
ABORDĂRI ETNOGRAFICE. 
NOŢIUNI GENERALE 
ȘI PARADIGMA INTERDISCIPLINARITĂȚII 


Conceptul de etnografie poate fi uşor sintetizat, pornind de la 
aspectul semantic al cuvintelor: etnos = popor şi graphos = descriere. 

Coroborate, cele două, asumă o sintagmă de largă cuprindere - 
descrierea popoarelor - care integrează la modul total şi sugestiv, între- 
gul complex de repere identitare, ce individualizează (personalizează) o 
comunitate tradițională în raport cu toate celelalte. 

Ca ştiinţă propriu-zisă, etnografia se cristalizează în secolul al XIX-lea, 
odată cu apariţia, îndeosebi, în Europa Occidentală (Franţa, Marea 
Britanie, Germania etc.) a primelor societăți de etnografie. 

Preocupările pentru o atare disciplină, sau pentru sfera şi mai largă, 
a antropologiei culturale, se identifică ca fiind unele bine orientate 
geografic (vest-nord vest - sud-sud est), respectiv geopolitic. Astfel, 
dincolo de un interes cinstit pentru cunoaştere, apar vădit pentru „in- 
vestigatori” raţiunile pragmatice (administrative, economice şi politice) 
reclamate pe fondul capacităţii de viguroase puteri colonialiste. 

Primele observaţii de gen, devansează cu mult epoca modernă, 
avansându-şi rădăcinile în antichitatea timpurie când înţelepţii timpului, 
reprezentanți ai unor culturi şi civilizaţii superioare aveau preocupări 
constante şi consistente, undeva la graniţa dintre filozofie şi necesitatea 
de a cunoaşte viaţa în toate dimensiunile ei: condiții de trai, mentalități, 
activităţi practice, obiceiuri, deprinderi, credinţe, superstiții, ritualuri, 
gastronomie, vestimentaţie, modalităţi şi/sau modele de organizare a 
habitatelor. 

Toate acestea, developau în final tipare de viață, respectiv modele 
comportamentale sau caractere antropologice, puternic amprentate 


etnic şi unde intervenea decisiv, ca factor de diferenţiere mediul geo- 
grafic, impropiat ca mediu fizic şi social, totodată. 

Marile călătorii ale Evului Mediu (comerciale, militare - vezi cruciadele, 
religioase, diplomatice, marile descoperiri geografice...) amplifică, fără 
precedent, procesul de aculturaţie, fapt ce va impune ca esenţială 
cunoaşterea antropologică, propulsând-o într-o ştiinţă a supravieţuirii şi 
a evoluţiei. 

Procesul se accentuează în „Epoca Luminilor”, când „interesul 
universal” se focalizează pe om, pe comunitate, pe interesul în raport cu 
individul, tradiţiile virând evident spre o personalizare culturală, 
mentală. 

Se vehiculează mult cu profile comportamentale, cu relaţiile individ- 
spaţiu geografic, implicit cu determinismul, responsabil de individuali- 
zarea particularităţilor antropologice (sociale, economice şi psihologice) 
ale grupărilor etnice. Că pe acest fond se produce şi o manipulare a 
comunităților este un proces cât se poate de real, rezultatele putând fi, 
deopotrivă, creatoare - de valorizare a socialului sau, dimpotrivă, 
distructive, de anihilare a unor cutume, tradiţii, tipare ancestrale de 
gândire etc. - aflate în evidentă opoziţie cu aşteptările mercantile impuse 
de ierarhii (politice, economice, religioase) autoimpuse. Cert este că 
această deschidere şi concentrare pe social indiferent de motivații, se 
materializează sub raport etnografic atât printr-o enclavizare puternic 
autarhică pe grupuri etnice, cât şi printr-o fluidizare a anumitor 
dimensiuni antropologice, determinate fie de cauze nobile (intelectuale) 
fie de instincte de snobism exotic sau, mai grav, de stări de exploatare 
fondate pe criteriul smintit al rasismului (al „raselor inferioare”) 

În primele decenii ale secolului XX, efervescenţa activităţilor din 
acest domeniu (vezi interesul etnografilor francezi pentru grupările 
etnice din Africa de Nord şi Sahariană) determină apariţia unor 
redutabile centre, teorii şi şcoli de etnografie, realități ce conferă sferei 
investigate, caracterul de ştiinţă propriu-zisă. 

Cât priveşte contactul cu alte domenii ale cunoaşterii, etnografia s-a 


dezvoltat în interrelație sau chiar în cadrul unor ştiinţe deja bine definite 

ca obiect şi metodologie, precum: geografia, filologia, istoria, arheologia, 
sociologia, antropologia, economia etc. Bunăoară, arheologia şi istoria 
relevă clar, competenţe de studiu asupra culturilor şi civilizaţiilor tradi- 
tionale, punând în evidenţă decupaje fidele în raport cu marea diversitate 
etnică a popoarelor şi soluţionând, prin intermediul structurilor social- 
organizatorice, complexe de repere identitare. Mai mult, aceste embleme, 
depistate în filonul individualităților etnice (naţionale), aduc la zi trăsături 
ce ataşează valori etice vii, indispensabile progradării actuale a societății, 
în toate dimensiunile dezvoltate de aceasta. 

Din această cooperare interdisciplinară se nasc o sumă de curente şi 
teorii care promovează o serie de termeni, mai mult sau mai puţin 
sinonimi, cu accepțiunea şi valorile particulare etnografiei. În acest sens, 
cele mai vehiculate concepte sunt cele de: etnologie, antropologie socială, 
antropologie culturală, geografie culturală, cultură şi civilizaţie populară 
tradițională, cultură rurală ş.a. 

În opinia noastră, aceste sintagme, invocate chiar pe fondul unor 
tipare specifice de cercetare, sunt doar nuanţe sensibile, promovate de 
şcoli diferite (vezi şcoala anglo-saxonă, şcoala rusă, şcoala franceză, 
şcoala germană), de sfere regionale de influență politică, implicit de 
personalitatea cercetătorilor implicaţi. 

Păstrându-ne în acest context, al coeziunii de conţinut ştiinţific, 
reținem şi opțiunea redutabilului cercetător francez Claude Levi Strauss, 
care afirma la mijlocul secolului XX, că etnografia!, etnologia? şi antropo- 
logia se constituie în dimensiuni ale unei ştiinţe unice, în cadrul căreia 
se află individul-comunitatea-etnia. Avem aşadar de a face cu un sistem 
ştiinţific holarhic, coerent şi rațional integrat în sfera largă a antropo- 


1 Etnografie = ştiinţa care clasifică popoarele lumii, studiază compoziţia, originea şi 
răspândirea lor, urmăreşte evoluţia culturilor materiale şi spirituale, moravurile şi 
particularităţile felului lor de viaţă, legăturile cultural-istorice reciproce. 

2 Etnologia = disciplină care se ocupă cu studiul liniilor directoare ale structurii şi 
evoluţiei popoarelor. 

3 Antropologia = ştiinţă care se ocupă cu studiul originii, evoluţiei şi variabilității 
biologice a omului, în corelaţie cu condiţiile naturale şi social culturale 
- definiţii după Dicţionarul explicativ al limbii române, ediţia all-a, editura Univers 

enciclopedic, Bucureşti - 1996. 


logiei şi unde metode de cercetare descriptive şi de sinteză se ajustează 
într-o complementaritate eficientă. 

Esenţial este că investigația etnografică a realității contemporane, 
alături de cea sociologică, scoate în evidenţă: ce anume s-a însuşit, transmis 
şi a devenit actual din cultura tradițională; de ce a avut loc acest proces; 
cum anume, în ce forme şi pe ce căi se reflectă în aspectele culturii populare 
legătura dintre tradiție şi înnoire, dintre geografia comportamentală 
tradițională sau cutumiară şi cea modernă, respectiv post modernă. 

Reţinem apoi, revendicarea culturiit drept o creaţie spirituală, 
ancestrală şi deopotrivă în evoluţie a societăţii, materializată (zidită) în 
ceea ce asumăm ca patrimoniu de civilizaţie tradiţională sau rurală. 

În raport cu această percepţie, I. Vlăduţiu vine cu o observaţie 
pertinentă, folosind termenul de cultură populară? într-un sens mult mai 
flexibil, înțelegând pe lângă fenomenul culturii populare, de străveche 
tradiţie şi fenomenele care s-au cristalizat în perioadele tot mai 
apropiate de contemporaneitate, şi care au devenit valori însuşite de 
societăţile rurale. Mai mult, intervenim şi subliniem ca pe un act de 
favorabilitate şi de perpetuare activă a valorilor tradiţionale autentice, 
procesul de transfer, pe căi dintre cele mai diverse, a produsului 
etnografic (fie el aparţinând civilizaţiei lemnului, lutului, textile, 
arhitecturale, gastronomice, pastorale etc.) dinspre câmpul rural spre 
zonele citadine - rafinate prin cultră, elitiste, dar şi spre un urban 
sofisticat, adesea pseudo-instruit, dar clădit pe un puternic cheag 


financiar. 


4 Subliniem ca pe un minus, obsedanta confuzie existentă, chiar în literatura de specia- 
litate, între conţinutul ştiinţific al conceptelor de cultură, respectiv civilizaţie. Ambele 
pun în evidenţă evoluţia umanităţii, prima, în plan vertical (spiritual), iar a doua în 
plan orizontal sau material(tehnic). Ca atare ar trebui, oblgatoriu renunţat la folosirea 
sintagmelor de cultură materială, respectiv civilizație spirituală, cultura fiind prin 
excelenţă dimensiunea spiritului, iar civilizaţia o zonă, să spunem, construită. 

5 Din aceeaşi perspectivă, note de distincţie similare introduc conceptele de antropologie 
culturală (folosit în America anglo-saxonă), respectiv de antropologie socială (particular 
pentru Marea Britanie), primul integrând produsele culturale ale omului, iar al doilea 
reprezentările materializate ale spiritului. 

Aşadar, punctul forte ce se demarcă este faptul că tradiția privită în 
angrenajul unui proces de prefaceri, este înzestrată cu atributul dinamicii 
şi al adaptabilității. Ea nu este nicidecum prinsă sau abandonată în 
capcana unui anumit timp sau a unui anumit spațiu. 

Cât priveşte o propunere valabilă de a defini etnografia putem 
opina pentru o ştiinţă ce are drept obiectiv studiul culturii şi civilizaţiilor 
popoarelor şi/sau al grupurilor etnice, manifestat prin modele de viață 
tradiționale, cu accent pe trăsături identitare constante, obârşii, respectiv 
căi de evoluţie. 


Cunoaşterea obiectivă a produsului etnografic, indiferent de sfera 
taxonomică căreia îi aparţine (spirituală sau materială) se poate realiza 
numai în raport cu un sistem conex de ştiinţe. Este singura cale care 
poate developa faptul etnografic, la modul integru, viu, dinamic şi în 
totalitatea dimensiunilor şi nuanţelor dezvoltate (spirituale, social-orga- 
nizatorice, comportamentale, estetice, religioase, ritualice, economice, 
tehnice ş.a.). 

În acest context, interrelaţii de susţinere şi complementaritate 
identificăm între etnografie şi: 

- paleontologie - care îşi fundamentează cunoaşterea pe fondul resur- 
selor arheologice şi/sau pe mărturii de viaţă spirituală, implicit 
materială a populațiilor aflate pe trepte incipiente de evoluţie; 

- etnografia istorică - bazată pe izvoare istorice scrise; 

- geografia etnică şi cartografia - preocupate de problema repartiţiei 
în spaţiu a popoarelor, cu problemele de geografie comporta- 
mentală sau mentală, cu stadiul de evoluţie atins de comunităţile 
sociale, respectiv cu problema cartografierii grupărilor etnice; 

- antropologia etnică - fondată pe relaţii, fenomene şi procese, 
născute la interfaţa dintre etnografie şi antropologie; 

- folcloristica - dimensiune ştiinţifică de sinteză între istoria 
literaturii, filozofie, muzică şi etnografie; sondează profunzimi 
mentale autentice, mistice, eliberate de prejudecăţi etice şi ludice 

deopotrivă, precum şi zone de o profundă plasticitate orală, 
implicit de estetică a manifestărilor şi/sau a produsului folcloric; 

- etnologia socială şi religioasă - fundamentată pe sociologie ca ştiinţă 
bine conturată şi pe ceea ce am putea asuma ca geografie şi istorie 
a religiilor, discipline cu impact identitar etnografic decisiv; 

- memorie şi istorie orală; 

- ecologie. 


Cooperarea şi complementaritatea ştiinţifică țesută în câmpul acestui 
sistem de ştiinţe vine în întâmpinarea reînrădăcinării spiritualităţii 
autentice, într-o societate unde globalizarea glisează în artificial şi unde 
fenomenul izolării poate vira înspre limite de risc social, precum 
estomparea culturală a identităților comunitare sau pierderea esenței 
etice, morale în favoarea unei mercantilităţi perdante, unde valori 
precum spiritualitatea, cultura, stima de sine, sănătatea mediului geografic 
etc. sunt fie ignorate fie considerate anacronice. 

ROMÂNIA. PUNCTE DE VEDERE 
ÎN RAPORT CU TAXONOMIA ȘI DIVERSITATEA 
UNITĂŢILOR TERITORIAL-ETNOGRAFICE 


1. Rolul „ţărilor” şi al multiculturalității etnice în procesul de 
„enclavizare” etnografică 


Avem privilegiul, ca popor, de a expune un mozaic etnografic extrem 
de stilizat şi colorat, născut din travaliul unei istorii milenare 
efervescente, într-un spaţiu geografic unde s-au „înnodat” în tipare 
unice, românizate, mentalități şi influenţe orientale şi occidentale pe de o 
parte, cu cele avansate de Lumea Nordică - austere, robuste, pragma- 
tice, cuceritoare..., respectiv de Lumea Mediteraneană, pacifistă - 
absorbită narcisist de propria-i lumină, artă şi filozofie. 

Dacă la această scară generoasă, ca spaţiu, timp şi evenimente con- 
sumate, asociem şi o orografie locală ce se „joacă” cu „zidite” înălțimi şi 
spaţii joase, cu văi înguste şi albii largi, cu dealuri, coline ori „căuşe” 
depresionare; apoi cu o floră unde pădurile compacte se lasă „sparte” 
de luminişuri (favorabile sloboziilor), iar orizonturile largi enclavizează 
ca locuri de adăpostire codrii! cu încărcătură mistică, obținem schiţa 
unei prime hărţi, unde particularităţile spaţiului locuit se transferă într-o 
largă diversitate a unei geografii comportamentale. 

Celulele comunitare, mai mult sau mai puţin izolate, îşi dezvoltă ca 
atare modele de viaţă individuale şi unde distincţiile merg de la grai - la 
arhitectură, economie (agricolă, pastorală, piscicolă etc.), port, gastro- 
nomie, folclor ş.a. 

Factorul comun de rezonanţă, îl imprima spiritualitatea, credința şi, 
multă vreme - mai mult la nivelul subconştientului - unitatea de neam. 


1 Vezi, Teleorman= toponim de origine cumană care poartă semnificaţia de „pădure 


sn xn 


nebună”; Caraorman= în limbă turcă „Pădurea Neagră 

Impact special, în acest caleidoscop al spaţiului trăit, îl procură, din 
perspectivă antropologică şi de istorie veche, o stratigrafie socială, cu 
orizonturi etnice nuanţate, sedimentate pe un fond uman cu ridicate 
capacităţi de asimilare. 

În acest sens, o expeditivă trecere în revistă a succesiunii de straturi 
etnice, antice şi medievale (traci, geto-daci, latinofoni, gepizi, avari, slavo- 
valahi, unguri, pecenegi, cumani, mongoli...) este suficientă pentru a ne 
asuma reperele unei diversităţi multietnice, implcit multiculturale, 
materializate spiritual şi pragmatic într-o nobilă şi fertilă creativitate. 

Epoca Modernă şi Contemporană progradează, în continuitate, prin 
stabilirea valurilor de noi „oaspeţi”?, procesul de aculturaţie şi formele 
lui de exprimare?. 

Şi, probabil, este nimerit să subliniem, că un geospaţiu bogat locuit 
etnic, generează premise superioare de competiţie, o emulaţie elitistă 
care-şi propagă efectele în complexul dimensiunilor existenţiale (cultură, 
ştiinţă, economie, schimburi, tehnică, meşteşuguri, finanțe, arhitectură, 
vestimentaţie...). 

Prin opoziţie, în spaţiile de locuire monoetnică se „cuibăreşte” un soi 
de autosuficienţă, constrictivă evoluţiei prin performanţă. 

Note progresiste introduc, în locuri cu favorabilitate de poziţionare 
geografică, relaţiile sat-oraş. 

Bunăoară, contactele petrecute - cu precădere în perioada feudală 
tardivă între satul tradițional şi noul mediu citadin de tip burg (vezi 


SII 


Transilvania „Săsească”) îmbogăţesc sfera rurală arhaică şi autarhică de 


2 În România sunt recunoscute 18 minorităţi etnice 

3 N. Djuvara - 1995 - Note din Raoul Perrin, în raport cu gradul avansat de multi- 
culturalitate a Bucureştiului la 1830. „Mulțimea pestriță care, la anumite ore şi în 
anumite zile, circulă pe străzile noroioase ale Bucureştilor se înfățişează...ca un mozaic 
uman, uneori interesant, alteori dezgustător din pricina sărăciei şi murdăriei. Sunt de 
toate neamurile:valahi, moldoveni, turci, rumelieni, bulgari, sârbi, bosniaci, greci, armeni, 
ruşi, oameni veniţi din Crimeea, Basarabia, Transilvania, unguri, italieni,nemți şi, mai ales, 
eorei...În nepăsarea şi sărăcia lui, muncitorul valah ia un turban de la turc, un calpac 
de la grec, o opincă de la armean, un brâu de la bulgar sau de la cel venit din Crimeea, 
un pantalon de la albanez, încât amestecul acesta ciudat este, pentru un european, un 
spectacol mult mai atrăgător decăt bietele noastre carnavaluri” 

trăire, cu noi valori aflate sub semnul rafinamentului, confortului de 
locuire, evoluţiei tehnice+ etc. 

Absolut relevante sunt, de exemplu, mutaţiile petrecute în aşezările 
pastorale din Mărginimea Sibiului, unde gradul avansat de dezvoltare a 
oraşului Sibiu (aproape similar Vienei imperiale) determină pentru 
respectivele habitate cristalizarea unei atmosfere social-economice de tip 
„târgoveţ”. Saltul evolutiv consumat la acea vreme, a avut o asemenea 
reverberaţie, încât şi în actual aceste aşezări realizează un decupaj estetic 
şi comportamental distinct. Antropologic, rămân incitante mentalitatea 
şi moravurile acestor comunități pastorale, care au reuşit în timp, 
menţinerea unui echilibru firesc între tradiţie şi înnoire”. 

Un rol hotărâtor în generarea respectivei stări a avut, pe lângă 
schimburile materiale şi informaţionale între sat şi oraş, circulaţia mult 
mai amplă de tipul transhumanței pastorale ce atingea spaţii precum 
Caucazul, Albania, Macedonia, Tessalia, Panonia ş.a.m.d. Este tipul de 
mişcare, de dinamică atât de puternic catalizatoare încât transcede 
dezvoltarea economică - şi aceasta de la un prag la altul - într-o „revoluţie 
culturală” de mare impact, drumurile oierilor mulând, cu asupra de 
măsură, rute de aculturaţie, de transfer sau de „import” cultural€. 


4 Adoptarea „instinctivă” a gospodăriei cu ocol întărit, introducerea mobilierului de 
influenţă săsească, inclusiv a sobei oarbe cu cahle; diversificarea şi revoluţionarea 
inventarului de instalaţii tehnice ţărăneşti, asumarea unor noi modele alimentare şi, 
nu mai puţin important, introducerea unor noi culturi agricole. Subliniem astfel, ca pe 
un moment de excepţie, aducerea pentru prima oară în Transilvania, a cartofului, de 
către eruditul guvernator, von Brukhental, care experimentează la reşedinţa sa de la 
Avrig şi posibilitatea aclimatizării unui complex de alte plante agricole. 

5 Prin similitudine, această stare particulară, şi făcând trimitere la un alt îndepărtat 
spaţiu cultural, ne poate îndreptăţi să le ataşăm atributul de ultime „shogunate” ale 
secolului XXI 

6 Nu ar fi lipsit de temei să spunem că dacă putem asuma ca primă matrice a Uniunii 
Europene structura organizatorică a Imperiului Roman, atunci un alt model de 
omogenitate economică şi culturală funcţională l-a reprezentat transhumanța pastorală, 
geospaţiul balcanic şi nu numai surprinzând printr-un complex aproape comun de 
repere lingvistice particulare stânei, de ritualuri, de tradiţii, de vestimentație (vezi 
similitudinile de excepţie ale costumului popular din Câmpia Tessaliei, Munţii 
Pindului şi Mărginimea Sibiului), de produse economice specifice, de tipare pentru 
gospodării, de ierarhie a comunităţii pastorale etc. 

În ceea ce priveşte suma de „ţări” ale ţării ca naţiune, diversitatea 
introdusă comportă evidențe clare. Ca atare, nu ne pripim, când afirmăm 
că datorăm multiculturalitatea noastră populară, însăşi prezenţei 
„țărilor”, organisme complexe, de tip enclavă, purtătoare ale diversității 
într-un spaţiu etnic şi lingvistic unitar. De altfel, pe lângă dimensiunea 
istorică şi geografică, etnografia este valența care desăvârşeşte strânsa 
individualitate a unei ţări. 

Din acest unghi, similitudinea între fară şi zona etnografică se dove- 
deşte în majoritatea situaţiilor, aproape perfectă, ultima dezvoltându-se 
în condiţiile oferite de codul genetic spiritual şi suportul fizic al celei 
dintâi. 

S-au sintetizat, aşadar, în timp istoric o sumă de identități pe care 
comunităţile umane locale şi le revendicau numindu-se emblematic, în 
raport cu spaţiul trăit: moroşeni, țipțeri, bucovineni, huţuli, dorneni, năsău- 
deni, lăpuşeni, chioreni, codreni, oşeni, moți, hațegani, bârsani, făgărăşeni, 
brăneni, momârlani, bănăţeni, munteni, musceleni, vrânceni, lipoveni etc. 

Mai subliniem că această identitate se verifică pentru cei dinafară 
printr-o încărcătură materială şi spirituală unică, reflectată prin particu- 
larităţi de comportament; printr-o anumită ţinută vestimentară; prin 
specificități de organizare a gospodăriei; printr-o anumită specializare 
ocupaţională; un anumit mod de gândire ori o anumită percepţie asupra 
lumii exterioare. În interior identitatea înseamnă afiliaţia la comunitatea 
de „neamuri” şi de credinţă, toți membri obștii fiind angrenaţi într-un 
complex de relaţii sociale, matrimoniale, economice, ierarhice etc. 

Ca atare, respectivele „ţări” ni se developează nu numai ca vetre de 
echilibru spiritual între trecut şi prezent ci şi ca sisteme teritoriale 
capabile să promoveze economii viguroase cu accente fundamentate pe 
tradiţiile locale. 

De aici, pasul între tradiţie şi o economie turistică de tip rural sau 
etnografic, reuşită este unul deja împlinit, în contextul unui mamage- 
ment deştept în ceea ce priveşte alegerea celor mai potrivite căi, fie de 
exploatare in situ a resurselor etnografice, fie de găsire a unor pârghii de 
transfer ale civilizaţiei rurale spre mediul citadin, implicit spre turismul 
urban, ca opţiune de maximă deschidere. 

2. Zone şi subzone etnografice 


Pornind de la considerentele anterior amintite şi de la faptul că 
pentru România, ruralitatea este o dimensiune social-economică sensibil 
egală urbanului, iar teritorial rămâne, încă, o particularitate dominantă, 
aproape se impune să aşezăm ca termeni de bază, într-o ecuaţie a 
eficienței economice, agricultura etnografia şi turismul, vectorul din 
urmă având capacitatea optimă de a „malaxa” tradiţia şi economia 
rurală într-o formulă turistică tot mai acerb revendicată de societăţile 
superurbanizate. 

În acest context trebuie încetat de a gândi şi a asuma ruralitatea 
drept o tară. Mai degrabă se impune selecţia acelor valori de nişă care ne 
pot introduce, de maniera unui actor dinamic, emblematic şi eficient, pe 
piaţa comunităţii europene şi nu numai. 

Valorificarea prin turism a culturii şi civilizației populare este, 
aşadar, cu siguranţă - la scara pe care o poate oferi România - un model 
de nişă râvnit ce-şi poate verifica eficienţa cu aportul unui management 
complex, de produse rustice originale, autentice şi ecologice. 

Dacă din acest cadru decupăm autenticul şi îl exprimăm prin 
diversitatea unităţilor teritorial-etnografice şi turistice, totodată, putem 
aprecia disponibilităţile unui patrimoniu de excepție. 

Ca atare, pentru a proba cele zise, vom trece în revistă (după 
modelul taxonomic promovat de I. Vlăduţiu) inventarul zonelor şi 
subzonelor etnografice. 


I. Zonele şi subzonele etnografice din interiorul arcului carpatic 

1. Zona etnografică Maramureş - cu satele din Maramureşul 
istoric, suprapus depresiunii omonime; 

2. Zona Ţării Oaşului - grupează aţezările circumscrise geospa- 
țiului conturat de limitele „ţării” respective; 

3. Zona Cămpia Sătmarului - cuprinde aşezările din Bazinul 
Inferior al Someşului, precum şi satele din subzona etnografică 
Baia Mare; 

4. Zona Țării Chioarului - integrează aşezările rurale din teritorii 
geografice distincte (Dealurile Bărsăului, Podişul Boiului, 
Masivul Preluca, Depresiunea deluroasă Copalnic-Mănăştur 
şi, parţial, din Depresiunea Baia Mare), dar omogenizate în 
câmpul sociologic-mental de apartenența „militară” la Cetatea 
de Piatră; 

5. Zona Țării Lăpuşului - polarizează satele din bazinul superior 
al văii cu acelaşi nume sau altfel spus, asumă hotarul de 
extindere al „horii cu noduri”; 

6. Zona etnografică Sălaj. Reuneşte aşezările dintr-o regiune 
mai complexă, desfăşurată aproximativ între Someş şi Crişul 
Repede şi dominată de înălțimile Măgurii Șimleului, respectiv 
de apofizele montane Meseş şi Plopiş. Contactul cu zone 
etnografice puternice şi heterogenitatea geografică ne permite 
să decelăm cel puţin trei subzone de o puternică „confluență a 
infuziilor etnografice”. Probabil că singurul spaţiu considerat 
autentic, „necontaminat” rămâne aici, Valea Agrijului. 

a) Subzona Codrul Sălajului - cu satele din nordul regiunii, 
aferente liniei de contact a Dealurilor Sălajului cu Câmpia 
Someşului. 

b) Subzona Silvaniei - cu aşezările aferente Ţării Silvaniei. 

c) Subzona Someşană - grupează aşezări desfăşurate la est de 
Meseş. 

7. Zona Năsăudului sau ţinutul etnografic al Năsăudului inte- 
grează satele din Bazinul Superior al Someşului Mare (în 
amont de Beclean); 

8. Zona Bistriţa - reuneşte satele din bazinul Bistriţei Ardelene; 

9. Zona Câmpia Transilvaniei - grupează aşezările din partea 
de nord a Bazinului Transilvaniei, aproximativ între Mureş şi 
Someşul Mare. Satele, însă, din geospaţiul dealurilor mai 
înalte, din vestul Câmpiei, pe axa Dej - Cluj Napoca - Turda 
intră în subzona dealurilor Clujului; 

10. 


11. 


12. 


13. 


Zona Călatei - cuprinde satele din partea joasă a Depresiunii 
Huedinului, respectiv pe cele din bazinele văilor Căpuşului şi 
Nadăşului, unde particularitățile etnice sunt încă, de o superbă 
exprimare. 

Zona Tării Crişurilor - se suprapune peste câmpia drenată de 

cele trei Crişuri şi afluenții lor. Satele din ținutul dealurilor 

desfăşurate între arterele hidrografice ale Crişului Repede şi 

Crişului Negru formează Subzona etnografică a Dealurilor 

Crişene. Folclorul, portul popular şi tradițiile manifestă un 

colorit şi o plasticitate de excepție. 

Zona Câmpia Aradului - include aşezările rurale dintre Crişul 

Alb şi Mureş. Spre răsărit, la contactul cu Munţii Zarandului 

se desfăşoară subzona Podgoria Aradului - cu oportunităţi 

deosebite pentru dezvoltarea turismului uval. 

Zona etnografică a Munţilor Apuseni. Suprapusă peste o regi- 

une muntoasă complexă, cu Crişul Repede la nord şi Mureşul 

în sud, developează cu destulă claritate şapte subzone: 

a) Subzona Țării Moților - cu aşezările de tip crâng din Bazinul 
Superior al Arieşului. Etimologic, spaţiul îşi revendică 
toponimul de la coafură bărbaţilor care îşi purtau pletele 
lungi, adunate sub formă de nod în creştetul capului. 

b) Subzona minieră a Munţilor Metaliferi - cuprinde aşezările 
circumscrise patrulaterului aurifer conturat de Baia de 
Arieş, Abrud, Baia de Criş şi Săcărâmb, inclusiv de satele 
mai mici, polarizate. Specificul economic a impus în 
perioada de apogeu un areal arhitectural şi comporta- 
mental (vezi Abrudul) afiliat culturii urbane. 

c) Subzona Zarandului - circumscrie satele din unitatea 
teritorială omonimă. 

d) Subzona Țării Bihariei - subscrie aşezările din Bazinul 
Superior al Crişului Negru, respectiv din Depresiunea 
Beiuşului. 

14. 


15. 


16. 


e) Subzona Vadu Crişului - include satele din bazinul mijlociu 
al Crişului Repede şi din estul Depresiunii Vad-Barod. 
Este de reţinut ca reper emblematic, ceramica de Vadu 
Crişului, cu motive decorative (vezi tulipanul) alb şi verde 
pe un fond roşu. 


f) Subzona Călăţele - grupează aşezările rurale risipite din 


spaţiul montan al Gilăului şi Vlădesei, inclusiv pe cele 
aflate la contactul cu Depresiunea Huedinului. Atuurile 
elementelor geografice (peisagistice, de locuire şi 
populație) favorizează dezvoltarea unuia dintre cele mai 
spectaculoase, prin autenticitate spații ale „turismului 
verde”. 

g) Subzona „Mocănime” - integrează satele situate în sud estul 
Munţilor Apuseni şi în bazinele mijlocii ale Arieșului şi 
Ampoiului. Modul de viaţă generat pe fondul activităţilor 
forestiere transcede austeritatea într-o generozitate de 
excepţie. 

Zona Podișului Târnavelor - ne situează în antropologia 

culturală a „Transilvaniei Săseşti”, satele francone aferente 

bazinelor mijlocii şi inferioare ale Târnavei Mici, respectiv 

Târnavei Mari, fiind o materializare explicită. Se ataşează 

acestei zone şi aşezările desfăşurate pe afluenții de dreapta ai 

Oltului, aproximativ între Rupea şi Cârța. Aici, Subzona 

Podgoria Alba Iulia - desfăşurată la vest de Mureş include 

satele viticole de la poalele Munţilor Trascăului de la Mirăslău 

la Alba Iulia. 

Zona Mureşului Superior - grupează cu deosebire aşezările din 

Bazinul Superior al Mureşului, din depresiunea Gheorgheni 

şi spaţiile montane de proximitate. 

Zona Gurghiu - se grefează bazinului văii cu acelaşi nume, la 

care se asociază spaţial aşezările din Valea Mureşului şi a 

micilor să afluenţi de dreapta între Deda şi Reghin. 

17. 


18. 


19. 


20. 


21. 


22. 


23. 


24. 


25. 


26. 


Zona Mureş - reuneşte satele din Valea Mureşului de la sud 
de Reghin până la sud de Târgu Mureş, implicit pe cele din 
bazinul superior al Târnavei Mici. 

Zona Odorhei ataşează aşezările din bazinul superior al 
Târnavei Mari şi pe cele de pe văile afluente Oltului cu 
obârşiile în Munţii Harghitei. Ca element particular civilizației 
lemnului se detaşază cu expresivitate porţile secuieşti. 

Zona Oltului Superior - integrează satele din Bazinul Superior 
al Oltului, aferent Depresiunii Ciucului. 

Zona Covasna - cu satele din partea răsăriteană a Depresiunii 
Bârsei. 

Zona Țării Bârsei - cuprinde aşezările cu structură compactă 
din partea vestică a Depresiunii Braşovului. În sud vestul 
zonei se desfăşoară subzona Bran, cu satele din Culoarul 
Rucăr-Bran. 

Zona Țării Oltului sau Țara Făgăraşului - grupează aşezările 
din geospațiul depresionar desfăşurat între Munţii Făgăraş şi 
Valea Oltului. 

Zona Sibiu - include aşezările adunate din bazinul mijlociu şi 
inferior al Cibinului, apoi pe cele de pe Valea Secaşului, până 
la Sebeş, respectiv satele săseşti de pe Valea Hârtibaciului. 
Zona Mărginimea Sibiului - circumscrie aşezările pastorale 
aflate contactul cu Munţii Cândrelului. Spre vest se desfă- 
şoară subzona Orăştie cu satele de la poalele Munţilor Şureanu. 
Gastronomia pastorală, portul elegant şi sobru, gospodăriile 
cu ocol întărit folclorul robust, bărbătesc sunt semne de 
„blazon” ale zonei. 

Zona Țara Hațegului - grupează satele din geospaţiul omonim 
înnobilate de arhitectura bisericilor în piatră. 

Zona Pădureni - include aşezările de plai din masivul Poiana 
Ruscăi. Spre răsărit se individualizează subzona Hunedoarei, 
grefată pe cursul inferior al Văii Cernei, inclusiv al Văii 
Streiului. 

27. Zona Petroşani - cu satele din depresiunea omonimă 

28. Zona Banatului Înalt adună aşezările din Vestul masivului 
Poiana Ruscăi, pe cele de pe culmile Carpaţilor Meridionali, 
începând din Masivul Retezat şi până la Dunăre, iar spre apus 
până în Câmpia Banatului. Putem decele în acest generos 
spaţiu geografic cinci subzone: 
a) Subzona Podișului Lipovei; 
b) Subzona Caransebeş; 
c) Subzona Reşiţa; 
d) Subzona Almăjului; 
e) Subzona Porțile de Fier - din Clisura Dunării. 

29. ZonaCâmpia Banatului - integrează aşezările din vestul Bana- 
tului Înalt. 


II. Zonele şi subzonele etnografice din Oltenia 

1. Zona Mehedinţi - subscrie satele din vestul Olteniei. La nord 
se impune subzona Podişului Mehedinţi, iar în sud se desfăşoară 
subzona Câmpiei Mehedinţiului. 

2. Zona Gorj - grupează satele din Depresiunea Gorjului şi din 
Dealurile Subcarpatice dinspre miazăzi. 

3. Zona Vâlcea - ataşază aşezările de pe dreapte Oltului, 
inclusiv satele de pe afluenții săi cu obârşii în Culmea 
Căpăţânei. O particularitate unică, aparte - pentru civilizaţia 
populară olteană - o introduc aici gospodăriile de tip culă. 

4. Tara Loviştei - cu satele din geospaţiul aferent depresiunii 
omonime. 

5. Zona Dolj - grupează satele desfăşurate între Jiu şi Dunăre. 

6. Zona Câmpia Romanaţilor - adună satele aflate pe interflu- 
viul dintre Jiu şi Olt. 


III. Zonele şi subzonele etnografice din Muntenia 
1. Zona Argeş - grupează satele din bazinele superioare ale 
Argeşului şi Vedei, implicit pe cele adăpostite în văile subcar- 
patice afluente Oltului. 

IV. 


Zona Muscelului - include aşezările subcarpatice desfăşurate 
de la Râul Doamnei spre răsărit până spre Cursul Superior al 
Ialomiţei. 

Zona Prahova - ataşează satele montane din bazinul superior 
şi mijlociu al Prahovei, respectiv aşezările carpatice aflate pe 
afluenții tributari Ialomiței. 

Zona Buzău - reuneşte aşezările rurale din bazinele supe- 
rioare şi mijlocii ale Buzăului, respectiv ale Râmnicului Sărat. 
Zona Teleorman - cu satele aferente Câmpiei din sudul 
Argeşului. 

Zona Vlaşca - grupează satele din partea răsăriteană a 
Câmpiei Burnazului şi din Câmpia Vlăsiei. 

Zona Bărăgan - cuprinde satele cu estetică arhitecturală 
estompată aparţinând câmpiei dintre Ialomița şi Dunăre. 
Zona Câmpia Brăilei - ataşează aşezările rurale circumscrise 
câmpiei dintre Ialomița şi Cursul Inferior al Siretului. 


Zonele şi subzonele etnografice din Moldova 


1. 


Zona Bucovina - adună aşezările rurale din Bazinul Superior 
al Sucevei, Depresiunea Rădăuți, implicit din partea nordică 
a Podişului Sucevei. Gospodăriile comportă aici particularități 
estetice unice împrumutate din decoraţiunile portului popu- 
lar, ale oului încondeiat şi din filigranul lucrăturii în lemn. 
Zona Câmpulung - reuneşte localităţile din Obcinele Bucovi- 
nei şi Țara Dornelor. 

Zona Suceava - integrează satele aflate între Obcina Mare şi 
Siret. 

Zona laşi - reuneşte aşezările rurale din Depresiunea Jijiei şi 
satele viticole din subzona Cotnarului. 

Zona Podişului Moldovei - cu aşezările suprapuse spaţial 
peste partea centrală a acestei mari unități, identificată de 
geografi ca Podişul Bârladului. 

Zona Neamţ - ataşază aşezările din bazinul mijlociu si 
inferior al Moldovei şi al Bistriţei Moldovene, inclusiv pe cele 
aferente culoarului format între Munţii Bistriţei şi Siret. 

7. Zona Bacău - cu satele înscrise între Munţii Tarcăului şi 
Valea Siretului. 

8. Zona Vrancea - cu vechile aşezări răzăşeşti din Țara Vrancei. 

9. Zona Covurlui - cu satele răsfirate pe colinele din sudul Podi- 


şului Moldovei, inclusiv cu cele aferente Siretului Inferior. 


V. Zonele şi subzonele etnografice din Dobrogea 

1. Zona Dobrogea de Nord - reuneşte aşezările din partea 
nordică, mai înaltă, cu cueste adânc crestate ale Munţilor 
Măcinului. Înspre nord est se desfăşoară înspre Dealurile 
Beştepe subzona Deltei care individualizează satele piscicole 
dintre braţele fluviului şi din lungul litoralului, până la 
Năvodari. 

2. Zona Dobrogea de Sud - cu satele grupate la sud de valea 
Carasu. Spre răsărit se efilează subzona litoralului unde speci- 
ficul este dat de alternanța aşezărilor rurale, cu staţiunile 
balneoclimaterice. 

TIPOLOGIA GOSPODĂRIILOR 


Orice teritoriu incumbă în ansamblul daturilor sale valori naturale şi 
de civilizaţie, definite din perspective variate. În încercarea de a 
developa, pentru geospaţiul românesc, o clasificare cât mai coerentă a 
gospodăriilor, se impune considerarea unui complex de criterii: istorice, 
sociale, economice, geomorfologice, tehnice, estetice, psihologice, de 
aculturaţie etc. 

Ca fond bazal - din perspectivă cronologică - pentru construcția 
acestei taxonomii, asumăm starea social economică de secol XIX, fără a 
ignora însă, informaţiile de gen ce premerg cu secole, respectivul 
moment sau îl urmează, până în actual. 

În acest context, dacă pornim în primul rând de la criteriul eco- 
nomic, sau, altfel spus, de la ponderea populaţiei active, ocupată în 
principalele tipuri de activităţi agricole, gospodăriile, implicit curţile 
ataşate organic lor, pot fi decelate în două categorii majore: 

A. Gospodării agricole propriu-zise - particulare regiunilor de câm- 
pie şi colinare - unde dominanţa o dă cultura mare a plantelor de câmp; 

B. Gospodării pastorale - specifice geospaţiului montan, frecvent şi 
dealurilor înalte - unde terenurile arabile sunt aproape în totalitate 
substituite prin fânețe, pajişti naturale şi păduri. 

O categorie de tranziţie, substanţială deopotrivă ca pondere şi spaţiu 
de susținere (unităţi teritoriale de contact geomorfologic) o formează 
gospodăriile agro-pastorale - caracterizată de ocupaţia mixtă a proprie- 
tarilor. Este o clasă autentic tradiţională, ruralul românesc manifestând 
consecvent acest dublu ataşament în raport cu plantele de cultură şi 
creşterea animalelor. 

Între aceste tipuri principale, se individualizează şi forme cu puter- 
nice caracteristici locale. În acest sens, cele mai pregnant conturate sunt 

gospodăriile din zonele aferente Subcarpaților şi dealurilor mijlociu- 
înalte, specializate în pomicultură şi/sau viticultură, ori aşezările pescă- 
reşti din Delta Dunării, respectiv din Lunca Dunării şi din zona de litoral. 

Din aceeaşi perspectivă, ataşăm şi gospodăriile din aşezările miniere, 
de exploatare a sării sau din acele areale amprentate strict de o anume 
specializare economică: lemnărit, olărit, boştinărit, sericicultură etc. 

Prin urmare, este important să observăm, din punct de vedere func- 
tional, existenţa între respectivele clase a relaţiilor de complementaritate 
economică şi socială, stare care ar face subiectivă, de exemplu, o 
taxonomie bazată pe un singur etalon - cel al importanţei. 

Alte criterii sugestive, implicate în structurarea taxonomică a 
gospodăriilor sunt: planul gospodăriei, modul de organizare al locu- 
inţei, implicit al construcţiilor anexe în perimetrul gospodăriei, asocierea 
acareturilor între ele şi legătura lor cu locuinţa, gradul de concentrare 
şi/sau dispersare a modulelor funcționale, apartenenţa etnică şi, nu în 
ultimul rând, particularităţile fizico-geografice şi temporale. 

Coroborate, respectivele caracteristici, conduc înspre o clasificare a 
gspodăriilor tradiţionale în câteva tipare definitorii: 

1. Gospodăria fără îngrăditură; 
Gospodăria cu curte deschisă în fața casei; 
Gospodăria cu curte dublă; 
Gospodăria cu ocol întărit; 
Gospodăria cu curte simplă; 
Gospodăria cu curte închisă; 


tă O Ia Ae o ba 


Gospodăria cu curte franconă; 
8. Gospodăria atelier. 

1. Gospodăria fără îngrăditură 

Incidența generoasă în geospațiul românesc a unor unități teritoriale 
cu o morfografie mai severă, a condiționat pentru o serie de habitate o 
evoluție îndelungată în condiția de izolare. S-a produs pe această cale, o 
enclavizare social-economică (resursele bazice de existență fiind domi- 
nant locale) cu efect în conservarea unor arhetipuri (clasice) de vetre, 


implicit de gospodării. 

Putem aprecia aşadar, că gospodăria fără îngrăditură particulari- 
zează ca spaţiu compact de desfăşurare, aşezările cu structură risipită 
din teritoriul montan al României. Aici, gospodăria (locuinţa propriu- 
zisă plus ansamblul acareturilor) apare edificată liber, în centrul propri- 
etăţii funciare, de jur împrejurul ei desfăşurându-se păşunile şi fânețele 
pentru animale, respectiv terenurile forestiere. 

Trama stradală lipseşte cu desăvârşire, legătura între gospodării 
fiind intermediată prin drumuri de care, ori, frecvent, prin poteci (cărări 
de picior). 

Reţinem ca un prim aspect definitoriu, mărimea generoasă a gospo- 
dăriei tradiţionale, apoi prezenţa aproape exclusivă a lemnului ca 
material de construcție, prezenţa - paradoxală, la o primă vedere - a 
acoperişurilor din paie; absenţa gardului, implicit a porţii, desfăşurarea 
largă şi variată (de tip gard, piramidă sau capră) a suporţilor pentru 
uscarea nutrețului. Aceştia imprimă peisajului, o estetică aparte. 

Pentru anumite regiuni montane (vezi Munţii Apuseni, Obcinile 
Bucovinei), specifică este şi coagularea unui număr restrâns de 
gospodării(3-4-5) în vetre de felul crângurilor, respectiv hodăilor. 


2. Gospodăria cu curte deschisă în faţa casei - grupează mai multe 
construcții, în speţă, adăposturi pentru animale şi furaje, pentru 
uneltarul agricol, respectiv pentru mijloacele de transport cu tracțiune 
animală, ori pentru vasele mari din lemn (ciubere, căzi, tocitori, butoaie 
etc.) destinate depozitării şi fermentării fructelor (poamelor). Specifică 
zonei premontane, are ca trăsătură esenţială prezenţa arcurilor, ocoalelor 
şi oboarelor pentru animale, în interiorul perimetrului gospodăriei. 

Între acareturi pot exista „pârghii”de legătură, adică o anume 
coerenţă funcţională, dar ele pot manifesta şi o dispersie spontană. 

Subliniem că acest model se fundamentează pe două coordonate 
strâns intercondiţionate - şi anume: pe locul ocupat de gospodărie în 
„Organismul satului” şi pe poziţia locuinţei faţă de drum. Distanţa mai 
mare sau mai mică a acesteia din urmă față de uliţă este dictată de un 
complex de factori: morfologici, strategici, culturali şi economici. 

3. Gospodăria cu curte dublă - caracterizează geospaţiile agro- 
pastorale, definite de ocupaţia mixtă a locuitorilor, în mod sensibil egal, 
cultivatori de plante şi crescători de animale. 

Aşa cum o arată şi numele, gospodăria integrează două curți, una 
aflată în partea din faţă a casei (odor la casă) - unde sunt rânduite, mai 
nou, bucătăria de vară, fântâna, grădinița de flori sau, uneori, de 
legume, cuptorul pentru pâine, colniţa pentru lemne... şi curtea din dosul 
casei (odor la şură), ce grupează ocolul vitelor, şura cu grajd, coteţele 
pentru animalele mici şi clăile de fân. 

Cel mai adesea, acestei părţi i se circumscre şi grădina de legume 
propriu-zisă. 


Fig. 1 - Gospodărie cu curte dublă (jud. Alba) 


În ceea ce priveşte accesul, în multe situaţii, din uliţă se intră în 
curtea casei şi de acolo în odorul şurii, sau dimpotrivă, trecerea spre 
curtea locuinţei este intermediată de ocol, aspect ce denotă o largă 
flexibilitate în organizarea gospodăriei. 

Acest tip de gospodărie cunoaşte o largă răspândire şi în afara 
spaţiului autohton de locuire (în Apus, în Balcani, în Ucraina etc.) de 
unde şi ipoteza pătrunderii şi apoi a înrădăcinării la noi, prin 
intermediul unor modele culturale purtate de triburi nord-germanice 
sau slave. 

Pledoaria noastră, în acord cu acest tip ancestral de ocupaţie mixtă 
(agro-pastorală), dictată atât de arhitectura reliefului şi de atributele 
complementarităţii sale, cât şi de un comportament mental autonom - 
este în favoarea unei geneze intim autohtone. Faptul nu exclude însă 
influenţa procesului de aculturaţie, precum corectă ni se pare şi opinia 
materializării spontane a respectivului model de gospodărie, în orice 
geospaţiu ce impropriază caracteristici similare morfo-geografice şi 


mentale. 


4. Gospodăria cu ocol întărit - numită adesea şi gospodărie cu ocol 
închis, este prin excelenţă definitorie spațiului montan şi populațiilor 
crescătoare de animale. Între teritoriile de maximă incidenţă se înscriu: 
Mărginimea Sibiului, zona Bran-Moeciu, Banatul montan, Valea Jiului, 
bazinul superior al Văii Moldovei. 


Fig. 2 - Gospodărie cu ocol întărit (jud. Braşov) 

Caracteristicile de bază, ce detaşază acest tip evoluat de gospodărie 
sunt: 

- prezenţa curţii interioare; 

- dispunerea construcţiilor (locuinţă - uneori două, acareturi) pe 
toate laturile ocolului (curţii), astfel încât gospodăria comportă 
o arhitectură de mică fortăreață; 

- casa şi anexele sunt dispuse, de regulă, cu faţa spre interiorul 
ocolului; 

- ocolul sau curtea interioară este obişnuit pavat cu lespezi mari 
de piatră; 

- la uliţă prezintă gard şi poartă supraînălţate, apropiate estetic 
de ceea ce numim „front închis; 

- domină lemnul, ca material de construcţie; 

- nuanţarea tiparului arhitectural al gospodăriei, în funcție de 
geografia locului. 

Considerată ca prototipul unui tip străvechi de gospodărie româ- 
nească, opinăm şi pentru o evoluţie prin rafinare arhitecturală, econo- 
mică şi funcţională, strâns intercondiționată de complexul fenomen al 
transhumanţei, o transhumanță pe spaţii largi (sud-dunărene, panonice, 
răsăritean-caucaziene etc.) ce penetrază alte tipare de cultură şi civili- 
zaţie şi importă apoi valori pe care le autohtonizează. Progradarea poate 
veni însă şi dintr-o stare de contact, de vecinătate cu burgul (oraşul). 
Exemplul cel mai elocvent ni-l oferă Mărginimea Sibiului, unde 
gospodăriile se disting printr-un grad de chiverniseală particulară 
acumulării de performanţe economice şi culturale. 


5. Gospodăria cu curte simplă - se constituie într-o particularitate a 
aşezărilor agricole din regiunile de câmpie, depresionare şi de luncă, 
specializate în cultura mare a plantelor de câmp. 

Un geospaţiu relevant prin gradul de răspândire a gospodăriei cu 
curte simplă este Câmpia Transilvaniei. Numărul acareturilor este mai 
restrâns, iar gruparea lor mai riguroasă. Aici, şura nu mai constituie o 
omniprezenţă, în schimb găbănaşul, cotărcile pentru ştiuleții de porumb 
(de mari dimensiuni), lădoaiele pentru grâne şi adăposturile pentru 
uneltarul agricol sunt elemente constant obligatorii. 

6. Gospodăria cu curte închisă - este specifică satelor de câmpie din 
Muntenia, Dobrogea şi Banat. Sunt de dată mai recentă (început de secol 
XX), iar geneza lor este legată de anumiţi factori, precum cei adminis- 
trativi şi etnici - în Banat sau cei legici, de evoluţie a gospodăriilor, 
implicit a satelor. Este şi cazul Munteniei - unde curtea închisă a apărut 
datorită trecerii tranşante de la tipul de locuință semi-îngropată (bordei) la 
cea de suprafaţă. 


7. Gospodăria cu curte franconă - este specifică Transilvaniei sudice, 
supranumită, prin peisajul arhitectural pe care-l desfăşoară - Transil- 
vania Săsească. De forma unui paralelogram lung şi îngust, această 
gospodărie are locuinţa dispusă perpendicular faţă de uliţă, iar şura şi 
grajdul au o aşezare perpendiculară faţă de casă. În multe cazuri însă, 
casa este construită cu şura şi grajdul sub acelaşi acoperiş. Particula- 
ritatea care o detaşază este expunerea frontului închis, la stradă. Tipul 
respectiv de gospodărie a pătruns la noi, odată cu procesul de 
colonizare a saşilor, în secolele XII-XIII, dar în prezent se observă, 
datorită organizării ruguroase, extinderea acestui model şi în satele din 


zonele învecinate ariilor tradiţionale. 


8. Gospodăria atelier 

Varietatea ocupaţiilor din zona satului tradițional, materializate prin 
tehnici şi mijloace specifice de prelucrare a materiilor prime (lemn, lut, 
metale, piele, fibre textile, lână, păr, borangic, ceară, peşte, fructe etc.) a 
condus la individualizarea unor gospodării cu particularităţi distincte, 
revendicate de o profundă specializare. 

Redăm în continuare o serie de exemple, cu menţiunea că ele au fost 
observate şi cercetate în cadrul Muzeului Tehnicii Populare din 
Dumbrava Sibiului aflat sub patronajul instituţiei culturale ASTRA: 

a) prelucrarea lemnului: 

- gospodărie-atelier de unelte - Tansa, judeţul laşi; 
- gospodărie-atelier de rotar - Ruşeţu, județul Ialomița; 
- gospodărie-atelier de spătar - Râsculiţa, judeţul Hunedoara; 


gospodărie-atelier de butnar - din județul Iaşi; 

gospodărie-atelier de dogar-rotar - Obârşa, judeţul Hunedoara; 
gospodărie-atelier de ciubărar - Vidra, Judeţul Alba; 
gospodărie-atelier de lădar - Trestia, Brebi, Preuteasa, judeţul 
Sălaj; 

bordei cu atelier de rudar - Poiana, judeţul Vâlcea; 
gospodărie-atelier de buciumar - Câmpulung Moldovenesc, 
judeţul Suceava; 

gospodărie-atelier de fluierar - Hodac, județul Mureş; 
gospodărie-atelier de cimpoier - Bătrâna, judeţul Prahova; 
gospodărie-atelier de rogojinar - Văleni, judeţul Gorj; 

bocşă de cărbuni şi colibă - judeţul Caraş-Severin. 


b) prelucrarea lutului: 


cuptor şi stivă de cărămidă - judeţul Arad; 

şopron şi cuptor de ţigle - judeţul Sibiu; 

gospodării-atelier de olari (Marginea, județul Suceava, Săcel, 
județul Maramureş, Sasca Română, judeţul Caraş-Severin, 
Saschiz, județul Mureş, Oboga, judeţul Olt, Horezu, judeţul 
Vâlcea, Corund, judeţul Harghita, Obârşa, judeţul Hunedoara). 


c) prelucrarea metalelor: 


- gospodărie-atelier de căldărar - Brătei, judeţul Sibiu; 


- gospodărie-atelier de fierar - Călineşti, judeţul Maramureş; 


- gospodărie-atelier de fierar-rotar - Mănești, judeţul Dâmboviţa; 


- atelier de clopotar şi fierărie - Valea Teiului, județul Neamţ; 


d) prelucrarea pieilor şi blănurilor: 


- gospodărie-atelier de cojocar-curelar - Sălişte, judeţul Sibiu; 


- gospodărie-atelier de cojocar - Munţii Apuseni; 


- gospodărie-atelier de curelar - Orăştie, judeţul Hunedoara; 


- gospodărie-atelier de cizmar - judeţul Arad; 


e) prelucrarea lânii, a fibrelor vegetale, a părului şi borangicului: 


- gospodărie pastorală de prelucrare a lânii - Poiana Sibiului, 


judeţul Sibiu; 


- gospodărie-atelier pentru prelucrarea părului de capră - 


Musculeşti-Petreşti, judeţul Gorj; 

- gospodărie-atelier pentru obţinerea şi prelucrarea borangicului 
- Croici-Mătăsari, judeţul Gorj; 
- complex de industrie textilă - Rucăr, judeţul Dâmboviţa; 
- complex de industrii populare - Polovragi, judeţul Gorj; 
- gospodărie-atelier de sumănar - Sârbeşti, judeţul Bihor; 
- gospodărie-atelier de prelucrare a cânepii şi funărit - Săsăuşi, 
judeţul Sibiu; 
- gospodărie-atelier de prelucrare a inului - judeţul Bihor; 
f) apicultură 
- gospodărie de apicultor - judeţul Mehedinţi; 
- gospodărie de apicultor şi prisacă - judeţul Vaslui; 
- gospodărie de boştinar-lumânărar - Sebeşul de Jos, judeţul Sibiu; 
8) pescuit 
- gospodărie de pescar şi cherhana - Mahmudia, judeţul Tulcea; 
h) pomicultură şi viticultură 
- gospodărie pomicolă - Almaş, judeţul Arad; 
- cramă pomicolă cu etaj - Polovragi, judeţul Gorj; 
- cramă de vie cu beci - Corni-Huşi, judeţul Vaslui. 


Tipurile de gospodării tradiționale înfăţişate mai sus, în linile lor 
esenţiale, nu epuizează gama formelor existente. Bunăoară, conviețuirea 
de veacuri a poporului român cu numeroase alte etnii s-a reflectat şi în 
fizionomia şi organizarea gospodăriilor, precum şi în alte elemente de 
cultură şi civilizaţie populară, conducând la îmbogățirea patrimoniului 
etnografic. 

De exemplu, lipovenii din Dobrogea au adoptat tehnica construcției 
casei din pământ în loc de cea din lemn, care o consacraseră iniţial, dar 
au menţinut modul vechi, slav, de a construi sub acelaşi acoperiş cu casa 
şi acareturile gospodăreşti. Tot în acest caz, avem şi o situație 
exemplificatoare de adaptare la condiţiile de mediu prin utilizarea 
masivă ca material de construcție (acoperișuri, garduri, rogojini, 


paravane etc.) a stufului. 

De asemenea, un puternic impact pentru vecinătăţile româneşti le-au 
avut modelele de gospodării săseşti, şvăbeşti, secuieşti, ungureşti, 
ucrainene sau cele ale comunităţilor de pietrari italieni, de legumicultori 
bulgari etc. 

O concluzie se impune: alături de elementele comune caracteristice 
gospodăriilor de pe arii geografice întinse, izvoarele etnografice confirmă 
o bogată varietate de forme locale, specifice unor spaţii enclavizate. 
Gospodăria tradiţională atestată etnografic în secolele XVIII-XIX şi chiar 
început de secol XX a atins un anume grad de organizare răspunzând în 
modul cel mai eficient necesităţilor gospodăreşti, în condiţiile zonelor 
date. Sigur este şi faptul că în timp, diversele categorii de gospodării au 
suportat mutații evidente, dar tot atât de cert este şi aspectul că 
elementele esenţiale ale gospodăriei s-au prezervat secole la rând şi 
odată cu ele şi alte aspecte ale culturii populare româneşti. 


DESPRE LOCUIRE ȘI LOCUINȚE. 
RITUALURI PRECREȘTINE ȘI CREȘTINE 
ÎN RAPORT CU VATRA ȘI MOȘIA 


Din istoricul locuirii neolitice. O pledoarie pentru evoluţie 


Mergând în continuitatea problematicii legate de tipologia gospo- 
dăriilor, reiterăm la fel de apăsat necesitatea ca orice studiu intreprins în 
raport cu procesul de populare a unui teritoriu şi în directă interrelaţie 
cu cel de sedentarizare, implicit de geneză a aşezărilor să fac apel 
deopotrivă atât la complexul favorabilităţilor naturale ale geografiei 
locului, cât şi la particularităţile antropologice ale individului şi/sau 
comunităţii. Ca atare, favorabilitatea de locuire, departe de a fi un 
concept rigid, articulează relaţia om-natură cu atributele flexibilităţii, 
care aproape exclud limitele: iglu-ul fiind de exemplu pentru „populaţia 
gheţurilor” la fel de confortabil şi organic precum locuinţa troglodită din 
deşertul de piatră al Saharei sau iurta mongolului, coliba massaiului, 
izba siberianului, locuinţa lacustră a „omului apelor”, locuinţa platformă 
(fără pereţi) din pădurea amazoniană ş.a.m.d. 

La scara geospaţiului nostru de locuire, particularităţile de mediu 
reflectă o generozitate pregnantă, extinsă de la geomorfologia variată şi 
un climat fără execese, la hidrografie, învelişiul edafic şi floro-faunistic, 
realități oportune unei locuiri sincrone a „omului de cavernă” (Vârtop, 
Cioclovina, Ohaba Ponor, Cuciulat) şi în continuitate întregii „genealogii” 
a epocilor umane: neolitic, epoca bronzului, vârstele fierului etc. 

Trecerea anevoioasă prin neolitic (5500-1900 î.Hr.) şi cu deosebire 
spre neoliticul mediu şi târziu (cca.1900-1700 î.Hr.) este pusă în evidenţă 
prin înmulţirea urmelor de viaţă şi de activitate evoluate, fapt ce denotă 


o asumare conştientă de către omul neolitic a valorii vieţii. Astfel, în 

eneolitic sedentarizarea apare ca un proces bine consolidat, cu o 
structură sensibil apropiată de „tiparul preurban”, aspect ce ne permite 
să facem trimiteri, nu fără susţinere (vezi culturile Petreşti, Cucuteni, 
Gumelnița), la civilizațiile superioare meridionale şi/sau orientale 
(minoică, sumeriană, mesopotamiană, egipteană, gangetică...). 

Profilul economic al societăţii se individualizează ca unul agro-silvo- 
pastoral, cu grad avansat de dezvoltare; vânătoarea, pescuitul şi culesul 
din natură, activităţi existenţiale în paleolitic, trecând oarecum în plan 
secund, aportul lor continuând să rămână important în economia vieții, 
rol care transcede până în istoria contemporană a satului tradiţional. 

De asemenea, „producţia arheologică” de vârstă neolitică, deshumată 
pe parcursul unor etape intense de investigaţii şi în situri - altele decât 
cel central de la Cetăruia-Cucuteni! (Hăbăseşti, Truşeşti, Târpeşti, Rugi- 
noasa, Drăguşeni, Fedeleşeni, Izvoare, Calu [Piatra Șoimului], Frumuşica, 
Glăvăneştii Vechi, Răuceşti, Costişa, Petricani, Văleni, Târgu Ocna- 
Podei, Viişoara-Târgu Trotuş, Gura Văii-Oneşti, Cetăţuia-Mărgineni etc.) 
- ne pune în faţa unei realităţi de o importanţă extremă, anume că pe 
teritoriul actual al României, respectiv al Ucrainei avem a face cu cea 
mai largă şi compactă arie a neoliticului sud-est european (peste 
350000km2?) şi că etapa de apogeu pentru „teritoriul carpatic”, a 
reprezentat-o Cultura Cucuteni (început de mileniu IV - a doua jumătate 
a mileniului al III-lea î.Hr.), integrată - după cum o arată literatura de 
specialitate în Complexul Ariuşd-Cucuteni- Tripolie. 

Fără a intra în detalii ştiinţifice de profunzime, vom adăsta asupra 
Culturii Cucuteni în lumina unor particularităţi cu rol major în 
antropologia culturală, focusându-ne pe aspecte de viaţă economică, de 
organizare socială, de locuire, de ritual şi, nu în ultimul rând, de artă 


neolitică, aceasta din urmă strălucit reprezentată printr-o civilizație a 


1 Din perspectiva poziționării geografice, aşezarea Cucuteni este situată în proximitatea 
oraşului Târgu Frumos (cca. 9km spre nord) şi la aproximativ 55km vest de 
municipiul laşi, iar Platoul pe care se grefează Cetățuia aparţine vecinătăţii satului 
Cucuteni, la doar 2-2,5km spre nord-nord vest. În ceea ce priveşte istoricul „vetrei 
arheologice”, descoperirea ei la anul 1884 se leagă de numele etnografului ieşan 
Theodor Burada. 

lutului?, a carei rafinament (formă, calitate, estetică, policromie) rivali- 
zează, la acelaşi nivel, cu ceramica minoică şi chinezească. 

Putem identifica, prin urmare, în baza acestor similitudini, o stare 
de evoluţie dinamică a populaţiei Cucuteni, deschisă unei comunicări 
regionale ample, prin care civilizațiile maritime egeene erau conectate la 
civilizațiile Orientului. 

Interrelaţiile culturale nu se opresc aici, ci - cum probabil vom 
accentua mai târziu - prin anumite ceremonii ritualice consacrate 
zeităților vieţii şi fertilității ori cultului morţilor (acţiuni clar determinate 
de solstiţiile de vară şi iarnă) Cucutenii rezonau şi cu populaţiile neolitice 
din Apusul Europei, un exemplu relevant fiind similitudinile cu 
ritualurile de la Stonehenge”. 


2 Rafinarea plasticii ceramice de „tip Cucuteni” nu este străină de un anume proces de 
selecţie artistică manifestat prin asimilarea din Cultura Gumelnița (carpato- 
danubiană) a tehnicii de a picta cu alb pe un fond brun lustruit, iar din vecinătatea 
nord-estică, aflată sub semnul Culturii Petreşti, tehnica superioară a preparării lutului 
şi a arderii ceramicii, respectiv a picturii policrome, aşternute pe vase, anterior 
procesului de ardere. (după V. Dumitrescu, 1963) 

3 În vecinătatea geografică a Complexului Megalitic de la Stonehenge, a fost dezvelită o 
vatră de locuire de mari proporţii (cca. 1000 de locuinţe) ce găzduia o anumită 
perioadă din an - legată de solstițiul de vară - triburile neolitice sosite din întreaga 
insulă britanică. Respectivele populaţii, care stăpâneau tehnici ingenioase de 
construcţie, au fost vreme de circa cinci secole, artizanii misteriosului monument, 
investit în timp cu funcţii dintre cele mai diferite. Cele mai recente teorii pun însă 
ansamblul megalitic în relaţie cu cultul vieţii şi al fertilităţii, sărbătorite prin ceremonii 
descătuşante. În ziua solstițiului de vară, comunitatea aştepta într-o smerită divinaţie 
răsăritul soarelui care-şi strecura lumina prin Marele Trilit, fenomen cinstit cu urale, 
iar la lăsarea nopţii, cu petreceri unde preaplinul de abundență şi libertate, obliga- 
toriu, trebuiau să domine. 

Manifestări oarecum similare prin anvergură aveau loc şi la solstițiul de iarnă, numai 
că motivaţia era dată de cultul morţilor, iar locaţia era în aval, pe râul Avon, în 
Sanctuarul de la Durrington, o replică în lemn (160 de stâlpi) a Stonehenge-ului. 
Cenuşa celor petrecuţi, în intervalul a două solstiţii de iarnă succesive era eliberată în 
râul Avon, apei fiindu-i atribuite proprietăţile sacrosante ale marii călătorii. Avem ca 
atare, într-un areal geografic unitar, două sanctuare închinate vieţii şi morţii, iar 
alegerea pietrei - rezistentă, puternică, nepieritoare - pentru primul şi a lemnului, 
mult mai vulnerabil, pentru al doilea, se pare că nu a fost întâmplătoare, 
complementaritatea lor fiind doar o replică a actelor cosmogonice ale creaţiei, implicit 
ale morţii. Subliniem însă că urmele a circa 250 de incinerări au fost identificate şi la 
Stonehenge, sanctuar asociat prin excelenţă vieţii. Numărul lor este vădit unul redus 
în raport cu derularea aici, vreme de veacuri, a unei vieţi cu accente de sedentarizare 

Că Perioada Cucuteni, evaluată ca durată la circa 700-1000 de anit a 
fost una viguroasă economic şi social-spiritual o indică şi asocierea 
sistemică cu o creştere demografică semnificativă, fenomen bine 
aspectat de repartiția respectivelor comunități (triburi) pe un teritoriu 
vast ce integra (în terminologia actuală) sud-estul Transilvaniei, mai 
precis: Depresiunea Braşov; Depresiunea Ciucului; Subcarpaţii Moldo- 
vei cu depresiunile aferente (Neamţ, Cracău-Bistriţa, Tazlău-Caşin); 
Podişul Moldovei; Podişul Sucevei, Câmpia Jijiei şi Culoarul Siretului. 
Spre răsărit se prelungea dincolo de Prut şi Nistru, până pe stânga 
Niprului, de unde şi denumirea lărgită a complexului cultural neolitic 
Ariuşd (sud-estul Transilvaniei) - Cucuteni-Tripolie (în proximitatea 
Kievuilui), complex al cărui inventar de aşezări se ridica la circa 2000. 

Din punct de vedere social-economic, elementele legate de amena- 
jarea, organizarea şi exploatarea atât a spaţiului cât şi a resurselor 
materiale, probează o structurare socială ierarhizată, de tip patriarhal, 
cu o religie angajată ca practică şi credinţe (sanctuare, locuri de cult, 
ritualuri complexe, un panteon antropomorfizat...), o dezvoltate 


diversificată a meşteşugurilor”, implicit a unei agriculturi de tip mixt. 


puternice, chiar dacă procesul era determinat de o anume ritmicitate astronomică. O 
explicaţie plauzibilă ar putea fi legată de privilegiul incinerării într-un loc asumat cu 
fertilitatea, doar a apartenențţilor Dinastiei Dominatoare, investită - s-ar crede - cu 
puteri divine. Cultura şi civilizaţia neolitică de tip Stonehenge (2500 î.Hr.) se stinge 
odată cu apariţia bronzului, adus de populații străine - numite Oaspeți sau Oamenii 
Pocalelor, proces valabil din multe perspective şi pentru estincţia Culturii Cucuteni. 
Metoda de datare cu Cu, identifică drept ultimă fază de dezvoltare a Complexului 
Cultural Cucuteni-Tripolie, anii 2900-2800 î.Hr. 

Pe plaja largă a meşteşugurilor practicate (confecţionarea uneltelor din piatră, 
modelarea variată a lutului, prelucrarea lemnului, a osului şi a cornului, tehnica şi 
arta construcţiilor, prelucrarea plantelor textile pentru tors şi ţesut, prelucrarea 
părului, lânii şi a pieilor) se impune, ca o excepţie, metalurgia cuprului. 

Locuinţele Cucutenilor pun sub semnul agriculturii şi a lutului aşezările lor, iar ca 
impact major al sedentarizării şi al creşterii demografice apare nevoia intensificării 
producţiei de alimente, necesitate ce articula premisele elementare ale unei existențe 
cotidiene echilibrate. Forţa lucrativă s-a focalizat astfel pe eficientizarea agriculturii, 
orientată în raport cu topografia terenului şi valoarea edafică înspre cultura plantelor 
de câmp - aproape exclusiv din categoria celor de suprafaţă (varietăţi de grâu, secară, 
mei, mazăre...) - intrate pe filiera Orientului Apropiat, respectiv pe creşterea 
animalelor (cornute mari şi mici, porcine etc.). O importanţă deosebită se acorda şi 

Sunt date importante, la care dacă ataşăm şi nivelul de excelență 
impropriat de plastica neolitică şi evoluţia în raport cu condiţiile de 
locuire, respectiv cu inventarul tezaurizat în locuinţele deshumate”, 
developăm pentru Cultura Cucuteni-Tripolie profilul celei mai fecunde 
civilizaţii eneolitice din Europa de Sud-Est. 

Capacităţile de dezvoltare atinse anulează tiparul unei evoluţii 
autarhice. În acest sens, chiar dacă aspectele de paleo-stratigrafie-etnică 
ridică încă multe semne de întrebare, apare legic contactul cu culturi şi 
civilizaţii premergătoare, cum la fel de explicită este tranziţia spre epoca 
metalelor prin aportul unor populaţii alohtone. Pentru o primă fază, este 
certă afiliația la marele „trunchi trac” din care se vor detaşa (mileniul I 
î.Hr.) printr-o vigoare de excepţie daco-geţiis, iar până la prezența 


culturii unor plante tehnice, între care inul, cânepa şi vița de vie se detaşau într-un 
sistem al preferințelor. Mai mult, via era divinată ca plantă a vieţii, motiv central 
pentru geneza unor ceremonii religioase fastuoase, din a căror esenţă se va naşte 
însuşi zeul Bahus. Pentru pregătirea pământului (defrişare, desțelenire, arat, afânat) se 
foloseau topoare de piatră şi pluguri cu brăzdar din corn de cerb. Semănatul se făcea 
prin împrăştiere cu mâna, iar pentru zdrobirea boabelor de cereale erau întrebuințate 
râşniţele acţionate manual, uneltar care s-a folosit (nu doar conservat) în satul 
tradițional românesc până în secolul XX d.Hr. Pentru depozitarea produselor era 
destinată o gamă variată de vase ceramice lucrate manual. După cultura plantelor şi 
creşterea animalelor, activităţi ale economiei agricole, apreciate ca deosebit de 
eficiente atât prin varietatea largă a produselor principale, cât şi a celor auxiliare, 
vânătoarea, culesul din natură şi pescuitul completau producţia agro-alimentară prin 
surplus şi varietate. Mare parte din tehnicile şi mijloacele respectivelor activități: 
vârşa, leasa din nuiele, plase cu greutăţi din lut ars... pentru pescuit; ori sulița, arcul, 
diferite capcane pentru vânat, şi-au prelungit fiabilitatea mii de ani, ele fiind tot atât 
de comune şi pentru ruralul de secol XIX-XX. 

Sintetizând, în funcţie de frecvenţa lor, pe o scală a celor mai obişnuite mijloace 
materiale particulare locuinței, implicit locuirii neolitice găsim: platforme de piatră 
şi/sau lut ars; două sau chiar trei vetre per locuinţă, inclusiv cuptoare; blănuri; laviţe 
de lut; unelte şi arme de piatră, silex, os, corn şi aramă (topoare de piatră, percutoare 
de silex, lance cu vârf de silex, vârfuri de săgeată, săpăligi din corn, râşniţe de piatră, 
împungătoare de os...); ceramică de uz casnic nedecorată; vase policrome de cult; 
figurine antropomorfe şi/sau zoomorfe cu funcţii ritualice şi/sau de jucării; altare 
miniaturale etc. 

În imediata vecinătate a sitului Cetăţuia-Cucuteni a fost dezvelit un monumental 
mormânt princiar geto-dac, dovadă plauzibilă în favoarea continuității locuirii, 
realitate susţinută şi de descoperirea (din aceeaşi perioadă) la Dâmbul Morii a opt 
locuinţe din categoria „aşezărilor de vale”. Asemănarea lor cu habitatele din faza 
Cucuteni A, inclusiv cu ansamblul obiectelor de inventar, este izbitoare. Relevante 

romană, o influenţă puternică este indusă în extracarpaţi de orizonturile 
etnice ale sciţilor, germanilor ori a coloniştilor din Milet - cei mai 
timpurii purtători ai urbanităţii pe țărmul de nord al Mării Negre. În 
interiorul arcului carpatic, invazia celților, în jurul anilor 200 î.Hr. 
prograda dimensiunea economică prin tehnici superioare de extragere şi 
prelucrare a metalelor, precum şi prin noi metode de modelare a 
ceramicii. 

Viaţa spirituală se îmbogăţeşte considerabil. Prin aculturaţie sunt 
asimilate zeități trace şi elenistice, iar geto-dacii asumau în Zamolxis 
divinitatea supremă fără a ignora, de exemplu, ritualurile druide, 
particulare celților. Legătura om-natură se îmblânzeşte, iar la nivelul 
inconştientului colectiv se înrădăcinează tot mai profnd nevoia de a 
clarifica modul în care a apărut lumea, de unde şi sporirea misticii legate 
de cosmogonie. Se coagulează, ca atare, sisteme religioase puternice, 
care impropriază în acelaşi timp, printr-un complex de rituri, credințe, 
practici, cutume... expresia ordinii sociale şi politice, pe pământ. 


%* 


Revenind la aspectele de locuire propriu-zise, implicit la tipologia 
locuințelor şi a aşezărilor de tip Cucuteni, vom încerca o expunere, 
sintetică şi de ansamblu totodată, menită a evidenția acele caracteristici 
cu valoare de reper, regăsite nealterate şi în tiparul locuinţelor de secol 
XVIII-XIX. Baza informaţiilor utilizate se leagă, în principal, de 
„staţiunea” arheologică de la Cetăţuia-Cucuteni, unde s-a identificat 
arealul de cea mai intensă locuire, numărul habitatelor dezvelite 
ridicându-se la circa 53-60, dintre care:5 locuinţe aparțineau fazei 
Cucuteni A; una fazei de tranziţie Cucuteni A-B; iar altele 47 au fost 
depistate ca aparţinând fazei Cucuteni B - decelată în funcţie de un 
complex de criterii în subfaza Cucuteni Bı, particulară, se pare, unei 


sunt şi descoperirile de la Mlada ce au scos la iveală o locuinţă de suprafață cu vatră 
construită pe o platformă de pietre mici, un bordei şi resturi ceramice, respectiv de la 
Siliştea, cu un complex de semibordeie de secol III d.Hr. şi cuptoare de ars oale, de 
aceeaşi vârstă. 

societăţi extrem de dinamice, de unde şi gradul ridicat de concentrare a 
locuinţelor (36), respectiv, subfaza Cucuteni B2, cu un ininventar de 11 
locuinţe. 

Un primm aspect ce se degajă, este cel al suprapunerii vetrelor de 
locuire, fenomen ce nu exclude, sigur, în interrelație cu cauze natural- 
economice, motivul incendierii satelor, în contextul anumitor superstiții 
şi practici aşezate la baza ritualurilor funerare. O altă constantă, pentru 
aşezările puse în discuţie, este prezența sistemelor de fortificaţii, 
reprezentate obişnuit printr-un şanţ de apărare” şi garduri, aspect ce 
denotă - pe un fond de cristalizare economică - existenţa iminentă a 
pericolelor din afară (vezi conflictele intertribale), dar şi asumarea 
conştientă a comunităţii de a-şi asigura un maxim de securitate, inclusiv 
în raport cu atacul animalelor sălbatice. Aceste precauţii, ce vizează 
stabilitatea proprietăţii, sunt întărite şi de preferința - ca loc de geneză a 
aşezărilor - pentru acele areale teritoriale cu favorabilități strategice 
precum promontoriile de terasă, fapt ce nu exclude însă existența 
„aşezărilor de vale” sau a aşa-numitelor aşezări joase, cu o pretabilitate 
mai ridicată pentru agricultură. 


Sumară încercare de tipizare a aşezărilor şi locuinţelor de tip Cucuteni 

Un prim criteriu l-am putea identifica în planul şi/sau forma 
aşezării, urmat de amplasamentul locuinţei în raport cu nivelul solului. 

Dacă în ceea ce priveşte forma aşezărilor au putut fi departajate cu 
destulă claritate, să spunem, trei dimensiuni, mai mult sau mai puţin 
riguros geometrizate: dreptunghiulare, circulare şi rectangulare, legat 
de preexistenţa unui plan, izvoarele arheologice indică deopotrivă atât 


° Dintre aşezările fazei A, doar cea de la Hăbăseşti a dispus de un sistem fortificat, 
constituit din două şanţuri paralele săpate la o distanţă de circa 8-12m unul de altul. 
Paramertii dimensionali expun o varietate destul de nuanțată, cu lățimi ce variază 
între 1,5-2m, respectiv 6-9m şi adâncimi situate între 1,5-2,5m. 

10 Deshumările vetrelor de locuire de la Hăbăseşti, Truşeşti şi Târpeşti pun în evidenţă, 
îndeosebi din punct de vedere al texturii, două modele de organizare a satelor: 
circular-concentrice şi liniare (şiruri paralele de locuinţe). Privitor la structură, 
indiciile par a confirma atât existenţa aşezărilor compacte (grupuri de locuinţe), cât şi 

o ocupare spontană a teritoriului, cât şi o ocupare gândită, organizată, în 
funcţie de topografia terenului, proximitatea resurselor de apă, capacitțile 
strategice sau calitatea solului - particularități plenar exprimate în 
gradul de dispersie şi/sau concentrare a locuinţelor ori în estetica vetrei. 
În acest context, se remarcă o consistentă prezenţă a aşezărilor în grup 
sau de tip „cuib”. Dealtfel, ca estetică de ansamblu, dominanţa era dată 
de dispunerea circulară a locuinţelor, satul, preceput ca entitate sacră, 
asumând conotații religioase puternice. 

Semiotica legată de cerc, ca formă prefectă înzestrată cu capacităţi 
apotropaice era, aşadar, de timpuriu una deosebit de nuanţată. Credinţa 
că tot ceea ce se află în interiorul cercului este pus sub semnul binelui, a 
protecţiei divine, constituia amprenta definitorie a mentalului colectiv. 

Ordinea şi haosul erau dimensiuni ce ţineau de „locuirea” lor în 
interiorul sau exteriorul cercului, iar din perspectiva acestei judecăți 
cosmogonice, şanțul de apărare jalonat de valul de pământ se 
individualiza în cel dintâi element a cărui formă circulară - simbol al 
discului solar - asuma granița magică dintre bine şi malefic. În interiorul 
şanţului, forma cercului se multiplică apoi în dispunerea locuințelor, în 
geometria spaţiului central - destinat folosinţei obşteşti şi marcat de 
prezenţa sanctuarului; în împrejmuirea - de asemenea circulară - pentru 


animale; în forma vetrei şi/sau a cuptorului. 


a celor răsfirate - urmele de dispersie a locuinţelor fiind evidente. La Târpeşti, 
bunăoară, cele 16 locuinţe din faza A „desenau” forma unui cerc, având în interiorul 
lui o singură locuinţă, a cărei poziţionare nu era însă una centrală (după Monah, D.; 
Cucoş, Ş. - 1985). O cu totul altă imagine developează construcţiile de la Ţuguietea- 
Truşeşti, dispuse în mai multe şiruri paralele, cu locuinţele grupate în jurul unor curți 
centrale. Despre locuinţele de la Hangu, informaţiile se referă doar la dispunerea lor 
pe trei sau patru şiruri paralele, iar la Traian- Dealul Fântânilor apare iarăşi 
organizarea de tip compact, fiecare „cuib” de locuinţe gravitând spre una sau mai 
multe pieţe situate central, loc investit atât cu funcţii religioase, cât şi cu rol de 
adăpostire a animalelor. Nu mai puţin importantă - pentru ilustrarea modului de 
viaţă - a fost descoperirea între corpurile principale de locuinţe, a urmelor unor 
construcţii de mai mici dimensiuni (anexe) de tipul vetrelor exterioare şi a 
cuptoarelor, semn al unei comunități bine structurate, cu grad de socializare ridicat şi 
cu o bună înţelegere a conceptelor de proprietate individuală, respectiv obştească. 

Aceluiaşi registru - în care se petrecea aducerea zeităților în zona de 
intimitate prin intermediul semnelor cosmogonice - se înscrie spirala, 
motivul central al decorării ceramicii de tip Cucuteni, simbol al vieții, al 
transcendenţei, al legăturii - sau altfel spus - a încătuşării destinului 
uman cu voinţa divină. 


Urmărind al doilea criteriu de tipizare, cel al poziționării locuinţei în 
raport cu nivelul solului, aria Cucuteni ilustra prezenţa cu deosebire a 
habitatelor de suprafață, decelate în construcţii de formă dreptun- 
ghiulară - cu, sau fără, platforme prevăzute cu instalaţii de încălzire 
(vetre şi cuptoare), respectiv construcții cu plan circular, inclusiv colibe. 
În secundar, indicatorii arheologici precizează şi existența locuinţelor 
semi-îngropate (bordeie), care respectă însă ca plan, implicit ca inventar 
de interior, modelul locuinţelor de suprafaţă. 

Alte două criterii la care putem face apel, cu destulă fidelitate, în 
demersul nostru taxonomic, sunt cel al mărimii demografice şi al 
suprafeţei locuibile. Aceasta din urmă nu ne oferă categorii riguros 
decelate, dar pune în evidență o evoluţie progresivă a confortului de 
locuire, care pleacă de la o suprafață medie de circa 11-12m?, în faza 
Cucuteni A şi ajunge în subfazele Cucuteni Bı, B2 la 20, maximum 50 m?. 

În ceea ce priveşte mărimea segmentului demografic, au putut fi 
individualizate trei clase, unde intervin ca indicatori complementari 
suprafaţa vetrei şi numărul mediu de locuitori. Astfel, pentru aşezările 
mici, este estimată o populaţie de circa 50-200 de locuitări, concentrată 
în 20 de locuinţe, desfăşurate pe o suprafaţă de până la un hectar. 
Aşezările mijlocii erau particularizate de o suprafaţă ce varia între 1-2ha; 
un număr de 20-50 de locuinţe şi o populaţie ce putea atinge 500 de 
locuitori. Pentru aşezările mari avem practic o supra dimensionare a 
respectivilor parametri: 2500-7500 de locuitori; 50-250 de locuinţe şi o 
suprafaţă a vetrei între 2 şi 5 ha. 

O stare de relativă uniformitate era introdusă de tehnica de 
construcție a pereţilor („în îngrădele”), de înălțimea lor (cca. 2m) şi 
acoperişul în două ape. 


43 


Interiorul era compartimentat în una sau mai multe încăperi, 
prevăzute cu vetre sau cuptoare pentru încălzit şi/sau copt, cu altare 
miniaturale de cult şi, frecvent, cu jertfelnice cruciforme. Pardoseala era 
închegată din platforme de lut ars sau pietre, acoperite de regulă, cu 
blănuri. 


Vatra şi moşia. Incursiuni în lumea ritualurilor precreştine şi 
creştine 


O definiţie a satului, în prezent, ar „încape” în conceptul așezarea 
rurală ca sistem funcțional, iar dacă am merge în întâmpinarea unei 
definiții mai detaliate, vom sublinia, că aşezările rurale reprezintă 
sisteme dinamice, care indiferent de dimensiuni, sunt fundamentate de 
trei coordonate majore - populația, vatra şi teritoriul - categorii care sunt 
asumate, deopotrivă, ca sisteme autonome, dar trebuie obligatoriu 
înţelese şi ca subsisteme ale întregii aşezări rurale. 

Populaţia, vatra şi teritoriul sunt elemente - după cum am identificat 
şi în cadrul Culturii Cucuteni - definitorii pentru conceptele de habitat, 
aşezare, sat; geneza lor fiind, în mod legic, o rezultantă a sedentarizării. 

Timp de milenii, respectivele dimensiuni, aproape că nu au fost 
contaminate de mutații structurale semnificative, satul tradiţional de 
secol XVIII-XIX, purtând sensibil, aceleaşi caracteristici cu satul neolitic, 
geto-dac sau medieval. Cu toate acestea, sfidând încărcătura 
numeroaselor similitudini, apare în realitatea trăită o notă de 
diferenţiere cu impact abrupt, din punct de vedere social-cultural, 
anume:desacralizarea satului la nivelul întregului complex ce-l 
individualizează. Termenii folosiţi în definiţia de mai sus sunt tehnici, 
arizi - corecţi sub raport ştiinţific - dar dezgoliți de emoţionalitate. 
Limbajul şi gesturile magico-sacre s-au pierdut. 

Acelaşi lucru, l-am observa şi dacă în continuitate am defini 
populaţia, vatra şi teritoriul. Concluzia? Conţinutul lor se reduce la acela 
de indicatori statistici, sociali, economici, care reflectă condiţia actuală a 
aşezării rurale, o imagine, oarecum, decapitată de rădăcini, tradiţii şi 
credinţe. 

Ordine şi haos, fast şi nefast, alduit sau blestemat, ritualuri, cutume... 
sunt rosturi pe care le mai conservă doar acea geografie şi acel mental 
pasiv al satului profund. 

Până nu demult populaţia era: obşte, comunitate, neam, iar teritoriul 
era hotar, era moşie - denumirea din urmă realizând o intimă trimitere la 
apelativul de moşi, aici cu sensul de străbuni, de înaintaşi, de legătură 
între lumea de dincolo şi lumea de aici, între trecut şi viitor. La fel, satul (vezi 
latinescul satu-um=arătură), atât în precreştinism cât şi în era creştină 
impropria valoarea de spațiu sacru - atribut transferat şi asupra locuinței, 
văzută de M. Eliade drept „imago mundi” - un univers uman, construit în 
acord cu natura imediată şi cu „fără de măsura” scenariului cosmogonic. 

În acest context de valori, omul precreştin şi apoi încreştinat îşi 
arogă ca primă sarcină, punerea sub protecţie a avutului său: moşia, 
animalele, locuinţa, familia. 


Semiotica apotropaică a cercului 

Certitudinea că roata, cercul,ocolul erau investite cu valenţe mistico- 
magice de apărare, de alungare sau cel puţin de ţinere la distanţă a 
spiritelor rele, a primejdiilor, în general, este evidentă nu numai în 
cultura noastră preistorică, anvergura ei fiind universală. 

Omul vechi, a cărui vârstă o socotim în milenii, trăia în afara a ceea 
ce astăzi numim „personalitate schizoidă”. Comuniunea cu natura era 
una ombilicală, iar superstiţiile şi credinţele în: zeități solare, Marea Zeiţă 
Mamă, în zeități ale ordinii, în duhuri şi spirite, defineau la modul absolut 
natura sa mentală. 

În imaginarul colectiv, binele şi răul îşi aveau corespondenţa 
imediată în lumină şi întuneric, marile momente de criză ale anului, 
survenind la solstiţii, când noaptea „devora” treptat ziua, iar omul - 
chiar dacă, dominat de spaime - se simţea obligat să intervină în 
sprijinul zeităţii solare. Aprindea, astfel, focuri pentru a prograda 
puterea zeităţii, aducea jertfe, înscena ritualuri şi ceremonii, iar lumea, 
universul lui îşi recupera rosturile. Demersurile lui au fost luate în 
seamă, iar nădejdea în protecţia divinității se consacră în motivul central 


al existenţei. 

Forma discului solar, ca reprezentare a binelui este „pusă” în 
simboluri, în acţiuni pe care omul vechi le face parte organică a vieţii sale, 
a spaţiului trăit. Un prim demers, determinat religios, este - după cum 
am amintit - punerea sub protecţie a avutului, a proprietății prin 
încercuirea cu fortificaţii; unghi din care teza originii termenului sat 
(fosat) în latinescul fossatum (şanţuri de întărire) este plauzibilă. 

Semnificaţia magică a roții este apoi sintetizată din contactele directe 
ale omului cu mediul, din observaţii, din experienţe. 

Avem în acest sens exemplul edificator al roții făcute de animale 
atunci când se luptă sau se apără; puii fiind ocrotiţi în spaţiul din 
interiorul roții, al cercului. Câinele, în stare de primejdie dă ocol turmei 
de animale sau ţarcului, din aceeaşi nevoie. 

Credinţa în puterea benefică (de protecţie, de fecunditate, de 
fertilitate...) a semnelor, se materializează firesc şi în planul circular al 
locuinţei, implicit în textura satului; în îngrăditura de nuiele, crengi, 
spini... a ocolului animalelor; în estetica sanctuarelor; în forma 
pântecoasă (sferică) a vaselor de lut; în roata olarului; în forma rotundă 
a mesei (vezi masa rotilată); în motive decorative (cerc, semicerc, 
spirală, rozetă); în conturul dansului şamanic sau, prin similitudine, în 
roata căluşarului, a ielelor etc. 

Prin urmare, încărcătura apotropaică a cercului o găsim prezentă în 
aproape toate dimensiunile vieții. 

Până la momentul grefării marilor religii (fie ele monoteiste, 
politeiste sau de sorginte filozofică) nevoile şi/sau pericolele - aşadar şi 
credinţele - erau sensibil aceleaşi pentru omul din orice spaţiu locuit, 
proces ce determină progradarea lor şi deopotrivă, transcendenţa din 
preistorie în istorie ori de la comunităţile empirice la culturile şi 
civilizațiile superioare. Intrarea acestor concepte mentale şi îndeosebi a 
religiei animiste într-un larg proces de aculturaţie duce înspre o evoluţie 
fertilă a patrimoniului religios, urmată de o decelare a reperelor 
identitare, a identităţilor cultural-antropologice. Aşa se face că găsim - 
în această osmoză cultural-religioasă - integrat, absolut holistic, satul 
tradiţional românesc de secol XVII-XIX şi chiar de veac XX. 

Zeități ale ordinii, bunăoară, precum Zeul Vegetației, al culturilor şi 
patronul animalelor (îndeosebi al calului, simbol de asemenea solar) va 
fi identificat în cultura şi civilizaţia daco-getică (preromană) în postura 
„Călăreţului Trac” - prezentat de iconografia creştină în chipul Sfântului 
Gheorghe omorând balaurul şi prezervat în cultura populară ca ritual 
agrar: Sângeorzul. Pe aceeaşi filieră, Zeul Furtunilor va fi asociat altui 
martir „militar” - Sfântul Ilie, iar ziua de Sfântul loan Botezătorul - cea de 
a treia sărbătoare creştină legată de naşterea unui personaj biblic - va fi 
asimilată ritualului magico-agrar al Sânzienelor (al Drăgaicei, al Ielelor), 
ființe mistice (reprezentate obişnuit în chip de fecioare frumoase) cu 
comportament duplicitar - funcţie de felul cum erau onorate, cinstite. 

Motivul jertfei, atât ca act salvator, cât şi al renaşterii, al creaţiei (vezi 
sacrificiul porcului la solstițiul de iarnă sau pe cel al mielului în preajma 
Anului Nou Pastoral) ori conotaţia sacră a focului sunt - dintr-un 
numeros complex de tradiţii - gene ale credinţei ancestrale pe care vor fi 
grefate sărbătorile creştine. 

Revenind la tema centrală: reverberațiile mistice ale cercului în 
interrelaţie cu moşia, subliniem longevitatea deosebită a practicilor de 
delimitare prin semne a hotarului localităţilor. Timpul de referință - 
secolul al XIX-lea început de veac XX. 

Este o perioadă de o mai constantă stabilitate politică şi chiverni- 
seală pentru satul tradiţional, stare bine aspectată în creşterea numerică 
a populaţiei şi în procesul de „roire demografică”. Rezultanta acestor 
intercondiţionări este geneza de noi aşezări, frecvent numite, în funcție 
şi de alte particularităţi cauzale, sălişti ori slobozii. 

Fenomenul „roirii demografice”, deosebit de expresiv prin frumuse- 
tea şi înțelepciunea pe care le asumă, însemna în bunul rost al satului, 
descongestionarea unui spaţiu aflat sub presiunea unei nevoi supra 
dimensionate de resurse şi migrarea unei părți a comunităţii într-un 
teritoriu, de regulă împădurit, favorabil sedentarizării!!. 


11 Principala caracteristică a locului era calitatea, şi nu doar cea edafică. Locul poate fi 
bun sau rău, binecuvântat sau blestemat, fast sau nefast..., atribute care deşi 
complementare, poartă conotaţii şi energii diferite, din care primele sunt aducătoare 

Cei care „roiau” erau întotdeauna segmentul matur al obștii, ei fiind 
şi ca putere fizică şi ca experienţă acumulată, dar şi ca purtători ai 
cutumelor, vrednici de o atare întreprindere. 

După defrişare şi premergător ridicării locuinţelor Legea Pământului 
obliga la fixarea cu precizie a hotarului; ori aici intervine încărcătura 
nuanţată şi pe alocuri, încă, în tuşe proaspete, a ritualurilor magico- 
sacre. 

Moşia, odată apreciată ca loc bun de moşii satului („oameni înfelepți şi 
buni”), adică ne atinsă de energii negative - blesteme, vrăji, farmece, 
fapte cu păcat, omoruri, strigoi, molime etc. - trebuia pusă sub pază 
divină prin „tragerea unei brazde de plug în jurul ei”. 

Este cel dintâi act cu valenţe mistice. Cercul făcut de brazda de plug 
conferea puterea de a opri toate cele rele (ciumă, holeră, cotropiri, 
grindină, duhuri malefice, spirite ale morţilor...) în afara lui. Satul 
devenea astfel, ordinea cosmică prestabilită, o lume purificată, izolată, 
creată printr-un cerc magic (A. Bodiu, 2005). 

Despre cum trebuia trasă brazda, aflăm din izvoarele mentalului 
arhaic!?, că: plugul era tras de „doi boi negri gemeni”; de „doi boi 
gemeni, mânaţi de doi frați gemeni”; de „patru boi negri născuţi sâmbăta 
care să fie mânaţi de doi oameni, frați gemeni sau de doi veri primari”. 

Actul ritualic al brazdei, era îndeobşte întărit prin motivul jertfei. Cu 
o mai mare frecvenţă în trecutul îndepărtat şi apoi tot mai rar, boii erau 
sacrificați şi îngropați într-un punct al noii „zone de graniță” (mejdă). La 
fel, cutumele puneau sub aspră interdicţie ridicarea vreunei case „afară 
din brazdă” sau încălcarea liniei de hotar - în sensul de a trece, de a face 
cărări la întâmplare. Cel care săvârşea o atare fărădelege era omorât 
zicându-se că:,„a făcut drum pe unde să treacă răutăţile şi bolile în sat”. 


de echilibru, armonie, în timp ce secundele sunt însoţite de malefic, de nerodnicie. 
Coroborate, informaţiile celor două matrici, crează o dominanţă a sufletului țărănesc, 
sensibil la prezenţa binelui, dar mai cu seamă la intervenţia răului. 

12 „Când se făcea un sat în vremea de demult se căutau doi boi gemeni şi doi oameni, 
fraţi, gemeni, făceau cu mâinile lor un plug, unul din fraţi ţinea plugul de coarne, iar 
celălalt mâna boii şi aşa trăgeau brazda jur împrejurul satului. Brazda se credea că 
apără satul de ciumă.” (I.Toşa; Simona Munteanu - 2003). 

Accesul în sat se putea face numai prin anumite locuri (vezi „poarta 
țarinii”, răstignirile, troițele...) dezlegate prin ritualuri ori prin „binecu- 
vântare de la preot”. 

Sincron tragerii brazdei, se petrecea fixarea semnelor de hotar, prin 
îngroparea sub glie fie a unor pietre, butuci de lemn, cioate.... care în 
timp luau forma unor movile mici, înierbate, numite „muşuroaie”. Şi 
fixarea respectivelor semne era însoţită de gesturi şi acte ritualice de 
mare rezonanţă, astfel încât ele să rămână vii în memoria comunității. 
Cunoaşterea lor generație după generaţie era importantă - dincolo de 
valenţele spirituale - şi din raţiuni pragmatice, de cunoaştere efectivă a 
hotarului şi a vecinătăţilor. 

În acest scop, impactul dorit îl procurau practicile ceremoniale ale 
jurământului pe semnul de hotar şi bătaia rituală, la semnul de hotar. 

Prima acţiune se focusa pe esenţa jurământului (fie el în prezenţa sau 
absenţa preotului) ca valoare ce nu putea fi încălcată, puterea actului 
fiind amplu dimensionată de obligativitatea mărturisirii că nimeni nu va 
schimba semnele de hotar, de către fiecare membru al comunităţii. 
Accentele demersului erau grave şi solemne! deopotrivă, din scenariu 
nelipsind blestemele!+. 

În bătaia ritualică, „actorii” principali erau copiii, ei fiind cei mai 
nimeriți să poarte în timp şi apoi să transmită înformaţia legată de 
demarcarea hotarului. Gesturile bătăii, executate de către cei mai în 
vârstă asupra copiilor, erau obişnuit scurte, hotărâte, aproape deloc 
agresive, dar de mare impact emoţional, ruşinea fiind în cadrul acestui 
ceremonial un sentiment dominant:,„ Un bâtrân lua pe fiecare copil şi-l 


da cu capul de acel hotar”; „Se luau trei, patru băieţi de păr spre ţinere 


15 „Oamenii au obiceiul să pună pe preot să citească molitva de jurământ şi toți stau cu 
mâinile pe acele pietre ce au a le înfige, apoi jură că tot neamul lor să se stingă la 
acela care va schimba semnele de hotar.” (I. Toşa; Simona Munteanu - 2003) 

„Înainte când se îngropa orice semn de hotar, în majoritatea cazurilor o piatră, se 
puneau cărbuni stinşi şi se zicea: «Aşa să se uşte cel ce va strămuta hotarul după cum 
s-au uscat aceşti cărbuni.» Şi după ce se îngropa hotarul se punea deasupra lui 
cărbuni aprinşi de tei pe care după ce-i scuipa îi lovea cu un ciocan producând un 
pocnet si ziceau: «Aşa să pocnească ochii celui ce va strămuta acest hotar.» (I. Toşa; 
Simona Munteanu - 2003) 


1 


[ră 

de minte de când s-a întocmit”; „Era chemat un băiat şi cel mai bătrân îl 
prindea de păr (îi făcea o moară)ca să nu uite hotarul”; „Se puneau copiii 
jos şi le da câte cinci-şase bice bune ca să ţină minte mai bine şi să 
povestească şi la copiii lor” (după A. Bodiu - 2004). La sfârşit, copiii erau 
răsplătiți cu bănuţi de aur şi de argint, bătaia ritualică presupunând aici 
conotaţii de jertfă, de sacrificiu. 

În continuitatea practicilor de delimitare a hotarului prin brazda în 
cerc, urma împlinirea altui act sacru major, cu capacităţi fundamentale 
în apărarea şi păstrarea unităţii comunităţii, prin asumarea unităţii de 
credinţă. Este vorba de alegerea locului pentru biserică. Se relua, ca atare, 
procedeul de identificare a locului bun. Poziționarea lui trebuia să fie una 
centrală şi dacă suprafața topografică permitea, pe o ridicătură de teren, 
astfel încât sfântul lăcaş - pentru liniştea şi pacea comunităţii - să fie la 
vedere din orice punct. În cadrul respectivului ceremonial se derulau 
trei secvențe: slujba de sfințire a locului; masa ritualică - pregătită de 
păstorii! satului şi jocul bătut - dans arhaic jucat de la un loc de locuință 
la altul, în paşi tropotiţi, apăsaţi, zicându-se că „au bătut paşii 
satului” (vezi „Bătuta”, din Maramureş, „Bătrânescul” de la Plesca, jud 
Sălaj etc.). 

Statornicirea satului şi intrarea sa în rosturi, nu echivala cu stingerea 
practicilor magico-sacre de apărare. Dinamica lor continuă să fie 
deosebit de activă, iar veghea în raport cu incidenţa unor pericole, fie ele 
din lăuntru (locuri pustii, case părăsite, lipsa de atenţie față de spiritul 
morţilor, nerespectarea zilelor însemnate - zile cu prilej, nesocotirea 
bunelor rânduieli etc.) fie din afară (invazii, epidemii...) era în 
permanenţă reactivată. Astfel, în situaţii de risc extrem, precum 
molimele ce bântuiau în zonele de vecinătate, se proceda la reînnoirea 
cercului magic, prin tragerea brazdei de plug, de această dată de către 
femei goale. 


15 Celula pastorală, integrată pe de o parte dintr-o confrerie ierarhizată (păcurar, 
mulgaci, ciorâng) şi din ansamblul componentelor materiale pe de altă parte, se 
detaşază în lumea satului tradiţional, printr-un înalt prestigiu, valoare ce o 
individualizează drept o autonomie social-economică, 

În acelaşi scop, şi din perspectiva complementarităţii de susţinere, se 
săvârşeau şi alte acţiuni, precum aceea de punere la hotarul dintre sate a 
cămeşii ciumii - confecţionată într-o singură zi (de la tors, urzit, țesut, 
cusut) de comunitatea de femei. La fel, jocul Căluşarilor avea valenţe de 


reechilibrare a energiilor. 


Obştea sătească. Tipare în evoluţia cultivării pământului 

O trăsătură definitorie pentru comunitatea sătească derivă din 
caracterul mixt al proprietății funciare strâns intercondiționat cu modul 
preponderent devălmaş de exploatare agricolă, respectiv forestieră. În 
baza acestor legități moşia obştească era decelată în raport cu maniera 
de folosință - individuală sau colectivă - în două trupuri inegale ca 
pondere. Astfel, o parte din pământ, cel aferent casei, grădinii şi viei din 
vatra satului intră în posesia privată a titularului fiecărei familii, în timp 
ce restul funciarului se constituia în proprietate comună. 

La rândul ei, proprietatea comună sau obştească cunoştea două 
moduri distincte de exploatare, pe loturi familiale şi în devălmăşie. 

În primul caz, o bună parte din arabil era împărțit periodic, de obicei 
din trei în trei ani, pe familii, în funcţie de necesitățile şi posibilitățile de 
lucru ale acestora. 

Lotizarea se făcea prin sistemul tragerii la sorți - operaţie ce lasă 
moştenire fondului nostru toponomastic elementul „soarte”, „soartă” - 
viabil în prezent doar prin utilizarea lui de către populația rurală 
îmbătrânită. 

Restul arabilului, împreună cu fânețele, păşunile, pădurile, suprafețele 
lacustre, implicit apele curgătoare erau folosite în devălmăşie, adică prin 
colaborarea fizică, pecuniară şi tehnică, a tuturor familiilor. Producţia 
astfel obținută, avea o destinaţie cu totul specială, constituind aşa 
numita rezervă a comunității, accesibilă în situații de risc natural (secetă, 
inundații) ori social (stări conflictuale, epidemii etc.). 

Treptat, ca urmare a sporirii productivității muncii, se manifestă tot 
mai persuasiv tendinţa - prioritar din partea celor ajunşi la un anumit 
nivel de bunăstare (sintetizat pe fondul coroborării unui complex de 

factori - o „soarte” mai mare şi mai fertilă, număr mai însemnat de 
animale de povară, respectiv de producţie, o funcție mai bine cotată în 
ierarhia obştească etc.) - de a-şi individualiza lotul şi de al transforma în 
proprietate familială permanentă, cu drept de transmitere ereditară. În 
acelaşi timp, o parte a pământurilor pentru agricultură, păşunile, 
pădurile şi apele continuând să rămână în stăpânire devălmaşă, situație 
întâlnită în anumite regiuni (vezi Ţara Vrancei) până-n zilele noastre. 

Important este, că germenii acestui proces de diferenţiere între 
membrii obştii, vor constitui premisele împărțirii sau divizării societății 
în clase cu interese antagoniste - ce vor contribui în final la dizolvarea 
obştii şi la accentuarea relațiilor de tip feudal. 

În ceea ce priveşte producerea unei imagini cât mai fidele asupra 
modelului comportamental de tip obşte vom face apel la câteva 
particularități ori chiar la cutume, legate de utilizarea economică a 
terenului şi de modul de organizare a gospodăriilor. 

Agricultura specifică vremii - poate fi încadrată la tipul mixt- 
extensiv, cu o destinaţie de subsistență şi focalizare pe segmentul 
culturii plantelor. Subliniem că această focalizare trebuie mai curând 
înțeleasă din perspectiva concentrării volumului de muncă în vederea 
dimensionării arabilului şi nu ca parte majoritară în cuantumul 
producţiei agricole - unde continuă să rămână importante ramurile 
creşterii animalelor, vânatului şi pescuitului, la care se asociază culesul 
din natură. 

Prin urmare, în contextul unui grad ridicat de împădurire (apreciat 
până în sec. al XVIII -lea la peste 70%) şi pe fondul nevoilor, reclamat de 
o populaţie în continuă creştere, devine tot mai acut procesul de 
extindere a arabilului ori a suprafețelor cu destinaţie pastorală. 

În acest scop, s-a procedat la aplicarea unor tehnici de defrişare 
şi/sau desţelenire, după caz, cel mai larg utilizat fiind sistemul tăierii 
sau incendierii (pârjolirii) pădurii. Demersul, ne este bine aspectat în 
prezent de frecvența ridicată a unor toponime de hotar precum: 
secătură, arşiță, pârjol, laz, curătură, prisacă, runc ş.a. 

Până în momentul generalizării sistemului de rotaţie bienală sau a 
agriculturii în două câmpuri „țarină şi fâneaţă”, s-au succedat în pas cu 
transformările din societate şi, cu dezvoltarea tehnicii, sisteme de 
cultură arhaice care ar putea fi încadrate tipologic în cicluri de tipul: 
pădure - iarbă - pădure; pădure — cereale - pădure; țelină — țarină - mirişte — 
felină etc. 

Un stadiu mai avansat, caracterizează sistemul de rotație trienală, 
folosit - în epoca feudală dezvoltată - într-un geospaţiu, ce se limita însă 
la partea internă a arcului carpatic. 

Întorcându-ne la agricultura de tip arhaic, se poate aprecia că în faza 
sa timpurie, defrişările au avut ca principal scop extinderea domeniului 
pastoral, prin degajarea pădurii de pe suprafețe, iniţial, restrânse. 
Rezultatul imediat a fost obținerea unor poieni efemere utilizate priori- 
tar ca fâneaţă, iar în secundar, după prima sau a doua coasă (în funcție 
de particularităţile orografice şi de climat) ca păşuni propriu-zise. 
Rentabilitatea acestora era una de scurtă durată. După câţiva ani de 
utilizare consecutivă, intrau în involuţie, fertilitatea solului diminu- 
ându-se treptat prin lipsa aportului de elemente nutritive, dar şi pe 
fondul unei eroziuni mecanice, mai pregnante în spaţiile tradiționale de 
creştere a caprinelor şi ovinelor. În firescul unor stări de fapt, 
fundamentate pe un mod de viață instinctiv (astăzi am spune ecologic), 
poienile erau abandonate, pădurea reintrându-şi în drepturi. 

Interesant este, că după cca. 20-30 de ani, echivalenți ajungerii în 
plină formă activă a unei noi generaţii, se intervenea pe aceleaşi locuri 
printr-o nouă runcuire. Se dovedeşte în acest context plină de miez 
zicala populară, consemnată de George Popovici, care spune: „de pe 
runc nou iese brânză bună”. 

Asistăm astfel, la desfăşurarea unuia dintre primele cicluri de 
folosire a pământului - „pădure - iarbă - pădure” - greu de încadrat 
temporo-spaţial. 

Ulterior, cererea sporită de hrană dar şi îmbunătățirea sensibilă a 
tehnicilor agricole reclamă o rafinare prin evoluţie a vechiului sistem - 


deziderat împlinit prin introducerea unei noi etape constând din 

folosirea runcului ca pământ de agricultură. Ciclul marchează în acest 
mod un nivel superior de dezvoltare materializat prin formula „pădure - 
iarbă — cereale - pădure”. 

Pe asemenea loturi, se procedează la o folosință alternativă sau în 
balanţă a fâneţei cu plante de cultură, în special cereale. 

Este primul pas făcut spre o exploatre de tip revoluţionar, acela în 
„moină sălbatică — silvo-pastorală”, ce va constitui baza unui model agricol 
rezistent în timp şi de largă aplicabilitate spațială, fiind depăşit, relativ 
târziu, grație intervenţiei asolamentelor. 

Pe tinerele „secături” obținute, rotația se reducea la o succesiune de 
felul „iarbă-cereale” fără o regulă precisă sub aspect temporar. De obicei, 
cerealele erau semănate din doi în doi ani sau în grupuri de câte doi-trei 
ani, urmate de tot atâția ani cu iarbă, în funcţie de aprecierea obștei sau 
a gospodarului. 

În ceea ce priveşte fezabilitatea şi noul sistem introdus expune un 
caracter marcat de instabilitate, după epuizarea fertilităţii terenului, 
folosința rămânând în continuare silvică. 

Un mod particular de exploatare se înscrie în ciclul „pădure - cereale 
- pădure”, specific în principal aşezărilor din spațiul montan, confrun- 
tate cu lipsa pământului arabil. 

Defrişarea pădurii era realizată pe areale restrânse, enclavizate, în 
vederea obținerii cât mai rapide a aşa numitelor „grădini” - favorabile 
cultivării unui număr redus de plante - porumb, secară, cartofi - dar 
absolut necesare într-un regim alimentar proteic, bazat „sine qua non” 
pe produse animaliere. 

De altfel, în regiuni precum Ţara Dornelor, Ţara Vrancei, Ţara 
Moților, în Maramureşul sau Chioarul Înalt, primul loc, în cadrul 
economiei agricole, revenea sectorului zootehnic, cultura cerealelor 
intervenind doar sporadic şi nesemnificativ ca suprafață. 

Un salt deosebit de important în dezvoltarea agriculturii îl consti- 
tuie tendința de sustragere din ciclurile de rotație enunțate, a pădurii. Se 
dorea o substituire definitivă a acesteia prin permanentizarea felinei. 


Cert este, că pentru timpul istoric considerat, cultivarea an de an cu 

cereale era practic imposibilă, fertilitatea solului de sorginte forestieră 
dovedindu-se a fi deosebit de vulnerabilă - pierderile de elemente 
nutritive având loc într-un ritm accelerat. Ca remediu, se recurge într-o 
primă etapă, la stabilirea unei rotații agro-pastorale, în care fâneața să 
alterneze cu plantele de câmp. 

Este tot un sistem de tip „moină”, dar într-un tipar mai evoluat, fără 
caracter silvic. Mai este cunoscut şi sub denumirea de „moină 
nereglementată” prin faptul că alternarea între fâneață, respectiv cereale, 
era arbitrară. 

În Munţii Apuseni, acest sistem se practică şi în prezent, fiind numit 
„în mirişte”. Tehnic vorbind, procesul constă din desţelenirea unui lot, 
ararea şi cultivarea lui timp de trei-patru ani cu secară, orz şi cartofi - în 
semănături de primăvară. 

După fiecare recoltare, miriştea rezultată era folosită în comun de 
întreaga obşte, fie ca imaş, fie pentru coasă. 

Fenomenul legic de secătuire a pământului prin pierderea fertilității 
naturale rămâne însă activ, în afara existenței unei baze tehnice capabile 
să introducă potențarea calităţii solului prin fertilitate culturală. 
Subliniem că îngrăşarea prin târlire, care se practica, nu era suficientă, 
ba mai mult o supra-îngunoiere atrăgea după sine riscul degradării 
terenurilor printr-o îmburuienare excesivă, ori mai grav, prin 
acumularea unui supliment de toxine la nivelul învelişului edafic. 

Prin urmare, pământul era lăsat la „hodină” sau în „țelină”. 

În ceea ce priveşte fazele acestui ciclu, ele sunt sintetizate de 
succesiunea: „felină — țarină — mirişte — țelină”. 

Cu totul alta era situaţia în regiunile mai joase, cu relief puțin 
accidentat şi un optim al indicilor pedo-bio-climatici. Aici, defrişarea 
definitivă a pădurii a permis instalarea unei „farini” stabile, ce concură 
la apariţia sistemului de rotație bienală a culturilor agricole. Moşia 
obştei, o găsim de această dată împărțită în două tarlale - țarina şi islazul 
- separate prin aşa numitul „gard de tarini”. Trupurile respective erau 
destinate, primul câmpului pentru semănături, iar celălalt era folosit în 


devălmăşie ca islaz sau păşune. In fiecare an se petrecea o schimbare de 

roluri între cele două, scopul fiind unul dublu: de „odihnă” a solului şi 
de îngunoiere prin târlire - pe partea de hotar destinată imaşului. 

Lotizarea moşiei în ansamblul ei şi distribuirea pe familii se făcea de 
către fruntaşii obştii, conform unor norme bine stabilite. 

Nu puţine au fost însă situațiile, când moşia unei comunități obşteşti 
a suportat o exploatare de tip intensiv, până la epuizarea totală a 
solului. Singura opțiune pentru locuitori, rămânea, într-un asemenea 
context, strămutarea vetrei pe un nou amplasament obținut prin 
eradicarea pădurii. 

În tehnica trienală apar obligatoriu trei tarlale, una fiind lăsată în 
permanenţă ca pârloagă ori ca „ogor negru”. Menţionăm că acest sistem a 
particularizat doar Transilvania, dezvoltarea lui fiind tutelată de impactul 
influențelor occidentale. Dincolo de Carpaţi, atât în Moldova (cu excepția 
Bucovinei), cât şi în Muntenia, sistemul celor trei tarlale prinde rădăcini 


ceva mai târziu, odată cu pătrunderea relațiilor de tip capitalist. 


Țarină, țăran, țărănesc, țărăneşte. 

Repere lingvistice „blazon” în lumea satului 

Raportul economic-social, evident în cadrul regiunilor rurale de tip 
fară, tot mai pregnant individualizate în prezent ca regiuni mentale, este 
cu excelență developat de perechea apelativelor farină-țăran, în care 
primul îşi găseşte corespondenţa în sintagma „pământ fertil” şi/sau 
„ogorul muncit de țăran”, iar al doilea, desemnează „persoana care 
trăieşte în mediul sătesc şi care-şi câştigă existența îndeletnicindu-se 
nemijlocit cu, cultivarea pământului şi creşterea animalelor “. 

Legat de aceste două componente, definitorii pentru mediul rural: 
moşia - ca suport şi sursă a existenţei şi, omul - prin care se perpetuează 
însăşi existența, țăranul îşi numeşte, de exemplu, jocurile populare 
(manifestări ale virilității şi bucuriei de a trăi), cu termeni din aceiaşi 
familie de cuvinte, sensibili la două euri fundamentale, ființa lui şi 
trupul pământului. 

Un exemplu de excepție ni-l oferă Ţara Moților - prin celebra ei 
„barină”, multiplicată în forme particulare de expresie precum: „Tarina 
mocanilor”, „Tarina văsarilor”, „Tarina minerilor” ş.a. Subliniem că această 

diversitate folclorică îşi are originea în varietatea condițiilor de mediu 
geografic, la rândul lor determinante pentru structurarea unui 
conglomerat de sisteme mentale, susținut de ceea ce funcțional am 
numi, ierarhia breslelor sau a „castelor”. 

O horă similară, prin forța degajată, o întâlnim şi în nordul 
Moldovei (Bucovina), unde se numeşte simplu „fărănească”. 

Conotaţii de o adâncă profunzime integrează şi expresiile populare 
„a plăti cât un colț de țară” = a valora foarte mult; „poarta țarinii” = 
poartă, sau alt simbol (cruce, troiță, răstignire, fântână etc.) ce 
marchează intrarea într-o aşezare; „gardul țarinii” = gard care 
împrejmuieşte moşia unui sat sau proprietatea unei familii, ori gardul 
care separă hotarul satului în tarlale (sole) cu folosință agricolă distinctă 
(ex. arabilul de islaz). 

Din acelaşi filon lingvistic se desprinde o altă creație prețioasă, prin 
care țăranul îşi manifestă puternicul ataşament față de pământul lui şi 
dincolo de moarte. Prin rostirea „fie-i țărâna uşoară”, în timpul 
ritualului de înmormântare, cu sensul de „odihnească-se în pace” se 
realizează asupra pământului un transfer de personalitate umană, 
acesta dobândind calitatea de viu, de viață nu numai prin muncă ci şi 
prin moarte. 

În acest mod onest, înțelege societatea umană, continuitatea de 
existență şi locuire. Mai mult, îşi asumă ca pe ceva sacru, sarcina de a 
întreține veşnicia, prin parcurgerea obligatorie a „ritualurilor de 
împăcare”, cunoscute nouă ca „Moşii de iarnă”, „Moşii de primăvară”, 
„Moşii de vară”... 


Locuinţa, celula de bază a gospodăriei 

Anticipăm detaliile ce vor urma despre locuinţă prin a developa un 
set rezumativ de aspecte referitoare la modul de organizare a gospo- 
dăriilor!€. Un tablou succint pune în evidenţă drept trăsătură de fond 
existenţa îndelungată (aprox. până la începutul secolului al XIX-lea) a 


16 Gospodăria rurală reprezintă locul de trai şi, parţial, de activitate al familiei ţărăneşti de 
tip monocelular sau, mai puţin frecventă în prezent, bicelular. A cunoscut o evoluţie 
continuă, de la forme şi dotări elementare, simple, la dotări care să acopere în tot mai 
mare măsură necesităţile şi aspiraţiile de trai şi activitate ale populaţiei rurale. 

locuinţei monocelulare, însoţite de anexe: grajdul pentru vite, depozite, 
gropi de cereale, cuptoare şi/sau testuri pentru copt pâinea (mălaiul), 
magazii pentru păstrarea uneltarului agricol. Din ansamblul acareturilor, 
alte două elemente integrau funcții multiple: şura şi găbănaşul. Alături 
de locuinţă, acestea structurau un fel de triunghi sacru, care dădea rost 
şi echilibru familiei. 

Poziționarea acareturilor în complexul gospodăriei, nu răspundea 
unor concepții riguroase, fiind mai degrabă, spontană şi sub acoperişuri 
individualizate. 

Cât priveşte materialele de construcţie, acestea erau caracteristice 
spaţiului geografic trăit!7, adică lemn, piatră, paie (pentru acoperiş, în 
zonele montane), respectiv pământ şi lest cerealier (în spaţiile largi şi 
joase, ale câmpiilor). 

De asemenea, informaţii preţioase legate de modul de viață ne 
procură estetica aşezărilor obşteşti, una monotonă, estompată, la început 
- conferită de un ansamblu compozit, uniform - succedată, pe măsura 
accentuării stratificării sociale de o fizionomie nuanțată, impusă în 
cadrul aceleiaşi vetre, de o tipologie largă a locuinţelor. Aşadar, pe 
aceeaşi plajă a habitatelor coexistau bordeie, cu locuinţe de suprafaţă, 
decelate la rândul lor - în funcţie de confortul asigurat - în locuinţe cu o 
odaie sau locuinţă cu două încăperi şi tindă la mijloc, acestea din urmă 
asumate până târziu (după Al Doilea Război Mondial), ca exponente ale 
unui standard ridicat. 


17 Datele recensământului maghiar din 1910, relevă pentru Transilvania predominanța 
netă a materialelor de construcţie provenite din sursele locale de aprovizionare: 
lemn, piatră - pentru fundaţii; paie - pentru acoperişuri; lut. Un studiu de caz pe 
Ţara Chioarului, ne procură în acest sens, următoarele date:96% dintre case erau 
construite din lemn, lipite cu lut sau din lemn şi paiantă, văruite în albastru sau alb. 
Doar 1.5% aveau pereţii din cărămidă şi piatră şi, de asemenea, o proporţie redusă 
(sub 3%), din chirpici şi lut. Acoperişurile din paie erau majoritare (64%), fiind 
urmate de cele din şindrilă. 

A. Clasificarea locuinţelor populare 

Criteriile de clasificare a locuinţei populare româneşti au constituit 
obiectul preocupărilor a numeroşi cercetători, începând cu Gh. Crăini- 
ceanu şi N.Manolescu. 

Un aport însemnat, în această direcţie, l-a avut etnograful Romolus 
Vuia, care a făcut, încă din 1937, în lucrarea „Le vilage roumain de 
Transylvanie et du Banat”, o clasificare a locuinţelor, luând drept criterii 
de bază planul şi secțiunile locuinţei, respectiv tehnicile de construcție. 

Problematica locuinţei (a casei) este abordată, totodată, într-o serie 
de studii şi lucrări, coordonate de către colective interdisciplinare de 
cercetători, fără a se ajunge, până în secolul XX, la o tipizare unanim 
acceptată. 

Important este să subliniem, în contextul dat, că toate încercările de 
clasificare pornesc de la o bază unitară, susţinută de trei criterii majore: 
planul casei, materialul de construcţie şi tehnica de construcţie, la care se 
adaugă apoi, elevația, forma şi panta acoperişului, modul intern de organizare 
a locuinţei, estetica arhitecturală, starea socială a locuitorilor. 

Între acestea, rolul fundamental în procesul de tipizare revine 
planului casei. Urmărind evoluţia acestuia (în plan orizontal şi vertical) 
putem individualiza atât modul de formare, cât şi tipurile tradiţionale 
de case româneşti, care ne sunt cunoscute pe baza izvoarelor etnografice 
din secolele XVIII-XIX. 

La români, la fel ca şi la alte popoare, locuinţele aparţin la două mari 
categorii: 

I. Lociunţe permanente; 
II. Locuinţe temporare. 

Din prima categorie fac parte locuinţele îngropate (semibordeie) şi 
cele de suprafaţă. Referitor la bordei, 1.I.Russu îl consideră ca finnd cea 
mai veche şi simplă formă de locuinţă, specifică în primul rând pentru 
sudul României, unde existenţa lui se prelungeşte până în primele 
decenii ale secolului XX. 

La fel, în cadrul celei de a doua categorii - cea a locuințelor tempo- 
rare - putem decela două subcategorii, anume: 

- Locuinţe sezoniere - folosite ani la rând în acelaşi anotimp; 
- Locuinţe sau adăposturi temporare - utilizate un singur 
anotimp sau două din an. 

În rândul locuinţelor sezoniere se detaşază în primul rând, stânele - 
din zonele alpină, subalpină sau chiar de deal - odăile; sălaşurile de iarnă; 
conacele şi bordeiele. Formele acestor locuinţe sunt variate şi pe lângă 
unele trăsături comune, generate de condiţiile geografice în care apar, 
de materialul şi tehnica de construcție, respectivele locuințe prezintă 
trăsături specifice, cu pronunţat caracter local. Cel mai relevant 
exemplu, în această privinţă, îl constituie stânele, a căror varietate 
tipologică, pe teritoriul ţării noastre, este bine cunoscută. 

Din cea de a doua subcategorie, a locuinţelor sau a adăposturilor 
temporare fac parte: colibele de fân, colibele de la vii şi pepenării, stânele 
mutătoare - specifice zonelor montane joase, de deal şi colinare - surlele - 
din zona montană şi bordeiele - răspândite cu precădere în zonele de 
câmpie, luncă şi Delta Dunării. 

Sub raportul planului orizontal, locuinţele sau adăposturile temporare 
pot avea formă: circulară, pătrată, dreptunghiulară sau poligonală. Cele mai 
simple sunt adăposturile conice, cu plan circular, construite din stuf, 
folosite de păstorii sau pescarii din câmpiile Moldovei, Transilvaniei, 
Română, respectiv Lunca şi Delta Dunării. Înteresul lor derivă din faptul 
că sunt elemente de supravieţuire în timp, ale uneia dintre primele 
forme de adăposturi umane, dealtfel, cu o largă răspândire pe Glob. 

O construcţie mai durabilă, din lemn, şi care necesită anumite 
cunoştinţe tehnice, este aşa-numita surlă. Ea este alcătuită din despicături 
de lemn aşezate sau înfipte oblic în pământ şi adunate în partea superi- 
oară astfel încât capătă formă conică. Are o funcţionalitate complexă, de 
adăpost, odihnă şi preparare a hranei. În acest ultim scop, într-o anume 
parte a surlei, se găseşte vatra cu toate accesoriile necesare. Destinată 
unui număr mai mare de persoane, o întâlnim pe o arie spaţială largă, 
din Carpaţii Orientali şi Meridionali, până în Delta Dunării, fiind 
proprie, cu precădere, crescătorilor de animale, lucrătorilor forestieri şi 
pescarilor. Cronologic, se pledează pentru o origine străveche a surlei. 

Cercetările recente dezvăluie o tendinţă de înlocuire a surlelor cu odăile, 
în primul rând pentru regiunea nordică a Carpaţilor Orientali. 

Similare surlelor, din zona montană, sunt cătunele - forme de 
adăpost temporar specifice zonelor de luncă, unde locul lemnului, ca 
material principal de construcţie este substituit de alte materiale 
vegetale. 

Un alt criteriu de tipizare a locuinţelor temporare vizează raportul 
construcţie-sol. În funcţie de acesta se disting; locuințe temporare aşezate 
direct pe sol şi locuinţe temporare aşezate pe piloni sau stâlpi (vezi regiunile 
pomi-viticole din Subcarpaţi). 


Locuinţele permanente 

Locuinţa de bază, a tuturor grupelor de populaţie de pe teritoriul 
țării noastre, indiferent de ocupațiile lor primordiale, a fost şi este, 
locuinţa permanentă de suprafaţă. În ceea ce priveşte dinamica locuinţei 
de suprafaţă - răspândită în trecut în aproape toate regiunile ţării - nu 
putem vorbi de o evoluţie unitară. Astfel, chiar dacă în majoritatea 
cazurilor mersul lor a fost unul legic - de la simplu la complex sau altfel 
spus de la casa monocelulară la cea cu două sau mai multe încăperi, au 
fost înregistrate, în anumite situaţii şi excepții. Este, de exemplu, şi cazul 
Olteniei şi Munteniei sudice, unde s-a trecut abrupt, de la locuinţa semi- 
îngropată (prima jumătate a secolului XX), la cea de suprafață cu mai 
multe încăperi. 

Locuinţele semi-îngropate au fost particulare - după cum am arătat - 
pentru câteva zone din câmpiile Olteniei şi Munteniei, până în prima 
jumătare a veacului XX. Cât priveşte vechimea lor, credem că este 
eronată teza conform căreia, bordeiul ar fi cea mai arhaică formă de 
locuinţă la români, săpăturile arheologice atestând o existenţă în paralel 
a locuinţei semi-îngropate cu cea de la suprafaţa solului, chiar din 
Comuna Primitivă. De asemenea, se consideră că termenul de bordei este 
impropriu pentru a defini acest tip de locuinţă, în multe situaţii ea fiind 
formată din trei, patru sau chiar mai multe încăperi. Ca atare, 
denumirea corectă, în raport cu forma reală de organizare ar fi aceea de 

locuinţă semi-îngropată sau casă îngropată. Tipul cel mai răspândit al casei 
semi-îngropate - atât pentru a doua parte a secolului al XIX, cât şi 
pentru primele decenii ale secolului XX - a fost acela cu trei încăperi, 
existând însă, în funcţie de starea socială a locuitorilor şi locuinţe cu o 
singură încăpere, respectiv cu 5-6 încăperi. 

Planul tiparului caracteristic este alcătuit dintr-o încăpere mare 
numită la foc şi din odaia de locuit numită sobă. În prima odaie era 
amenajată într-un anume colț vatra liberă, cu un impozant coş piramidal 
deasupra, făcut dintr-o împletitură de nuiele, lipită cu lut. Accesoriile de 
bază ale vetrei erau în primul rând; ceaunul - cu lanţul de care era 
atârnat, pirostriile din fier şi festul pentru coptul mălaiului şi/sau a 
pâinii. În încăpere se mai găseau: o măsuţă joasă, rotundă şi câteva 
scăunaşe scunde. Din odaia respectivă se intra în sobă. Inventarul 
acesteia cuprindea: o sobă oarbă, două paturi - dispuse în unghi drept, 
de regulă în colțul opus intrării, lăzile de zestre (tronuri) - aşezate la 
capetele paturilor, pe ele fiind clădite un mare număr de scoarțe şi 
perne, o masă înaltă şi scaune cu spătar înalt. 

Cauza longevităţii acestui tip de locuinţă are la bază un complex de 
condiţii geografice şi social-istorice spacifice, precum: situarea lor într- 
un spațiu larg - privat de adăposturi orografice, în raport cu 
intemperiile şi/sau invazia populațiilor migratoare; posibilităţi reduse 
de apărare; o densitate mai redusă a populaţiei etc. 

Locuinţele de suprafaţă - au avut o răspândire generală, în întreaga 
țară. Urmărind acelaşi criteriu fundamental de clasificare, al planului 
casei, în realitatea etnografică a secolelor XVIII-XIX şi parţial a secolului 
XX, întâlnim locuinţe tradiţionale de la tipul de casă monocelular, până 
la casele cu 3-4 sau mai multe încăperi. Este foarte probabil ca în 
trecutul mai îndepărtat, casa monocelulară să fi fost cel mai răspândit 
tip de locuinţă de pe teritoriul țării noastre, însă, cert este că el s-a 
menţinut ca model de locuinţă format dintr-o singură încăpere până în 
secolul XX doar în trei regiuni, între care şi Ţara Hațegului, unde casa 
monocelulară a coexistat cu un alt tipar arhaic de casă românească (casă 


şi cameră). 

Fără a fi constituit un tip de locuinţă dominant pentru zonă, casa 
monocelulară a fost consemnată, de asemenea, în nordul Transilvaniei, 
precum şi în Argeş, Muscel, Vâlcea, respectiv în Moldova. 


Fig. 3 - Locuinţă monocelulară din lemn, acoperită cu şiță (jud. Bacău) 


Persistenţa ca tipar izolat, a casei monocelulare, ne permite să cunoaş- 
tem - pe plan etnografic - mai profund, modul de trai de străveche tradiţie. 

Acest tip de locuinţă, ce purta în Haţeg; denumirea de casă, era de 
fapt o odaie polifuncţională în care localnicii îşi depozitau o parte din 
alimente, din uneltarul agricol, îşi preparau hrana şi îndeplineau 
anumite munci. În sezonul rece, în locuinţă erau adăpostite şi animalele 
cu o mai ridicată vulnerabilitate la condiţiile de ger. Pentru a răspunde 
acestor multiple necesități, în odaie se aflau - alături de vatră - şi alte 
piese de interior, strict necesare (masă, laviţe, polițe pentru vase...). 

De la locuința monocelulară s-a trecut treptat la un alt tip de 
locuinţă, respectiv cea cu două încăperi (casă, cămară şi/sau tindă). 

Fig. 4 - Casă cu cămară (jud. Galați) 


Modalităţile de evoluţie au fost multiple, proces ce a determinat o 
mai largă varietate a acestui model de locuinţă tradiţională. 

De exemplu: casă şi cămară cu o singură intrare; casă şi cămară cu 
intrări separate - direct din ogradă sau de pe prispă; tindă şi odaie, cu 
intrare prin tindă; tindă şi odaie, cu intrări separate; casă cu cămară şi 
târnaţ în colţ; casă cu cămară şi târnaţ în colţ şi de-a lungul casei; etc. 

Fig. 5 - Casă cu tindă cu o singură intrare (jud. Satu Mare) 


Trecerea de la casa monocelulară la aceea cu două încăperi a fost 
posibilă şi prin adăugarea laterală, la odaia iniţială, a unei cămări cu 


A 


intrare separată, astfel de situaţii s-au petrecut frecvent în Gorj, 
Hunedoara şi, parţial, în Munţii Apuseni. La fel, în multe zone, acest tip 
de locuinţă a păstrat - până în secolul XX - prispa din faţa casei, ca 
element de bază. Ultimele cercetări etnografice au condus la concluzia 
că forma arhaică de casă românească a avut prispă parţială. Din acest 
punct de vedere este concludent faptul că aria de răspândire a acestui 
tip de casă cuprindea geospaţii de străveche tradiţie şi cultură populară 
românească precum: Ţara Hațegului şi Ţinutul Pădurenilor, Munţii 


Apuseni, Argeş, Muscel, Gorj, Mehedinţi, Oaş, Maramureş, Bucovina etc. 

Fig. 6 - Casă cu cămară şi prispă în faţă (jud. Maramureş) 


De asemenea, este 
important de reținut că 
această dispunere a pla- 
nului locuinţei, cu in- 
trări separate sau prin 
una din încăperi direct 
de pe prispă sau „balus- 
tradă” s-a transmis şi la 
casele înalte, particulare 
pentru mai multe zone 
din Oltenia şi Muntenia. 
Legat de prispă, vom 
întâlni şi denumiri 
locale precum cele de 
târnaţ şi/sau gang, în 
Transilvania. 


Fig. 7 - Casă înaltă cu prispă (jud. Bihor) 

Locuinţa cu trei încăperi. Trecerea treptată la locuinţa cu trei încăperi 


are loc în România încă din veacul al XVIII-lea. 


Fig. 8 - Locuinţă cu trei încăperi şi dependințe (dolie) 
sub acelaşi acoperiş (jud. Neamţ) 


Evoluţia nu a înregistrat însă un mers uniform, geneza ei fiind 


legată, în primul rând, de acele zone investite cu o economie mai 


dinamică şi, împlicit, cu o 
pătură socială mai înstărită. 
Abia mai târziu, fenomenul 
capătă o răspândire mai 
largă. Între primele zone 
unde au loc astfel de 
mutații se înscriu Ţara Bâr- 
sei şi Mărginimea Sibiului, 
prefacerile respective fiind 
îndeosebi legate de econo- 
mia locală, axată pe creşte- 
rea animalelor. 


Fig. 9 - Casă din Mărginimea Sibiului 

Determinante în aceste cazuri au fost: poziţionarea în zona de 
cultură săsească şi vecinătatea cu aşezările urbane medievale (Braşov, 
Sibiu) ajunse într-un stadiu avansat de dezvoltare. Tot factorul 
economic este responsabil şi în Banat de apariţia caselor cu trei încăperi, 
la ţăranii înstăriți (chiaburi). 

Dintre toate planurile de case româneşti tradiţionale, cel al locuinţei 
formatre dintr-o cameră şi tindă (cămară), repectiv cel al casei cu două 
încăperi şi tindă la mijloc, au avut cea mai consistentă răspândire în 
România, coexistând multă vreme în mediul rural. 

Noua încăpere, ce se adaugă odăii de trecere şi camerei de locuit, 
capătă în timp o funcţionalitate precisă, anume aceea de odaie curată, loc 
unde se păstrează piesele cele mai valoroase de mobilier şi 
îmbrăcăminte. La fel, destinaţia ei era una specială - de primire a 
oaspeţilor. Noua încăpere primeşte astfel denumiri locale diferite, care 
cel puţin parţial să-i releve rolul avut, semnificaţia şi funcţionalitatea: 
casa dinainte, casa mare, casa de paradie, casa curată sau odaia curată, casa 
frumoasă etc. 

O particularitate interesantă a respectivului tip de odaie este lipsa 
oricărui element propriu pentru încălzire. De exemplu, în zona 
Năsăudului - cu o arhitectură populară impresionantă - întâlnim şi 
astăzi sate în care casa de paradie este lipsită de orice sursă de încălzire. 

Una dintre cele mai răspândite case cu trei încăperi era cea formată 
din odaia de locuit, tinda de la mijloc şi cămară - aceasta din urmă având 
fie intrare separată, fie din tindă. Amintitul tip a fost specific pentru 
regiuni precum Țara Bârsei, Ţara Făgăraşului, Munţii Apuseni, 
ținuturile Hunedoarei, Podişul Transilvaniei, Ţara Lăpuşului etc. 

În procesul de trecere la casa cu 3-4 sau chiar mai multe încăperi se 
observă două tendinţe. Una prevedea modificarea planului iniţial prin 
adăugarea de noi încăperi, iar a doua ţine de remodelarea unor 
elemente componente de bază, ale interiorului, aspect ce determină 
mutații substanţiale de structură şi funcţionalitate. Astfel, în mai multe 
zone din regiunile subcarpatice se adaugă fie în dosul casei, fie în 
lateral, o încăpere denumită local, dolie, dosar, poiată... care se constru- 

ieşte prin prelungirea acoperişului casei. Iniţial destinaţia ei a fost aceea 
de adăpost pentru animalele mici ori de depozit pentru anumite unelte 
agricole şi ustensile casnice. În prezent se remarcă, ca tendinţă generală, 
transformarea ei în bucătărie de vară. 

Categoria de case la care pe lângă camera de locuit şi odaia de 
trecere se adaugă o a treia încăpere a fost particulară nu numai 
populaţiei majoritare ci şi comunităților săseşti din Transilvania ori la 


huţilii din nordul Moldovei... 


Fig. 10 - Locuinţă săsească din Banat 


Locuinţa tradiţională românească a suferit schimbări nu numai sub 
raportul planului orizontal ci şi în plan vertical. Din această perspectivă, 
luând în considerare între criteriile de clasificare şi elevația se poate 
aprecia incidenţa a două categorii de locuinţe: casele cu un singur nivel, 
respectiv casele cu două caturi (casa cu etaj). 


69 


Fig. 11 - Casă cu două caturi din lemn (jud. Gorj) 


Casa cu două caturi este, în general, sincronă veacului al XIX-lea. 
Premergător acestui prag temporal, ea a particularizat, printr-o 
dezvoltare unitară în spaţiu, ţinutirile nordice ale Olteniei şi Munteniei. 
Şi aici, pregnanţa lemnului ca material de construcţie este evidentă, casa 
din Gorj, bunăoară, etalând două caturi durate din lemn, aspect ce nu 
exclude, însă, folosirea pietrei ca structură de rezistenţă la baza primului 
nivel (vezi Urişani-Vâlcea, Stăneşti-Argeş, Trăstieni-Prahova, Chiojdu- 
Buzău etc.). 

Fig. 12 - Casă cu primul nivel din piatră (jud. Buzău) 


Din punct de vedere al genezei, putem identifica două cauze 
fundamentale: una autohtonă - ce ţine de profilul economiei agricole, 
prin excelență pomi-viticol; şi o alta, rezultată din procesul de aculturaţie, 
istoria României sudice evoluând într-o strânsă intercondiţionare cu 
istoria Balcanilor. În acest sens, avem exemplele de la sud de Dunăre, 
unde în Bulgaria, Serbia, Albania, Macedonia, Grecia etc. casa cu două 
rânduri şi cu ceardak se constituie într-o amprentă stilistică identitară a 
peisajului arhitectural. 

Ce rămâne particular pentru spaţiul nostru de locuire, este 
funcţionalitatea primului nivel, destinat, nu ca-n ţinuturile meridionale 


adăpostirii animalelor, ci ca pivniţă şi/sau cramă, respectiv ca bucătărie. 

Fig. 13 - Casă pe două nivele, cu cămară şi cramă (jud. Dâmboviţa) 


Un element estetic deosebit (probabilitatea de împrumut este 
ridicată) este materializat prin apariţia filigoriei sau a foişorului, în fața 
intrării, cu acoperiş separat, în două ape. Noul spaţiu creat îşi ataşază, în 
plan arhitectural şi cosmic, atributele deschiderii, ale comunicării dintre 


om şi natură. 


Fig. 14 - Casă cu foişor (jud. Suceava) 

Local, foişorul este substituit prin alte elemente constructive, care în 
virtutea generosului concept de unitate şi diversitate, păstrează subtile 
tuşe de rafinament şi sacralitate. Pledează favorabil, din această 
perspectivă, prispa la catul de sus - pentru casa olteană; cerdacul - la casa 
din zona subcarpatică a Buzăului; intrândul - la la casa din Dobrogea; prispa 
pe toate laturile - la casa din Podişul Central Molovenesc; tinda mare de 
adâncime - la casa din Țara Năsăudului... 


Fig. 15 - Casă dobrogeană 


În interiorul arcului carpatic, modelul respectiv de casă este repre- 
zentativ pentru Mărginimea Sibiului, unde comunităţile de păstori, prin 
prosperitate, dar şi ca exponenţi ai „transportului cultural” (vezi feno- 
menul transhumanţei de mare distanţă) şi, nu în ultimul rând, ca vecini 
ai marilor burguri, adoptă un comportament preurban de „târgoveţi”. 

Născută din alte raţiuni, casa cu etaj - construită de astă dată 
preponderent din piatră - este omniprezentă pentru acele areale, de 
exploatare a minereurilor auro-argintifere, din regiunea Munţilor 
Apuseni (Abrud, Albac, Câmpeni, Roşia Montană...). Nota de distincţie, 
în raport cu primul nivel, este dată de alocarea lui ca spaţiu comercial 
(bolduri, crâşme) sau meşteşugăresc (manufacturi ale lemnarilor, 
fierarilor, cizmarilor, croitorilor, aurarilor etc.). 

Tot pe filiera aculturaţiei, zona de nord a Munteniei şi a Olteniei 
feudale a fost înnobilată cu un prototip de locuință supra-etajată, ce 
individualizează o arhitectură elegantă, şlefuită, sobră, dar şi de o 
luminuozitate deosebită, atribut dat de albul fără pată al zidurilor. 


73 


Vorbim despre cule, de asemenea, un împrumut al cizelatei civili- 
zaţii balcano-orientale. De altfel, etimologia apelativului culă provine 
din turcescul kule, care înseamnă turn, fortăreață. 

În perioada de apogeu, numărul culelor din spațiul românesc trecea 
de două sute!8. Construite din piatră, în linii drepte, cu pereţi groşi, 
îmbracă mai degrabă forma de turnuri inexpugnabile, desfăşurate pe 
două etaje, accesul la catul superior făcându-se prin intermediul unei 
scări interioare, din lemn masiv. Baza, cu ziduri solide şi compacte, era 
compartimentată în: bucătărie, pivniţă şi spaţiu de depozitare, inclusiv 
pentru muniții. Etajul, prevăzut - obişnuit pe două laturi - cu un superb 
cerdac, cu bolți sprijinite pe coloane scurte, era destinat locuirii. 

În pereţi erau practicate fante de tragere, iar podul, din aceleaşi 
motive strategice „ascundea” o cameră secretă, închisă printr-o trapă. 

Decoraţiunile de interior (sufragerie, salon, dormitoare..) îmbinau 
armonios elemente autohtone (ceramică, scoarțe, almare încastrete, 
laviţe cu spătar înalt...) cu cele de provenienţă oriental-fanariotă 
(alămuri, argintărie, piese de mobilier delicat sculptate în arabescuri, 
corpuri de iluminat filigranate...). 

Un concentrat de artă asumau şi sobele de încălzit, dispuse pe 
verticală şi în modele ce aduceau cu tubulatura orgilor, întotdeauna 
diferite de la o încăpere la alta. Întregul context ne sugerează, aşadar, un 
stil de viaţă exclusivist pentru ruralul românesc, aspect întru totul firesc, 
sub raport social. Proprietarii culelor, locuinţe aflate în afara vetrelor de 
sat, erau boieri de ţară, stare socială ce explică adoptarea unui atare mod 
de locuire, într-o perioadă când incursiunile de jaf făceau parte din 
obişnuit. 

În loc de concluzie, este important să remarcăm pătrunderea la 
nord, respectiv la sud de Carpaţii Meridionali - pe filieră alohtonă - a 
civilizaţiei pietrei, într-un geospaţiu milenar aflat sub semnul lemnului. 
Datorăm, ca atare, multiculturalităţii, înzestrarea cu un patrimoniu 
habitual de excepţie, identificat în ceea ce putem numi „Transilvania 
Săsească” pe de o parte şi registrul oriental al culelor, pe de altă parte. 


15 În prezent se păstrează mai puţin de douăzeci de cule, cele mai bine conservate 
integrând Complexul de la Măldăreşti. 

Interiorul locuinţei 

Accentele vor cădea pe organizarea funcțională şi pe elementele de 
decor interior, particulare celui mai longeviv tip de locuinţă, acela cu 
casă şi tindă. 

Numai acceptând faptul, că alături de „moşie”, casa constituia univer- 
sul existențial al ţăranului, putem avea înțelegerea pentru concentrarea 
tuturor utilităţilor cotidiene (destinate repaosului şi activităților de țesut, 
cusut, cioplit, curelărit ş.a.) într-o singură încăpere. 

Ori, tocmai această poli-funcționalitate trimitea la o selecție riguroasă, 
cu reținerea acelor elemente care pe lângă un potențial maxim de valori- 
ficare, să dispună de capacitățile necesare articulării „subansamblurilor” 
într-un sistem habitual confortabil, practic şi intim. 

Din acest punct de vedere, într-un interior clasic, erau identificate ca 
subansambluri cheie: colțul cu vatra; colțul cu patul; partea de dinainte cu 
masa şi lădoiul; colțul cu lavita şi lada de zestre; respectiv colțul cu blidarul. 

Între acestea, vatra pentru foc („cuptorul cu corfă”) se instituia prin 
multiplele valenţe (sursă de lumină şi căldură, loc de preparare a 
bucatelor, zonă predilectă de comunicare, de muncă, de odihnă etc.) 
drept centru de maximă convergență umană şi materială. Ei îi revenea 
ca atare, funcția de socializare la vârf a celulei familiale, implicit a 
comunității, relațiile interumane fiind - în lumea satului - deosebit de 
dinamice şi apropiate. 

Poziţia sa, în cadrul locuinţei era delimitată de peretele comun cu 
tinda şi peretele din spate al casei. 

În continuare, se înşirau, obişnuit, o laviță şi apoi patul, pe care-l 
găsim, în funcție de zonă, într-un design simplu, rudimentar chiar, sau 
într-o formă bogată de prezentare, de tipul „patului cu culme”. 

Găteala patului, era una specială în zilele de sărbătoare, când 
respectivul colț, prin varietatea decoraţiunilor expuse (părătare; 
lipideauă cu cipcă; cuverturi de lână viu colorate; țoluri în doage, sau 
carouri; perne mari cu alesătură la un capăt etc.) capta atenția, fiind 
zona cea mai reprezentativă sub raport estetic, dar şi de diagnoză 
pentru hărnicia gospodinei. 

Valoarea decorativă a acestui subansamblu, era amplificată - pe 
verticală - de prezenţa rudarului,(prăjină - în Bucovina) o stinghie lungă 
de lemn, fixată deasupra patului, pe care erau aglomerate - într-o 
devălmăşie studiată - ştergare de rudă alături de alte velințe prețioase şi 
articole de îmbrăcăminte, toate exuberând o cromatică vie, armonioasă. 

Subansamblul: masă-scaune-lădoi se detaşa ca spaţiul cel mai bine 
pus în lumină al casei. Prin această localizare privilegiată, central- 
frontală, sau altfel spus „sub fereastră” se sublinia unitatea de monolit a 
familiei, actul de luare al mesei (marcat la rându-i de ritualuri şi gesturi 
sacre) ataşându-şi profunzimile discuţiilor, a „rosturilor” familiei. 

Ca element tehnic, masa!” era concepută să răspundă unor trebuințe 
multiple. De formă predominant pătrată, cu o tăblie sau două, avea 
adaptat - în funcție de înălțime - lada sau puiutul imediat sub blat, iar la 
bază, podişorul pentru vase. 

Precum în cazul patului, şi pentru masă erau abordate două tipuri 
de găteli, una cotidiană - redusă la o față de masă simplă, țesută din 
cânepă sau in, vrâstată - pe poale cu şire în culori de roşu, albastru sau 
negru -şi, o alta festivă, când peste velința de pânză, bordurată cu cipcă 
sau ciucuri şi decorată cu benzi integrate de dantelă, se suprapunea o 
față de masă din lână, cu o cromatică vie şi motive obişnuit fitomorfe. 

Pregătiri deoesbite, ritualice, erau consacrate „mesei de Crăciun”, când 
sub fața de masă se aranjau paie - simbol al „sfintei iesle”, iar pe masă, pe 
lângă nuci şi mere - daruri sacre pentru moşii de iarnă - se aflau 
obligatoriu, vin şi colaci mari împletiți din făină albă de grâu, cu trimiteri 
simbolice la „trupul domnului”; „sângele domnului”; „pielita domnului”... 


1 Cu rădăcini ancestrale în cultura populară masa rotilată, adică masa rotundă, sub 
formă de cerc, se detaşa ca mobila cea mai importantă a casei, având un caracter 
sacru. Aici se mănâncă, se aşază darurile pentru colindători, printre care nelipsitul 
colac, tot o roată (din slavul kalo=roată) sau un simbol solar; masa devine altar 
pentru cununie odată cu ocolul mesei şi azvârlirea în sus a colacului, de către 
mireasă; locul unde este aşezat mai întâi copilul botezat etc. Pe masă se aşază 
alimentele ritualice specifice fiecărei sărbători a anului: turtele nedospite, colacii, 
pupezele, colindeții, carnea de porc, cârnaţii, coliva, dar şi pomul funerar, bradul, iedera etc. 
Aşadar, pe masă putea să fie aşezat şi pomul răzmurat (mărul) cu poame solare ce 
reprezintă bogăţie, sănătate, belşug pentru holde... (A. Bodiu - 2004) 

Tabloul ritualic, era întregit prin buştenii mari ce ardeau în vatră şi a 
căror lumină (însăşi esenţa vieţii) trebuia vegheată şi întreținută pe toată 
durata nopții, apreciată ca fiind cea mai lungă din an. 

Răspândirea largă a meselor înalte şi pătrate, nu excludea prezența 
unor varietăți precum cea dreptunghiulară, sensibil mai joasă, ori măsuța 
scundă din lemn, cu blat rotund situată de regulă lângă vatră şi desti- 
nată copiilor. 

Scaunele asociate meselor, etalau un spectru şi mai larg de forme şi 
dimensiuni: joase şi înalte, cu spătar şi fără spătar, ornamentate sau 
simple. 

În spatele mesei, pe locul de sub geam, prins între colţul cu patul, 
respectiv cel cu lavița, se afla rânduit lădoiul înfundat şi cu spătar, 
obişnuit compartimentat în două căsulii sau lădoaie, destinate a păstra 
unul - pâzeturile, iar celălalt - articole de îmbrăcăminte. 

Această piesă, introdusă în uz relativ târziu (primele decenii ale 
secolului XX) a fost precedată de o serie de laviţe în diferite stadii 
evolutive, începând cu forma cea mai arhaică - o margine de lemn fățuită, 
sprijinită pe picioare bine înfipte în pământ. Şi-n acest caz, dubla funcțio- 
nalitate este verificată în raport cu alternanţa noapte (loc de dormit) /zi (loc 
de aşezare la masă, a celor mai respectați membri ai familiei). 

Rânduiala pe peretele dinspre curte începea fie cu un al doilea pat, fie 
cu o laviță mai lungă, la capătul căreia trona, probabil cea mai prețuită 
piesă ca utilitate şi valoare artistică. 

Este vorba despre lada de zestre ce însoțea în mod obligatoriu pe 
tânăra femeie intrată în casă prin căsătorie. În ea erau păstrate rufăria 
cea bună, hainele de sărbătoare, ştergarele de coşarcă, alte articole 
textile ori de îmbrăcăminte. 

Dacă forma acesteia era aproape universal paralelipipedică, celelalte 
dimensiuni, lucrătura (lemn pictat, lemn sculptat, lemn încrustat şi 
pictat etc.) şi decorațiunile (geometrice, fitomorfe) reflectau diferențieri 
de zonă geografică, de stare socială, dar cel mai adesea de centru 
meşteşugăresc şi chiar de meşteşugar, fiecare meşter lădar utilizând 


drept semnătură un set de însemne proprii. 

Amintim în acest context, ca prim centru de distribuție pentru 
Chioar, satul Plopiş, ori pentru ţinuturile Sălajului: Plopiş, Preuteasa, 
Brebi, Trestia, Hida etc. 

Colţul de după uşă, era rezervat celui mai restrâns, dar mai bogat în 
detalii, subansamblu. Elementul central îl constituia podişurul pentru vase 
şi alimente, satelitat de blidar, lingurar, sălăriță, diferite poliţe şi cuiere 
pentru vase, ulcioare, cofe etc. 

Între alte elemente distinctive, unele prin funcţionalitate altele ca 
estetică, recunoaştem: 

e băbuia - un amplu coş piramidal din bârne de lemn şi care situat 
în pod, capta fumul evacuat de către vatră, prin tindă. 
Principiile tehnice şi construcția în sine, plasează „băbuia” sau 
„băbătaia” în poziţia de veritabil precursor al hotei actuale; 

e meşter-grinda se constituia - prin dimensiuni şi poziția de ax 
central - în pilonul de susținere a tavanului. Acest rol 
primordial, se prelungea apoi în plan decorativ, dar şi de istorie 
a culturii populare, prin diversitatea şi importanţa inscripțiilor 
dăltuite pe ea. Prin cuie de lemn la început şi cârlige metalice 
mai târziu, erau atârnate de meşter-grindă ulcioare ceramice, 
mănunchiuri de ierburi investite cu proprietăți terapeutice 
şi/sau magice, opaițe şi chiar icoane pictate pe lemn sau sticlă; 

e fereastra - prinsă în ancandramente de lemn, de o eleganță 
simplă şi aerisită, întrupa ca spațiu de focalizare al luminii, 
însăşi sufletul casei; 

e icoanele, blidele şi ştergarele de cui - accesorii cu atribute spirituale 
şi estetice de prim ordin, erau concepute pentru a armoniza 
proporțiile, dar şi un mod de viață auster, determinat de 
adaptarea habitudinilor la un spațiu unic de manifestare. 


* 


Odată cu apariția celei de a treia încăperi - la sfârşitul secolului al 
XIX-lea şi începutul secolului XX - devine tot mai acută nevoia unei 
decelări clare a utilităţilor - în clasa celor cotidiene, respectiv în 

categoria „lux” sau de ocazie. Cele două case - înfăţişate de majoritatea 
planurilor ca fiind de o parte şi alta a tindei primesc, funcții autentificate 
prin sintagmele: casa de locuit în revers cu - casa bună, ori — odaia curată, 
casa de dinainte, odaia frumoasă etc. 

Tot în intervalul amintit, se petrece o modificare substanţială în 
organizarea interiorului, prin transferarea „cuptorului cu corfă” în tindă. 
De acest eveniment se leagă apariţia sobei oarbe, un artificiu arhitectural 
genial pentru civilizaţia rurală - ce va permite încălzirea odăii frumoase, 
concomitent cu păstrarea unei curățenii desăvârşite. Practic, energia 
termică era captată din organismul vetrei, printr-un fel de apendice, 
clădit pe peretele comun odăii bune cu tinda. 

Mutaţii similare a înregistrat şi tinda, transformată dintr-un spațiu 
destinat inițial, depozitării inventariului gospodăresc, într-unul de 
preparare a hranei, loc ce îşi ataşează rapid şi funcţia locuirii. 


* 


Unitatea estetică a satului tradițional era pregnant subliniată de 
unitatea cromatică a construcțiilor, spoite (zugrăvite) dominant în culori 
de alb şi albastru închis (mneru). 

Eventualul efect de monotonie, era eludat prin lipirea plintei (partea 
de sub pridvor a casei) cu humă (un amestec omogen de argilă marnoasă, 
bălegar şi apă). Baza construcției apărea astfel centurată de o tuşă închisă, 
fapt ce în plan estetic verticaliza proporţiile, iar în plan funcțional - prin 
comportamentul rezistent la umezeală - conferea un plus de protecție. 

Accente de rafinament şi căldură punctau apoi, ancandramentele în 
lemn, de la ferestre şi uşi; pridvorul generos ornamentat şi, nu în 
ultimul rând, îmbinările terminale ale bârnelor? din pereți, strunjite sub 
formă de coadă de rândunică sau capete stilizate de cai - motivul din 


urmă fiind asumat ca insemn solar. 


2 În spaţiul nostru de locuire, tehnicile de îmbinare a bârnelor la casele de lemn poartă 
denumiri diferite, precum: în cheotori, în şoşi, în căţei, bătrâneşte, în amnare, nemfeşte sau 
în coadă de rândunică. Acestui context îi putem asocia şi tehnica construcţiei din bârne 
rotunde, numită plastic, stâneşte, dată fiind frecvenţa prezenţei ei la unele stâne din 
Carpaţi. 

Șura şi găbănaşul, acareturi fundamentale în funcţionalitatea 
gospodăriei 

A doua componentă, ca importanţă, în cadrul gospodăriei (transil- 
vane) este şura, element marcat - funcțional şi structural - de cele mai 
profunde transformări. 

Evoluţia se face de la şurile propriu-zise de secol XVIII, cele care îşi 
ataşează - spre începutul veacului XIX - grajdul pentru vite mari sub 
acelaşi acoperiş, dar cu intrare pe latura îngustă, în opoziție cu mai 
amplul acces în şură. În această etapă, poarta şurii este realizată din 
nuiele împletite, la fel cu gardul ce împrejmuia gospodăria. 

Pentru acesta din urmă, structura de rezistență era dată din pari 
groşi de lemn, ascuţiţi la ambele capete - şi cel înfipt în pământ (pregătit 
prin ardere şi smolire să reziste umezelii) şi cel superior, înălțat 
deasupra îngrăditurii cu aproximativ 10 cm (un lat de palmă). Treptat, 
aceste capete ascuţite vor fi substituite printr-un acoperiş în două ape 
din paie, şindrilă sau draniţă. 

Ulterior, după 1850 - în Ţara Chioarului, de exemplu - sub influența 
şurilor de Codru planul acestor unități suportă transformări radicale. 
Astfel, acoperişul se supraînalță pentru a conferi podului un plus de 
spaţiu pentru depozitarea fânului, iar la o margine, uneori chiar la 
amândouă apar poiețile pentru vite. De această dată, intrarea este 
prevăzută pentru toate, pe aceeaşi latură. 

Poarta (căputul) şurii, largă şi înaltă, este confecționată din lemn, 
bogat ornamentat prin traforare, ori prin aplicare de şipci. Motivele 
decorative sunt variate. Ele distilează prin geometrii clare, reprezentări 
stilizate ale soarelui, vieții şi luminii, dublate într-o undă cu limpeziri de 
baroc autohton de elemente fitomorfe (vreji, frunze şi flori de pepeni ori 
de floarea-soarelui, viță-de-vie cu ciorchini, spice de grâu); zoomorfe 
(motivul căprioarei, al calului şi „dinţii de lup” detaşându-se prin 
frecvenţă); avimorfe şi antropomorfe. 

În ultimele decenii, la unul din capetele şurii s-a adăugat bucătăria 
de vară, profilul unității fiind acum de tipul - locuinţă - şură - grajd - 
dispuse pe latura din spate a curții. 

Funcţia de bază a şurii, este secondată şi de un important rol social 
manifestat ocazional. Spaţiul ei generos găzduia în sezonul rece, hora 
satului - de unde şi consacrata sintagmă „hora la şură”, apoi reuniuni 
prilejuite de nunti, înmormântări, clăci ş.a. În perioada caldă, tot şura - 
mai concret podul ei - prelua (în cazul familiilor numeroase) funcția de 


dormitor. 


Găbănaşul sau cămara, se constituie într-o piesă independentă şi 
indispensabilă pentru multe gospodării, destinată a păstra în condiţii 
optime - ferite de foc, căldură, umezeală, fum etc. un complex de 
produse agro-alimentare (cereale, făină, leguminoase, preparate din 
lapte - bărbânţele cu brânză, oalele cu lapte prins şi/sau groştior, 
produse ale stupului, horinca, vasele cu silvoiță, afumăturile etc.) şi 
textile (articole de îmbrăcăminte, ştergare, velințe pentru pat - lipideauă 
din cânepă, in sau bumbac, ţoluri din lână). 

În majoritatea situațiilor, sub găbănaş se afla pivniţa semi-îngropată, 
unitate ce - de pe la mijlocul sec. XX - devine componentă integrată 
locuinței. 

Modul de valorificare a acestei incinte şi importanţa sa, sunt o 
consecință directă a mediului termic, relativ constant întreținut. 

Proprietatea respectivă îşi verifică din plin eficiența în perioada rece, 
când sunt ferite astfel, de pericolul înghețului, produse de bază ale 
programului alimentar, precum cartofii, ceapa, usturoiul, curechiul 
verde şi murat, ludăii, rădăcinoasele (inclusiv cele de nutreţ) ş.a. 

Un plus de securitate survenea - îndeosebi la produsele perisabile - 
printr-o învelire suplimentară sau chiar îngropare, în pământ nisipos. 

De altfel, acolo unde pivnițele lipseau, păstrarea cartofilor, de 
exemplu, se realiza în gropi, prevăzute cu un pseudo-acoperiş din 
nuiele (leasă), acoperit la rându-i cu material vegetal (jupi de tulheni, 
snopi de paie) ori cu pământ. 

Similar, vara, răcoarea pivniței prelungea durata utilizării, în 
condiții bune de calitate, la vin, murături, poame, ori la unele produse 
secundare rezultate din prepararea laptelui (zăr, jintuială, urdă ş.a.). 

Diversitatea utilităţilor era marcată şi în plan estetic, găbănaşul fiind 
o replică în miniatură a locuinţei, de aici, şi prezenţa atât de particularei 
prispe, bogat ornamentată prin stâlpi de pridvor. 

În ceea ce priveşte materialul de construcție, se păstrează ca element 
dominant lemnul, însă intervin în mod semnificativ piatra la pereți şi, 
draniţă sau şindrilă la acoperiş - prima aleasă din considerente termice, 
iar a doua pentru rezistența sporită la incendii. 


ACTIVITĂŢI ECONOMICE DE BAZĂ ŞI MEŞTEŞUGURI. 
OBICEIURI ŞI TRADIȚII DIN CICLUL MUNCII 


Dimensiunea economică - considerată în permanenţă şi fără echivoc 
guvernatoare autoritară a oricărei societăți, indiferent de stadiul 
evolutiv atins - se situează pe o poziție combatantă în raport cu 
etnografia, prea puţine rămânând astăzi deprinderile productive, ce mai 
poartă valori materiale ale trecutului. 

Culpabilizate ca desuete şi noneficiente, trebuie recunoscută în 
favoarea lor, marea capacitate de a se armoniza cu natura, cu canoanele 
impuse de un mediu imprevizibil, dar deosebit de prompt în reacții. 

Din această perspectivă, societatea tradițională rurală, a avut discer- 
nământul de a-şi jalona modul de viață prin cutume, ce intersectau într-o 
zonă comună de interes, nevoile materiale şi reperele spirituale. 

Numai respectând o astfel de ordine, a fost posibilă timp de secole, 
menţinerea unui echilibru vital (pentru om şi mediul său de viață) între 
ramurile exponenţiale ale economiei agricole: cultura plantelor şi creşterea 
animalelor. 

Că aşa au stat lucrurile - o probează balanţa toponimelor de hotar 
(farină, ogor, imaş, izlaz, cosalău ş.a.) vii încă în memoria colectivității, dar 
şi incidența redusă - sub raportul geomorfologiei dinamice - a proce- 
selor actuale de versant. 

În schimb, escaladarea fără precedent a progresului tehnic, a 
provocat şi aici o sumă ridicată de pierderi, îndeosebi la nivelul 
infrastructurii, fiind scoasă din uz aproape toată gama instalațiilor 
tehnice ţărăneşti, apoi mijloacele de tracțiune specifice, precum. şi 
uneltarul agricol, viticol, piscicol, apicol, meşteşugăresc etc. 

În aceste condiţii, abordarea de față îşi propune reținerea acelor 
activități şi practici, care incomplet dezrădăcinate pot fi revalorizate ca 

părți ale unor domenii economice de actualitate: agricultură ecologică; 
turism rural; arhitectură; design şi amenajări interioare, gastronomie, 
artizanat ş.a. 


Cultura plantelor 

Chiar dacă, profilul economiei agricole a balansat constant spre un 
specific pastoral, cultura plantelor s-a distins dintotdeauna prin forța de 
concentrare a disponibilului de energie umană, începând firesc cu 
efortul reclamat de obținerea terenurilor agricole, în special a „ţarinii”. 
Tehnicile utilizate au fost cele comune întregului spaţiu național, de aici 
şi uimitoarea unitate a fondului toponomastic de hotar, denumiri 
precum pârjol, hăitaş, arsură, runc, laz, săcătură ş.a. fiind nu numai 
deosebit de frecvente, ci şi unanim acceptate. 

Urmărite atent, tradiţiile specifice relevă categorii de activități; de 
practici, inclusiv de tehnici agricole active, respectiv pasive, latente. 

Amprente mai bine conturate poartă în acest sens acțiunile calate pe 
fazele majore ale ciclului agricol, destinate: pregătirii pământului prin 
îngunoiere; aratului, semănatului, prăşitului, culesului şi depozitării produselor. 

Toate acestea trebuiau obligatoriu să respecte anumiţi timpi de 
execuție, indicaţi prin varii semnale: o devălmaşă alcătuire de semne ale 
naturii şi sărbători creştine, ce rezonau în calendarul popular (înfloritul 
spinului; cântatul cucului sau Blagoveştenie; starea de umezeală a 
pământului - prin veche rânduială semănăturile de primăvară puteau 
începe doar când stând pe pământ „curul nu trăgea apă”, cum musai 
semănatul de toamnă trebuia încheiat cu două săptămâni înainte de 
Sânmihai; Nunta Urzicilor (7 aprilie), Sângeorzul sau Anul Nou al Oilor; 
Rusaliile; Ispasul, Sânzâienele sau Sântion de Vară; Circovii de Vară şi 
Măria Măcinica - marcau pe 16, 17 iulie Miezul Verii; Ziua Crucii, 
Schimbarea la față; Vinerea Ciumii; Sânedru sau Ziua Soroacelor (26 
octombrie) etc. 

Că munca pământului, reprezenta de departe chintesenţa vieții 
ţăranului, ne-o dezvăluie şi practica substituirii datei calendaristice de 
naştere prin sintagme de tipul: pe vremea aratului, pe vremea săpatului la 

de-al doilea, pe vremea secerişului, în vremea otăvii, în vremea culesului etc. — 
activități agrare reper, sau de măsură a scurgerii, cu rost a timpului. 

Prezentul mai păstrează din plenitudinea material-spirituală a 
acestor activități, doar prima valoare, încărcătura social-spirituală fiind 
aproape complet anihilată. 

Ca atare şi acum, se îngraşă pământul prin îngunoiere sau târlire; şi 
acum se ară şi se grapă respectându-se timpii consacrați şi chiar 
utilizând atelaje agricole tradiționale; şi acum semănatul se mai face 
prin împrăştierea cu mâna din sacul înodat pe sub braț şi gât, ori pe 
rânduri cu sapa; secerişul se face încă cu secerea şi coasa, spicele se 
leagă în snopi, iar snopii se adună în „cruci”, iar apoi în clăi... dar, 
desfăşurarea lor presupune doar muncă, o muncă aridă lipsită de fast, 
de bucurie, de sărbtoare. 

Țăranul când seamănă nu se mai grijeşte ca pentru Biserică; 
ceremonialul- sărbătoare al Tânjelei - prin care se cinstea vrednicia - a 
fost uitat; Vlojoiul sau Udătoriul nu se mai arată pe uliți de sat, pentru a 
invoca fertilitatea; secerişul nu se mai face cu ceteraşi şi nici nu se încheie 
prin ospăț şi Hora Cununii; s-au stins clăcile de treierat sau de desfăcatul 
mălaiului; doar accidental se mai culeg; buruieni de leac de Sânziene; 
merele nu se mai culeg musai de Ziua Crucii etc. 

La fel, lipseşte din peisajul satului, cânepa întinsă pe garduri la 
uscat şi, sunt tot mai rare şiragurile de poame uscate, ori de tipăruşi roşii 
(ardei) atârnate la streşini de case. 

Important rămâne faptul, că o parte din universul acestor îndeletniciri- 
ceremonial pot fi readuse în atenţie ca elemente de forță ale turismului 


rural. 


Fără a fi percepute în adevărata lor dimensiune, mutații tranşante 
au afectat plaja tipologică a plantelor cultivate, atributul de tradițional 
caracterizând, între cereale, nu porumbul - majoritar ca pondere - şi, 
nici chiar grâul ci, orzul, ovăzul, secara, hrişca, arpăcaşul, alacul alb şi 
roşu. 

Din categoria leguminoaselor pentru boabe a rămas în rutina 
cultivării fasolea şi parțial mazărea, fiind de tot uitate bobul, lintea, 
meiul. Situaţii similare particularizează seria plantelor tehnice şi de 
nutreţ, prin renunțarea la cânepă şi in, ori la timoftică, ghizdei, sparcetă, 
firuță ş.a. Pentru acestea din urmă, investite cu un potențial nutritiv dar 
şi cu o capacitate ridicată de recuperare a solului prin refacerea 
fertilității, există şanse reale de reviriment. 

Evoluţia în ascensiune a comerțului, a avut ca revers, amputarea 
treptată a culturilor de rafinament - plante aromate şi medicinale, 
prelucrate casnic sau în mici manufacturi sub formă de pulberi 
aromatizante, alifii, tincturi, diferite esențe florale (apă de flori) etc. 

Din acelaşi considerent, s-a renunțat treptat la cultivarea hameiului, 
plantă din care - la început de secol XX - se mai ştia prepara berea de 
casă, uzual folosită ca băutură şi aliment. 

Mai puţin afectat de transformări a fost segmentul legumicol, unde 
varza, cartoful, sfecla, ridichile, ceapa roşie, aiul (usturoi), pătrunjelul, 
tarhonul, leuşteanul ş.a. se bucură şi acum de aceeaşi unanină preţuire. 

În ceea ce priveşte uneltele agricole, asistăm încă la un mariaj 
echilibrat între mijloacele de lucru clasice şi cele mecanizate - acestea 
din urmă, materializând în principal lucrări mari, de anvergură, precum 
aratul şi însămânțatul. 

Acolo unde relieful intervine prin pantă şi un grad avansat de 
frământare, iar proprietatea agricolă, în general mică, este suplimentar 
fragmentată de diversitatea largă a exploataţiilor - cele două operațiuni 
se execută şi acum în maniera tradițională. 

Un exemplu tipic ni-l oferă Dealul Prelucilor, din Ţara Chioarului 
unde „caroiajele” restrânse destinate culturilor de câmp (porumb, secară, 
grâu, cartofi, chiar floarea soarelui) se ară cu plugul cu cormană 
schimbătoare şi brăzdar simetric, iar afânarea şi mărunţirea pământului 
după semănat, se face tot cu grapa - o grapă însă situată pe o scară 
intermediară de evoluţie, dată de înlocuirea dinţilor de lemn cu piese 
metalice. 

Similar este cazul plugului care-şi păstrează ansamblul componen- 
telor din lemn (grindeiul, coarnele, plazul, bârsa, cormana, cucura), cu 
excepția brăzdarului şi cuţitului - din fier. Subliniem, că această tehnică 
agricolă era manufacturată aproape integral în atelierele meşterilor 
locali, lemnari şi fierari (căuaci). Aceleaşi ateliere realizau ca producție 
de fond şi restul uneltarului agricol, ce se detaşa printr-o frecvență mult 
ridicată a utilizării. Este vorba de sapă, hârlețe, seceră, coasă, furcoaie, 
greblă, pleditoare sau țfăruşă, ştiocă etc. 

Prin urmare, activități majore, precum prăşitul (de două ori la 
porumb şi cartof, de trei ori la vie), plivitul grâului, recoltatul grâului şi, 
în special cositul, se realizează şi acum cu mijloace şi în tipare 
consacrate de secole, de civilizația rurală. 

O problemă delicată a ridicat-o dintotdeauna, depozitarea, implicit 
conservarea produselor pe durata sezonului rece. Pretenţiile distincte - 
pentru un optim de condiţii - reclamate de natura particulară a 
fiecăruia, s-a soluționat prin formule dintre cele mai variate şi 
ingenioase: coşare - pentru porumb; lădoaie mari de lemn (săsiece) - 
pentru boabele sau făina de grâu, secară, orz, ovăz; coşuri de nuiele lipite 
în interior - pentru fasole, floarea sorelui, semințe de bostan, poame 
(fructe uscate) etc. Pe ultimele, le găsim şi acum (uneori alături de mai 
arhaicele budii - trunchiuri scobite) într-un evantai larg de dimensiuni - 
în podurile caselor - deosebite fiind cele care prin proporțiile generoase 
au necesitat o asamblare prealabilă definitivării acoperişului. Tot podul, 
prin ambientul specific creat - fum, aer cald, ventilație - se constituie în 
locaţia privilegiată pentru ştiuleţii de porumb (cucuruz), cultură prin 
tradiţie reprezentativă în zonele colinare şi de deal, prin suprafața mare 
destinată (peste 50% şi-n actual). 

Cartofii, abandonează incinta redusă a gropilor, în favoarea 
adăposturilor în pivnițe, iar nutrețul (fân, paie, otavă, învăluituri etc.) se 
păstrează fie în podul şurii, fie în ocolul aferent, sub formă de clăi, 
stoguri, sau mai recent în fânare. 

Tulhenii (cocenii) de porumb (folosiți cu predilecție în hrana 
ovinelor), legaţi în jupi, se clădesc piramidal în jurul unui par de sprijin, 
lung şi gros, din lemn. Baza lor servea ca adăpost pentru bostănoase. 

Creşterea animalelor 

Geografia teritoriului, coroborată cu nevoile cotidiene ale omului 
pentru muncă, hrană, îmbrăcăminte şi încălțăminte, au determinat o 
dezvoltare timpurie a sectorului zootehnic, rolul său fundamental în 
economia rurală fiind probat, şi-n actual, de ponderea ridicată a păşunilor 
şi fâneţelor. 

Pornind de aici, se verifică o surprinzătoare concordanţă în timp, în 
ceea ce priveşte structura tipologică de bază a şeptelului, aproape egal 
disputată între sectoarele bovinelor, ovinelor şi porcinelor, la care se 
asociază - pe paliere distincte ca importanţă şi ca număr - cabalinele, 
caprinele, păsările de curte, stupii etc. 

Se filtrează ca atare, un set de premise ce investesc în consacrarea 
tradiției pastorale, bine aspectată, îndeosebi de oierit. 

S-a pierdut în schimb obiceiul creşterii libere a porcilor - probabil pe 
fondul eradicării în masă a pădurilor de stejar, precum şi cel al creşterii 
cailor în herghelii (steavă de cai), aici, factorul principal inhibitor fiind 
colectivizarea. 

Aşadar, păstoritul asumă în prezent, acea valoare a unicităţii şi 
originalității generată de cumularea unor rânduieli arhaice, puțin 
fragilizate de confruntarea cu noul. Ne-o dovedeşte aceasta, dintr-un 
început graiul sau limbajul stânii, ce vehiculează activ, aceeaşi termeni 
specifici - unii de origine cumană (cioban, baci, stână, strungă, brânză, 
urdă, zăr, comarnic, ciorâng ş.a.) ca în urmă cu 2000 de ani. 

La fel de înrădăcinate în timp sunt: obiceiul „Măsurişului”, numit şi 
„împreunatul oilor” sau „formarea stânii”; apoi organizarea stânii; 
inventariul stânii; tehnicile de preparare a laptelui; alte datini - impuse 
de particularitățile sistemelor de păstorit. 

Pentru multe areale, condiţiile de mediu, au facilitat generalizarea 
unui păstorit agricol local, cu stână mutătoare în hotarul satului, formulă 
mixtă de creştere - în turmă vara şi în stabulație proprie - iarna. 
Sistemul dat, developează, credem noi, cel mai pregnant relațiile intime 
derulate, între cultura plantelor şi creşterea animalelor, definitorii pentru 


cultura mixtă extensivă din zona colinar-submontană. Argumentaţia, 

este întărită de imixtiunea restrânsă a unui oierit transhumant, practicat 
de proprietarii - mai bine avuți - din sectoarele pericarpatice interne 
(„mărginimile” transilvane) şi externe. 

În funcţie de mărimea populaţiei de oi, existau în fiecare sat, de la 
una, la două sau chiar trei turme, identificate ca fiind ale josenilor, ale 
susenilor, ale mijlocenilor, ale gugolenilor ş.a., în acord cu individualizarea 
comunității rurale pe vecinătăți. O astfel de turmă, ce aduna obişnuit 
între 150-200 de capete, era dată în grija unui păstor (cioban, păcurar, 
baci) tocmit de către gazde (sâmbraşi), ori de reprezentantul acestora 
(şeful de turmă), în baza unui târg - ţinut în Vinerea Mare (14 
octombrie). Termenii înțelegerii, odată stabiliți de părțile implicate, erau 
cu strictețe respectați pe toată durata anului pastoral, care debuta pe 23 
aprilie de Sfântul Gheorghe (în credința poulară - zeu al vegetației, 
protector al cailor, vitelor şi holdelor) şi se încheie de Sfântu Dumitru 
(Sânedru) pe 26 octombrie. 

Împreunatul oilor, cunoscut sub diverse denumiri, impuse de 
personalitatea comunităților locale (Sâmbra Oilor, Măsurişul, Ruptul 
Sterpelor, Băgatul Oilor pe Brânză etc.) se detaşează, în viața social- 
economică a comunității rurale, ca fiind cea mai percutantă activitate 
din timpul anului agro-pastoral, de unde şi transcederea ei, într-un plan 
ritualic, ceremonial. 

Ziua împreunatului - satele avându-și prin tradiție consfințită o zi a 
săptămânii (joia de exemplu bucurându-se de considerația unei zile 
fatidice) - era precedată de un păşunat temporar, de 3-4 săptămâni în 
hotarul satului, când turma aduna fără deosebire oile cu lapte, mieii, 
sterpele şi berbecii. Obişnuit, în ultima săptămână a intervalului, oile de 
lapte erau răsfățate printr-un program alimentar special, abundent în 
nutrienți stimulatori ai lactaţiei (cocoşi de porumb, tăieți furajeri în 
amestec cu tărâţe etc.). 

În ajunul măsurişului - se proceda la aşa numitul ales al oilor, când 
mieii erau definitv separați de mame. 

Marea zi a împreunatului, se deschidea la prânz, prin mulsul oilor, 


primul act dintr-o serie de importante momente. 

Părtaşii turmei, în ţinută de mare sărbătoare, cu vasele pentru muls 


împănate cu flori şi mănunchiuri de leuştean ori busuioc, îşi adunau 


mânzările într-un loc dinainte stabilit, de regulă în vatra satului, unde 


sub o atentă supraveghere - pentru a fi eliminate orice suspiciuni, 


precum înmulţirea laptelui cu apă - bărbații, asistați şi ajutați de 


membrii familiei, mulgeau cu îngăduită răbdare, până la ultimul strop 


de lapte. 


Fig. 16 - Linguri de măsurat 


Al doilea moment, era 
măsuratul laptelui. 

În funcție de cantitatea de 
lapte mulsă, cunatificată prin 
unități de măsură specifice (ră- 
boj, carâmb, cupă, litră, fele 
(0,5 1), fârtai (0,25 1), deţ (0,10 1), 
lingură), fiecare gazdă se 
regăsea pe o scară ierarhică, 
locul ocupat indicându-i atât 
cota de lapte ce-i revenea în 
timpul anului (20 de cupe, 
pentru o cupă de lapte mulsă 
la „Măsuriş”), cât şi ordinea 
în „rândul de lapte”. Ultimul 
aspect, poate fi evaluat ca o 
specificitate a  păstoritului 
agricol local, constând în 
preluarea - în zilele arondate 


- de la stână, doar a laptelui şi 


nu a unor produse derivate - caş., brânză, urdă, telemea, jintiță ş.a.). Mersul 


după lapte, implica pentru sâmbraş, obligația de a duce mâncare pentru 


păcurar, implicit pentru câini, iar dacă stâna era privată de existența unei 


surse de apă şi, o anumită cantitate din acest preţios lichid. Transportul se 


făcea în ciubere special adaptate încărcăturii pe măgar. 

Fig. 17 - Vase de lemn din inventarul stânii 


Fără a intra în amănunte, evidenţiem că actul „Măsurişului”, în 
$ 
general şi al „măsuratului”, în special, reflectă probabil cu cea mai mare 


elocvență - sistemul de relații social-economice, „țesut” în cadrul 
comunităților tradiționale. 

Fig. 18 - Instrumente de măsură din inventarul stânii (cumpănă cu taljere, 
balanță pentru lână, țâncuşă de măsurat lapte, căuce pentru tărâțe şi sare) 


Era momentul de apogeu şi de bărbăţie al zilei, când „actorii” - capi 
de gospodării - îşi dovedeau abilitățile (înțelepciune, diplomaţie, 
chibzuinţă, agilitate ş.a.) în înţelegeri de factură: comercială - vândutul 
sau cumpăratul de lapte; organizatorică - formarea stânii, stabilirea 
trupurilor de imaş şi a succesiunii păşunatului, mutarea staurului, 
însemnatul oilor, stabilirea numărului de berbeci pentru prăsilă, 
îmbăierea oilor şi supravegherea în permanență a stării de sănătate, 
asigurarea reparațiilor şi a inventarului stânii (lese, colibă, găleți de 
muls, ciubere, strecurători, canciauă, lămpaşe, sare pentru oi, 
îmbrăcăminte pentru ciobani etc.); juridică - stabilirea rândului la stână, 
fixarea sâmbriei (după rang) a personalului stânii, angajarea - după caz 
- a mulgaciului şi/sau ciorângului, stipularea unui statut al stânii (un 
cumul de norme, nuanțat în drepturi şi obligații, deopotrivă pentru 

sâmbraşi şi păstori); apotropaică - săvârşirea unor străvechi datini şi 
ritualuri precreştine şi/sau creştine, cu rol în menţinerea stării de bine la 
stână.Actul final, rezona într-o autentică sărbătoare, cinstită cum se 


cuvine, prin ospăț, joc şi horă. 


Elementul de noutate, pentru unele reuniuni câmpeneşti, este 
conferit de suplimentarea funcțiilor tradiționale, prin atributul 
atractivităţii turistice. Astfel de nuclee polarizatoare sunt sporadice, 
premisele însă există şi, mai important, există modele confirmate valoric 
în - Oaş, Maramureşul istoric, zona etnografică Meseş etc. 


* 


Organizarea stânii. Chiar dacă, eludăm o detaliere riguros etno- 
grafică a oieritului - studiile de specialitate alocându-i cuvenita 
considerație - dorim prin puținele accente puse, reclamate îndeosebi de 
venerabila vârstă a ocupaţiei şi de rolul ei în menţinerea tonusului 
social, economic şi cultural al satului actual, să abatem atenția asupra 
necesității de a ne asuma fără reţineri, integritatea şi rafinamentul 
valorilor pastrorale, pe care numai o experiență măsurată în milenii o 
puteau distila. Prin urmare, este esenţial să conştientizăm dăruirea cu 
un patrimoniu, ce în plan social echivalează cu o latură a identității 
noastre, iar în plan economic are disponibilitățile necesare adjudecării 
unei partide productive, ecologiazată prin propria natură. 

Pentru spaţiul intracarpatic, particularitățile orografice şi de 
organizare a economiei agricole, au consacrat eficiența oieritului agricol 
local, caracterizat printr-o pendulare de mică amplitudine. În consecință 
găsim aici, „stâna”, într-o formă simplificată, adaptată dimensional şi 
structural unor necesități primare - prepararea laptelui în caş şi apoi în 
brânză, ori în alte produse derivate (urdă, jintiță, lapte acru ş.a.) urmând 
a se realiza de către fiecare sâmbraş, în gospodăria proprie. 

O altă particularitate, rezidă din dubla valență a conceptului de 
„Stână”, atribuit atât târlei (sau turmei de oi) cât şi gospodăriei pastorale 
propriu-zise, constituită din staur, colibă şi comarnic. Coliba îşi restrânge, 

aşadar, funcţiile, la aceea de adăpost pentru păcurari. Construcţia în sine, 
este rudimentară. Acoperişul într-o apă, susținut de doi pari, şi 
flancurile care asigură protecția sunt încropite din materiale vegetale 
(paie, ierburi şi crengi) luate din spațiul imediat. 

Comarnicul, în schimb, se distinge prin proporții mai ample, formă 
dreptunghiulară şi acoperiş în două ape, dominant din paie, fără a fi 
exclusă şindrila. Pentru pereţi, se utilizează o împletitură din nuiele. 
Destinația de bază, era de cămară pentru obiectele şi uneltele stânii. 
Complementar, dar nu generalizat, spațiul servea ca lăptărie - laptele 
suportând o primă prelucrare, dar numai până-n faza de caş - şi, ca loc 
de preparare a hranei păstorilor. În acest scop, într-un colţ al comarnicului 
era amenajată vatra liberă, accesorizată de ceaun şi de pirostriile din fier. 

Staulul, de forma circulară sau dreptunghiulară, format din lese 
aduse de sâmbraşi - în proporţie directă cu numărul de oi - îşi avea 
locaţia în pantă uşoară - în vederea menținerii uscate a bătăturii ocolului. 

Tot printr-un şir de lese, îngrăditura era separată în două 
compartimente: unul mai spațios - pentru mânzări, prevăzut cu o 
deschizătură specială în dreptul strungii (locul unde de trei ori pe zi, 
apoi de două, şi-n final o singură dată, erau mulse oile) şi, altul mai 
restrâns - pentru sterpe. 

O funcție derivată a staurului, dar importantă pe fondul tipului de 
agricultură practicat, era de îngunoiere a locului, de aici şi necesitatea 
firească a mutării periodice a stânii. Procesul de târlire avea continuitate în 
toamna târzie, când de Vinerea Mare, sărbătoare pastorală precreştină 
(14 octombrie) se „slobozeau țarinile”, pentru păşunatul devălmaş şi, de 
asemenea se „slobozeau berbecii în turmă”, moment plastic numit „Nunta 
oilor”. 

Omniprezent în gospodăria pastorală era şi, „clinciul” sau 
„Sterciuneriu” din fața colibei (un trunchi de 2 m înfipt în pământ, cu 
ramurile retezate la 15 - 25 cm - „gârciuri”), pe care se agaţă vasele de la 
stână, săcuieții cu mălai, strecurători pentru caş şi desagii cu pâine” (Petru 
Dan Idu - 1999). 

Intermedierea între aşteptările sâmbraşilor şi nevoile păstorilor, era 
realizată de către şeful de turmă, delegat de comunitate în virtutea unor 
calități cumulate: onestitate, rang social, disponibilitatea de implicare, 
spirit managerial ş.a. 

Acesta era considerat pe toată durata anului pastoral, personajul 
cheie, dregătorul unei activități deosebit de bogate în conotații. 

Mai subliniem, că celula pastorală, integrată pe de o parte dintr-o 
„confrerie” ierarhizată (păcurar, mulgaci, ciorâng) şi, din ansamblul 
componentelor materiale pe de altă parte, se detaşează în lumea satului 
tradițional printr-un comportament specific, clar individualizat într-o 


autonomie social-economică. 


Pomicultura şi viticultura 

Urmărirea performanțelor agricole în relație cu favorabilitățile 
geografice, impun ca primă opțiune, în domeniul pomi-viticol, cultura 
pomilor fructiferi. Mai bine avantajată de tradiție, implicit de starea de 
fapt, pomicultura - în raport cu vița-de-vie, restrânsă la o exploataţie 
sporadică şi neglijabilă ca pondere - se ancorează într-un suport deja 
eficient susțint prin, câteva trupuri compacte de plantaţii. Nucleele 
respective, ar trebui privite (în scenariul viitoarelor programe de 
dezvoltare ale agriculturii şi a turismului rural) drept platforme de 
relansare a pomiculturii prin acțiuni de extindere şi chiar de 
intensivizare a acesteia, în areale cu oportunități speciale: Reuşita unui 
astfel de demers, aproape că obligă la adoptarea unui sistem operațional 
care să dozeze echilibrat, valorile tradiționale cu normele horticole de 
vârf, îndeosebi în ceea ce priveşte soiurile selecționate. În acest sens, 
girul timpului şi al generațiilor, trebuie respectat şi conservat printr-o 
continuitate de cultură a soiurilor locale de măr (şovar, vergicel, citron, 
mere de iarnă, gutui, parmini, batulă); prun (grasă timpurie, ciorăşti, albuțe, 
bistriteană lungă); păr (roşu la miez, coadiş, stelnițioase, cu două creste); cireş 
(de mai, dronțos, ghermane), nuc etc. 

Mai departe, rolul normelor ştiinţifice în domeniu (promovate prin 


şcolile de horticultură, prin centrele de cercetare ş.a.) ar fi acela de 

corectă gestionare a capitolului productivității şi competitivităţii, atât 
prin instituirea unei specializări, cu scop în performarea unui număr 
restrâns de produse (de exemplu la măr şi nuc) cât şi prin promovarea 
unor soiuri agreate de piața comunității europene, tot mai exigentă şi 
mai selectivă. 

Ataşamentul față de tradiţie, îl putem, de asemenea, asocia, unor 
momente din viața pomului sau din ciclul fructificării. Conotaţie absolut 
specială, comportă de exemplu prin încărcătura motivaţiilor induse - 
actul sădirii - o veche cutumă sintetizând esența vredniciei şi a 
plenitudinii vieții prin îndemnul „să construieşti o casă, să sapi o 
fântână, să sădeşti un pom”. 

Culesul apoi, la măr, se întâmpla ritualic într-o zi însemnată „Ziua 
Crucii”, act ce plasa evenimentul într-o zonă a sărbătorii, a bucuriei, 
dezrobindu-l de avatarul muncii brute. Respectarea termenului, rezona 
însă şi în credinţa, că fructele mai degrabă culese sunt sortite putrezirii. 
În ceea ce priveşte tehnica în sine, recoltarea se făcea cu mâna sau cu 
cleaşca, un băț (botă) lung, cu unul din capete în formă de cupă, obținută 
prin despicarea lemnului în patru vârste, distanțate între ele prin două 
bețişoare dispuse în cruce. Merele destinate consumului se păstrau în 
pivnițe, rânduite pe lese speciale sau în podul şurii, în otavă sau fân. 

Importanță majoră suscită în acest tablou, revenirea la tradiţiile 
valorificării de durată a fructelor, sub forma poamelor - uscate în 
„bujdeie” şi/sau în cuptorul de pâine; a fuicii de prune - distilată în 
horincii; a silvoiței de prune şi mere - produsă prin fierbere îndelungată, 
fără adaos de zahăr, în căldări speciale din aramă etc. Înteres deosebit, 
reclamă apoi, modalitățile de păstrare şi prezentare a produseloe de gen 
- unde produs şi ambalaj, în mod fundamental trebuie să asume o 
marcă, o emblemă. Ca atare, pledoaria noastră se îndreaptă, după caz, în 
favoarea coşercilor de nuiele - la poame; pentru oalele de lut ori pentru 
chibla de lemn - la magiun; pentru bărbânțe şi butoaie, de diferite 
dimensiuni şi forme, la ţuică şi vin. În ultimul caz, lemnul şi cu 
deosebire esența utilizată (brad, stejar, tei, dud) contribuie substanțial 
(luând în calcul şi valoarea timp) la rafinarea calității produsului. 

De altfel, realitățile din turismul rural (cel mai în măsură prin 
promotorii săi să scuture colbul de pe valorile tradiționale) confirmă o 
canalizare fără precedent a interesului oaspeților externi spre tehnicile şi 
produsele civilizației populare autohtone. 

Şi pentru că tradiţia poate fi construită, sau reînnodată, oportun ar fi 
- în plan cultural şi material - revitalizarea celebrelor reuniuni social- 
comerciale de toamnă (de tipul târgurilor sau nedeiilor, precum cele 
desfăşurate în Vinerea Mare (14 octombrie) - unde, multitudinea 
acțiunilor să fie deliberat concertată spre un simbol central: „sărbătoarea 
mărului”; „sărbătoarea mustului”; „ sărbătoarea cucuruzului” etc. 


* 


Un alt plan, extrem de bogat în elemente şi practici magico-sacre, 
este cel spiritual sau al identităţii culturale, unde considerația omului 
pentru pomul sădit - element creditat ca purtător de energii vitale - 
transcede într-o sferă a cultului propriu-zis. 

Găsim astfel, pomul stilizat, încrustat în lemn şi lut; apoi cusut ori 
brodat pe veşminte şi velințe; crengile de cireş şi măr (puse ritualic la 
înflorit pe şase decembrie) au întruchipat primele sorcove („să trăiţi să 
înfloriți, ca un măr, ca un păr, ca un fir de trandafir...”) şi au constituit 
laitmotivul celor mai vechi colinde „flori dalbe flori de măr”. 

Un alt reper de venerație pentru pom şi rodul său îl descifrăm în 
„Mărţişorul” zilelor noastre, deturnat şi transfigurat de apetența pentru 
comercial.  Reţinem însă, înrădăcinarea într-o frumoasă datină 
precreştină, când, prin funii împletite din fire de lână albe şi negre (la 
început), simbol al luminii şi întunericului; al vieții şi al morții; al verii şi al 
iernii; al binelui şi al răului; atârnate în crengile pomilor ori de staulul şi 
grajdul vitelor - se punea sub protecție divină, avutul gospodăriei. Un 
şnuruleț asemănător, de care se prindea un ghioc sau un bănuţ de argint, 
se petrecea la încheietura mâinii „pruncilor de țâță”, scopul fiind de 
izgonire a maleficului. Tot din segmentul datinilor ce gravitează în jurul 
momemntului naşterii şi a pomului deopotrivă, avem ceremonialul 
primei scăldători, apa de la baia noului născut, trebuind musai golită la 
rădăcina unui venerabil pom, ca viața pruncului să fie la fel de lungă, de 
frumoasă, de bogată. 

Prelucrarea lemnului 

Ca o consecință a faptului că pădurea a constituit milenii de-a 
rândul principalaresursă existenţială, într-un plan al nevoilor imediate, 
patronajul a revenit civilizației lemnului. 

Element desprins dintr-un înveliş nativ protector, pădurea primeşte 
în lumea restrânsă a spaţiului trăit, funcții şi materializări reclamate de 
multitudinea şi varietatea trebuințelor umane: spațiu sacru de 
rugăciune; locuință; adăpost pentru vite; poartă; gard de gospodărie şi 
gard de țarină; instalaţii de o complexă genialitate tehnică (mori, vâltori, 
darace, piuă, şteampuri, joagăre, oloinițe, armături şi vagonete de mină 
etc.); obiecte de folosință pastorală, agrară şi meşteşugărească; piese de 
mobilier; obiecte de uz gospodăresc şi de manufactură casnică (război 
de țesut, urzoi, vârtelniță, spete, sucale, suveici, fuse - vezi ineditul fus 
cu zurgălăi din Maramureş - furci, zdrobalău pentru cânepă...), atelaje 
agricole şi de tracțiune (plug, grapă, car, treierător); simboluri ale 
identității creştine (răstigniri, troițe, crucea mortului, prescurărițe...) şi, 
atât de universala - prin perfeciunea formei - roata (roata olarului, roata 
morii, roata carului, roata fântânii...). 

Abundenta împădurire (considerată la scara timpului istoric) a 
ținuturilor deluroase şi piemontane, ba chiar până cu câteva secole în 
urmă a unor vaste suprafeţe de câmpie, cu foioase - fag, gorun şi stejar 
îndeosebi, imediat susținute spațial şi cantitativ, prin esențe de carpen, 
frasin, ulm, mesteacăn, jugastru, plop, răchită, măr şi păr pădureţ, corn, 
alun, sânger, tei, cireş sălbatec ş.a. a generat pentru lemnărit o sursă de 
materie primă socotită inepuizabilă, atribut dublat în sfera avantajelor 
de facilitatea procurării. 

Precum s-a sugerat, o magie aparte prezintă pentru neinițiați 
„ambitusul” extrem de larg al folosințelor, fiecare esenţă prin calităţile ori 
neajunsurile ei, primind - sub controlul lemnarului - o destinație strict 
rânduită. 

Astfel, gorunul, dens, rezistent la umezeală şi la atacul carilor, 
viguros la curbări şi apăsări, este utilizat în primul rând ca lemn de 
construcție, la confecționarea tălpilor, grinzilor, căpriorilor şi, a altor 
subansambluri. 

Fagul, uşor de lucrat şi permisiv, datorită elasticităţii fibrei, la 
curbări (prin căldură), este materialul ideal în manufacturarea mobilie- 
rului tradițional, inclusiv a lăzilor de zestre, ori a lădoaielor pentru 
cereale. Mai puţin rezistent la umezeală şi la atacul carilor, trece într-un 
plan secund ca materie primă în construcții grele. 

Carpenul, dens şi rezistent la tensiuni, însă cu fibră lejer 
contorsionată, greu de prelucrat şi puțin rezistent la apă, este preferat la 
obținerea cozilor pentru unelte. 

Frasinul, durabil, dens, elastic, uşor de prelucrat întruneşte calitățile 
reclamate de confecționarea subansamblurilor de car (butuci de roată, 
spiţe, loitre, inima carului, crucea ruzii etc.). 

Mesteacănul, răspunde unei plasticități ridicate, graţie fibrei moi şi 
puţin dense. Bine uscat, este solicitat pentru obiectele de mărime medie 
şi mică: cozi de unelte, furcoaie, ruzi de car, juguri etc...., iar nuielele ţin 
prim-planul producţiei de măturoaie. 

Jugastrul, lemn uşor, facil de modelat, este canalizat cu predilecție 
spre uneltele specifice lucrului la fân: furci de lemn, greble, rudiţe etc. 

Cornul, tare, rezistent şi elastic, şi-a avut momentul de glorie sincron 
cu perioada de apogeu a instalaţiilor tehnice ţărăneşti, când se folosea, 
bunăoară, la confecționarea „măselelor” pentru roţile de moară, 
acționate hidraulic. Tot de trecut, ține folosința sa în spătărit (dinţi de 
spată). În prezent este destinat obiectelor de mici dimensiuni (fuştei de 
scară; fuse de tors, furci, bâte ciobăneşti etc.). 

Lemnul de cireş şi nuc a fost statornic orientat - în baza calităților 
estetice deoesbite - spre producția pieselor de mobilier. 

Părul sălbatic, dens, rezistent la frecări şi loviri, era mult prețuit şi 
solicitat în realizarea componentelor instalaţiilor tehnice populare (pive, 
şteampuri, prese de ulei...) ori la confecționarea tălpilor de sanie. 

Esenţele uşoare şi moi din paltin, tei, anin, plop, răchită... sunt agreate 
în manufacturarea uneltarului casnic şi gospodăresc: lingurare, blidare, 
stelajii, căuce, talgere pentru fonturi (balanţă), blide, linguri, coveţi, cofe, 
găvane, fuse, sucitori, sărărițe etc. 


99 


Un loc aparte aveau, în industria casnică, nuielele de răchită, alun şi 
sânger - materiale predilecte în obținerea împletiturilor. Expresia 
produselor - ca formă, dimensiuni şi destinație, este de o generoasă 
diversitate (cotărci, lese, porți de şură, porți de grădină, garduri, piese 
uşoare de mobilier ş.a). 

Reţinem însă că meşteşugul împletiturii din nuiele, ori din alte fibre 
vegetale (trestie, papură, rogoz, paie etc.) poate accede - printr-o 
continuă rafinare - într-o zonă a „producției de lux”. 

Fără a atinge anvergura şi măiestria în lemnărit, consacrată de 
meşterii din Maramureşul istoric sau Țara Moților, țăranii lemnari din 
toate părţile României s-au impus printr-o cinstită lucrătură a pieselor de 
mobilier utilitar (mese, laviţe lungi cu spătar (lădoaie), scaune cu spătar, 
leagăne etc.), respectiv a uneltarului de uz casnic şi gospodăresc. 

Cert este, că o plajă atât de largă şi nuanțată a produselor din lemn, 
nu ar fi fost posibilă în absența unor specializări restrânse, exacte, 
bazate pe instrumentar şi tehnici particulare, precum cele impuse de 
rotărit, dulgherit, tâmplărit, dogărit, şindrilit ş.a. Din nefericire, arta 
şindrilitului, atât de necesară în renovarea monumentalelor biserici din 
lemn, este complet aridizată prin absența meşteşugarilor de gen. O 
situație similară afectează la modul cel mai restrictiv prelucrarea 
artistică a lemnului, izvoditoare a celebrelor lăzi de zestre, a porților 
sculptate, a şehilor de pridvor traforați, a mobilierului încrustat şi pictat etc. 

Fără îndoială, lăzile de zestre sau lăzile de mireasă, piese de rezistență - 
până nu demult - a oricărui interior de locuinţă țărănească, cumulează 
atribute ce situează la vârf arta prelucrării lemnului. Ele incită printr-o 
riguroasă acuratețe tehnică, prin forme şi proporţii armonioase, prin 
claritatea şi echilibrul decoraţiunilor. 

Apartenența genetică, la un anumit centru de producţie, develo- 
pează linii stilistice personalizate şi, deosebit de intersant, consecvente, 
accentuate prin utilizarea selectivă a unor anumite motive şi tehnici 
ornamentale. Se distilează pe acestă cale, „mărci”, „embleme”, care 
girează pe de o parte calitatea produsului, servind totodată drept repere 


în organizarea pieței cererii. Subliniem, că producția lăzilor de zestre era 

una de comandă, iar desfacerea - prin vânzare - se realiza fie acasă la 
meşter, fie în târguri. 

Ornamentaţia lăzilor era deosebit de bogată, îndeosebi pe partea din 
față, unde se incizau cu „țărcălanul” (un compas cu gheară de fier) şi 
horjul îngust (folosit pentru linii drepte) diferite motive: cercuri 
concentrice, rozete, semicercuri, triunghiuri, linii oblice, carouri etc. 

Aproape la fel de împistrit, dar în registre orizontale, era capacul. 
Pentru accentuarea unității estetice se proceda la sublinierea inciziilor 
prin culoare, o alternanță de haşuri pe albastru închis şi negru. 

De asemenea, personalitatea stilistică a fiecărui centru, putea fi citită 
şi din linia căpătâielor, care putea fi curbă sau dreaptă, simetrică sau 
asimetrică, cu coarne proeminente ori uşor estompate. 

Ca materie primă, exclusivitatea o deținea fagul, proprietatea 
acestuia de a crăpa drept, favorizând obținerea de scânduri - direct „din 
secure”, printr-o simplă despicare. 

Surprindeau prin originalitatea formei lăzile de Fericea, de tip sarcofag, 
din Chioar, precum o notă de distincție introduceau în aceeaşi arie 
etnografică, „lăzile de Buteasa” al căror motiv central era „pomul vieții”. 

Mai menţionăm, că toți lădarii confecționau - cum deja am sugerat - 
din fag, stejar, paltin, nuc sau cireş - o gamă largă de piese de mobilier: 
mese cu ladă şi/sau puiut, cu blat circular sau dreptunghiular, înalte, 
sau scunde; scaune cu spătar înalt, cioplite cu barda sau traforate; lădoaie, 
lavițe cu spătar, dulăpioare şi dulapuri de perete etc. 

Numitorul comun era, pentru toate, ornamentația bogată, de veche 
tradiție țărănească (motivul solar, pomul vieţii, zigzagul, dintele de 
lup), anturată prin elemente de împrumut, din repertoriul artei baroce şi 
gotice, pătrunsă pe filiera oraşelor, ori a curților nobiliare. 

Centrele consacrate în prelucrarea lemnului îşi ataşau ca producție 
de bază şi seria obiectelor cu destinaţie în depozitarea produselor 
cerealiere (lădoaie sau săsăiece), a produselor lactate, a curechiului 
morat, ori a băuturilor alcoolice (ţuică şi vin). Pe acest segment de piață, 
rol major revenea însă mocanilor din ţinutul Abrudului. 

Majoritatea obiectelor, la care am făcut referință în această succintă 
şi sumară incursiune, pot fi întâlnite şi astăzi în gospodăriile din ruralul 
profund, mai rezistent la mutaţiile induse de tehnica zielor noastre. 
Unele sunt captive anonimatului, altele au fost deturnate de la folosința 
tradițională, iar altele penetrează - datorită căutătorilor de antichități - 


într-o zonă a „exoticului”. 


Culesul din natură, vânătoarea şi pescuitul 

Secole la rând, respectivele practici s-au impus nu numai ca 
activități economice de bază, ci constituiau la propriu, pentru o 
populație puţin numeroasă, suportul fundamental al unui program 
alimentar sever. Reținem prin urmare, că efervescența acestei activități, 
era reclamată - până spre sfârşitul secolului al XVII-lea şi chiar în 
secolul al XVIII-lea, de nevoi alimentare imperioase, produse de bază 
ale alimentaţiei actuale ca porumbul, cartoful, fasolea ş.a. - fiind încă 
necunoscute. 

Cerinţe severe, surveneau apoi pe un fond pomicol neglijent ca 
pondere, coroborat cu un consum redus de produse lactate, ori de 
substanţe proteice şi grăsimi de origine animală. 

Într-o astfel de conjunctură se declanşează la nivelul socialului, o 
disponibilitate sporită spre oferta propusă de componenta naturală, 
generos reprezentată prin păduri, un excelent mediu habitual pentru 
vânat şi de profilare a florei spontane (ierburi, rădăcini, ciuperci, arbuşti 
cu fructe şi semințe comestibile etc.). 

Totodată, cursurile neamenajate ale râurilor favorizau în zona joasă 
şi relativ tabulară a depresiunilor, formarea de bălți şi arii de 
înmlăştinire bogate în peşte (ştiucă, avat, văduviță, morunaş, oblete, 
porcuşor, biban). Chiar dacă mai greu de capturat, mult apreciat era 
peştele (cleanul, mreana vânătă, scobarul, mai rar salmonidele) din 
apele repezi ce drenau zonele montane, submontane şi de dealuri înalte. 

Între toate acestea, culesul din natură, se detaşează prin frecvenţă şi 
larga polarizare a maselor, ca una dintre habitudinile rutinate, dar 
complexe, ale modului de viață tradițional, scopul fiind polivalent: 
alimentar, medicinal şi tinctorial. 

Culesul se derula pe toată durata sezonului cald, debutând în 
primăvara timpurie cu verzele- bogate în clorofilă şi vitamine - şi se 
încheia în toamna târzie cu brumatele porumbele (fructe de Prunus 
spinosa). 

Fiecare plantă îşi avea sorocul ei. Astfel, până în prima decadă a lui 
aprilie, isonul îl țineau urzicile, loboda, leurda, aişorul, ştevia, podbalul, 
macrişul, frunzele şi rizomii cruzi de păpădie, scaii de ogor etc. Din 
frunzele lor, se pregăteau ciorbe hrănitoare, mâncăruri scăzute, ori 
umpluturi pentru plăcinte - gastronomia românescă înscriind pe lista 
specialităților, celebrele plăcinte cu „luțărnă” sau cu loboda. 

Se trecea treptat, în iunie, iulie (luna lui cuptor) în anotimpul 
fructelor şi al ierburilor de leac. Era intervalul de maximă fertilitate a 
culesului, roadele adunate (frăguțe, zmeură, agrişe, afine, mure, hamei, 
mere şi pere pădureţe etc.) fiind destinate pe lângă consumul imediat 
(în stare proaspătă), conservării. Tehnicile de prelucrare erau variate, 
incluzând ca obişnuite: uscarea în aer liber sau prin coacere şi afumare; 
tratamentele termice; fermentarea; morarea. Se obțineau astfel, produse 
cu o valoare deosebită precum ofetul, cidrul, poamele, murăturile de 
agrişe, ciupercile deshidratate berea, dulcețurile etc. Prevalenţa lor în 
alimentaţia cotidiană, ilustra - fără nici un dubiu - caracterul lor 
indispensabil. 

Tot peste această perioadă, se cala şi apogeul culesului plantelor de 
leac (medicinale) ori a celor cu proprietăți apotropaice. 

Semnalul, era declanşat de sfânta sărbătoare a Sânzienelor (24 iunie), 
iar recoltarea presupunea multă pricepere şi cunoaşterea unor taine 
ancestrale, aspecte ce împrumutau acestei practici, valenţe ritualice şi un 
profund caracter selectiv. 

În vederea păstrării virtuților terapeutice, ierburile de leac (spânzul, 
mărul lupului, coada-calului, coada-şoricelului, urzica vie, sunătoarea, 
traista-ciobanului, trei-frați-pătaţi, rostopasca, roinița, muşeţelul, sânzâ- 
ienele sau drăgaica, gălbenelele, chimenul, cimbrişorul ş.a.) erau supuse 
apoi, fie prelucrării primare, prin uscare (în locuri curate, aerisite şi 
ferite de razele soarelui), fie unor tratamente elaborate, finalizate prin 

obținerea de pulberi, alifii, uleiuri, tincturi, ori preţioase esențe florale. 


Naturale erau şi ingredientele utilizate în aceste preparate (ceara de 


albine, osânza de porc, seul de oaie, uleiul de in - presat la rece), însuşi- 


rile lor benefice, contribuind la amplificarea calității produselor de gen. 


Redăm aici o sumară selecție de leacuri populare pe bază de plante 


şi un „ îndrumar de folosință”: 


e de boabe de vâsc 
- membre reci 
- degerături 
e de gălbenele 
- varice şi hemo- 
roizi 
- afecțiuni ale 
pielii (infecții, 
ciuperci, eczeme) 
e de coada şorice- 
lului 
- erzipel 
- hemoroizi 


şi respirator 
- boli de ficat, fiere 
şi pancreas (splină) 
e de traista 
ciobanului 
- dureri musculare 
- traumatisme 
musculare 
e de sunătoare 
- insomnii 
e de gălbenele 
- hematoame 
- contuzii 
- cucuie 
e de cimbru 
- discalcemii 
- rahitism 
e de levănțică 
e de coada şoricelului 
- afecțiuni ale apa- 
ratului locomotor 


- entorse, luxaţii 
- afecțiuni 
reumatismale 
- acnee 
- dermatoze 
- arsuri 
e de cimbru 
- paralizii 
- luxații 
- spasme 
musculare 
e de arnică 
- afecțiuni 
reumatismale 
e de busuioc 
- tonofiant, 
calmant 


Alifii Tincturi Uleiuri Apă de flori 
e de muşețel e de brusture e de muşețel e apă 
- hemoroizi - afecțiuni - nevralgii de trandafir 
- răni reumatismale - eczeme ale 
- boli de piele şi inflamatorii picioarelor e apă 
e de sânziene e de urzică - membre de iasomie 
- afecțiuni ma- - afecțiuni ale apa- dureroase 
ligne ale pielii ratului digestiv |e de sunătoare e apă 


de levănţică 
e apă de crin 


e apă 
de izmă creață 


Un interes aparte suscită, prin tainele mai greu de descifrat, ierburile 


magice, protagoniste iniţiale ale ritualilor şi practicilor precreştine şi 


paleocreştine, creştinate apoi doar prin credința practicianului, obişnuit o 


femeie vârstnică şi văduvă - „iertată” de cele lumești. 

Sfârşitul verii şi începutul toamnei, întrețin continuitatea culesului 
din natură printr-o ofertă variată de fructe şi seminţe (coarne, măceşe, 
fructe de păducel, alune, chimen ş.a.). 

Operațiunea de recoltare, treabă anevoioasă şi migăloasă, se făcea 
cu mâna, iar roadele, în special fructele de pădure, erau adunate în 
coşuri de nuiele, special confecționate cu burta largă şi gura strâmtă. În 
cazul afinelor, se foloseau - pentru un spor mai bun - cutii de lemn, 
uşoare, cu mâner, în forma unor jgheaburi scurte, înzestrate frontal cu 
„piaptăn”. 

Pe întreaga durată a sezonului se culegeau şi se consumau 
ciupercile, apelativ generic pentru ceea ce în sate, locuitorii numeau: 
„bureţi galbeni”, „bureţi de spin”, „ghebe”, „bureţi de lapte”, hribe” sau 
„pitoici”. 

Indiscutabilă era preferința pentru cei din urmă, calitățile lor 
deosebite - gust plăcut, consistenţa cărnoasă - recomandându-i pentru 
o conservare variată (prin uscare, în saramură), fapt ce le prelungea 
durata folosinţei, mult după sărbătorile de iarnă. De altfel, în timpul 
postului, erau alături de „poame”, elementele de forță ale alimentației. 

În ceea ce priveşte plantele tinctoriale, remarcăm - după o perioadă 
relativ lungă de uitare, o redescoperire a rosturilor lor. 

Din nefericire, tainicele secrete ale plantelor de a da viaţă, prin 
culoare - țesăturilor, lemnului, ceramicii - au pierit odată cu generaţiile 
începutului de veac XX. 

Astăzi, din preamultul trecutului, se ştie doar, că negrul - în diferite 
tuşe - se obținea din coajă de arin, de prun gras, sau de lemn câinesc. 
Verdele şi nuanțele de maro, necesitau elemente ale nucului - scoarță, 
frunze, coji. 

Pentru galben şi tonurile derivate se utiliza coaja de ceapă, apoi 
frunze de mesteacăn, ori frunze şi flori de tei. Albastrul închis (mneriu), 
culoare de fond în unele zone, pentru țesături, se extrăgea din boabe de 
bozii. 

Vânătoarea, considerată timp de veacuri, drept activitate esențială, 
a fost abandonată ca practică sistematică în prima parte a secolului XX. 


105 


Cauzele sunt multiple şi conjugate. Pe de o parte, comportamentul 
alimentar a suportat transformări radicale, vânatul ca produs, aproape 
indispensabil, cedând locul produselor agricole - vegetale şi animale - 
aflate pe o curbă ascendentă a dezvoltării. Pe de altă parte, virajul 
societății spre un sistem politico-economic impus de factori labili sub 
raportul integrităţii, a provocat derapaje abrupte, culturale (pierderea 
reperelor identitare) şi ecologice (vezi despăduririle masive). Din acest 
punct de vedere, subliniem, că vânătoarea practicată în matricea 
valorilor tradiționale nu a degernerat, nici măcar vremelnic, într-o zonă 
a promiscuității, care să afecteze la modul restrictiv potențialul 
cinegetic, ca populaţie ori capacitate de reproducție. 

Tehnicile de vânătoare erau diverse şi se pliau în raport cu 
diviziunea pe clase a societății, în categori ierarhice clar decelate. De 
exemplu, se trecea de la folosirea şoimului - metodă rafinată şi 
exclusivistă, prin armele de foc, la obişnuitele capcane de felul 
„lupiştilor”, a coteţelor de prins vulpi, ori la ingenioasele „curse de 
fier”, cu fălci mobile şi zimţate, destinate capturării atât răpitoarelor de 
mici dimensiuni, cât şi vânatului de interes cinegetic - căprioare, 
mistreți, lupi etc. 

Utilizare largă aveau apoi, datorită simplităţii de manipulare şi 
costurilor neglijabile „smâcurile”, amplasate îndeosebi în apropierea 
cotețelor pentru păsări, dar şi la hotar, pe linia de margine a pădurii. 

Procedee diferite existau şi pentru prinderea păsărilor, mult 
răspândită fiind bunăoară capcana cu „cruşcă”. 

Departe de a epuiza acest subiect, reamintim că importanța 
economică a vânatului, ori semnificaţia lui socială, a fost esenţializată în 
simbolistica blazoanelor, iar vechimea se desprinde, la modul cel mai 
sugestiv, din tematica arhaicelor colinde de iarnă, care au preluat 
motivul vânătorului, al voinicului, al cerbului şi al altor elemente solare 
(şoim, cal, leu) din incantațţiile şi ritualurile precreştine. Mult mai târziu, 
când diviziunea muncii era clar segregată, colindele exploatează tema 
agricultorului şi păstorului, ori motive precum cununa de grâu, pomul, 


floarea-soarelui etc. 

În ceea ce priveşte pescuitul, obligația „datului” din peşte, 
generalizată pe toate domeniile mari, certifică nu numai frecvența 
ridicată a acestei activități ci şi o condiție sanitară bună a apelor 
curgătoare, respectiv a bălților - multă vreme rămase neasanate. 

Interesul etnografic însă, este o consecință nu a practicii în sine, el 
fiind, cu precădere, provocat de originalitatea şi ineditul tehnicilor şi 
mijloacelor de pescuit. 

În funcţie de tipologia tronsoanelor de curs, de debitul şi viteza 
apei, dar şi de ordinul de mărime al râurilor se apela la metode şi 
uneltar pescăresc variat, cel mai adesea confecționat din spămă de casă 
(aţă de cânepă) ceruită, ori din nuiele împletite. Din prima categorie, a 
plaselor, amintim sacul de pescuit; mreaja; comeherul - utilizat 
primăvara, în ape tulburi, adânci şi liniştite; rostogolul ş.a. Toate 
acestea, erau adaptate pescuitului în cursurile superioare. În schimb, în 
cursul mijlociu şi inferior, preferința era pentru uneltele din a doua 
categorie: vârşa rară; vârşa oarbă, coşul de nuiele, ostia şi leasa. 

Unde apa era puţin adâncă, se pescuia cu mâna pe sub pietrele şi 
rădăcinile ce fortificau malurile, procedeu caracteristic pâraielor mici. O 
îndemânare aparte, solicita pescuitul cu sulița, asumat mai mult ca titlu 
de competiţie între tinerii bărbaţi. La ape mici - în vreme de secetă - se 
proceda la un pescuit prin „mutarea văii” şi/sau golirea apei din 
„tilboace” (marmite de eroziune), ultimul refugiu al ihtiofaunei. 

O altă iscusință, valabilă deopotrivă pentru vânătoare şi pescuit 
erau cunoştinţele legate de „momeală”, un adevărat „tabu” pentru 
neaveniți, prin profunzimea şi complexitatea dimensiunii. Experienţe 
similare, impunea şi descifrarea „semnelor” naturii, fiind în acest sens 
cu respect ocolite perioadele de împerechere sau de depunere a icrelor. 

Albinăritul s-a constituit de timpuriu într-o pârghie economică de 
bază în cadrul comunităților rurale, unde valenţele multiple ale 
produselor stupului se bucurau de multă prețuire. Mierea, era folosită 
ca aliment; era socotită apoi ca panaceu - alături de produsele derivate - 
în medicina populară; se uza de ea în ceremonialurile religioase sau în 


practicile de magie; era inventariată ca dat obligatoriu - Evul Mediu 

consemnând zeciuiala din stupi, miere şi ceară, iar la târgurile 
săptămânale, ori la cele de „țară” - vândută în faguri, pe frunze de 
brusture sau de viță de vie - era delicatesa preferată a copiilor. 

Un miraj aparte, suscita apoi pentru simplitatea ţăranului alchimia 
internă a stupului şi filosofia austeră, riguroasă a organizării familiei de 
albine, model asumat nu de puţine ori, ca îndrumar de conduită socială. 

În prezent, formele tradiționale de albinărit se practică cu totul 
accidental, stupii sistematici înlocuind treptat, începând cu a doua parte 
a secolului XX, arhaicele prisăci din coşniţe şi/sau „budii” (trunchiuri 
de copac, scobite de miez, pârlite şi frecate pe dinăuntru cu izmă creață). 

Premergător însă, nucleelor de tip „prisacă”, închegate în 
luminişurile pădurilor (de unde şi frecvența ridicată a toponimului 
respectiv în geospaţiile de veche locuire românească), a fost bărcuitul, 
tehnică primitivă de vânătoare a albinelor sălbatice, care constituiau - în 
condiția unui mediu natural aproape virgin, dominat sub raport 
biogeografic de o vegetație arborescentă - populații deosebit de 
numeroase. Aceste oportunități permiteau unui bun  bărcuitor, 
capturarea a cca. 4-5 stupi sălbatici pe zi, folosiți în virtutea vigurozității 
lor, la fortificarea cantitativă şi calitativă a stupinelor asistate de obşte. 
Este motivaţia care întreţine şi în actual, chiar dacă la limită, una dintre 
practicile imemoriale. 

Perioada optimă de capturare şi strămutare a stupilor sălbatici în 
prisăci, era mai-iunie, excepţia fiind dată de bărcuitul de toamnă 
(septembrie - octombrie), când scopul se reducea la un pragmatism 
imediat, luarea mierii prin uciderea albinelor, act cunoscut sub sintagma 
de „tăierea stupului”. 

Fără a intra în detaliile tehnice ale acestei „profesii” deosebit de 
complexe şi care asocia indubitabil şi un grad de risc ridicat, trecem 
expeditiv în revistă uneltarul operațional format din: „cornul” de 
bărcuit (un corn de vacă, prevăzut la capătul inferior cu un capac glisant 
de lemn); lingura specifică; ştiubeie din trunchiuri de copac, sau coşnițe; 
o bucată de fagure cu miere închisă într-o cutie de lemn; oala pentru 
fum; piatră pucioasă; bucăți de pânză; sfori; putini pentru miere; unelte 
de retezat (topoare, fierăstraie, securi). 

Mai subliniem, că bărcuitul ca proces se desfăşura pe durata unei 
zile, momentele debutului şi finalității fiind jalonate de: zorii zilei, când 
albinele îşi limitau activitatea la o arie restrânsă - în apropierea stupului 
- fapt determinant în depistarea lui şi, de crepuscul - când pe un fond 
de zbor cu intensitate redusă, se proceda la tăierea, respectiv la 
strămutarea roiului sălbatic în ştiubeie. 

Dacă în bărcuitul propriu-zis, „actorii“ implicați erau exclusiv 
bărbaţii, soluționarea roitului din stupinele proprii cădea majoritar în 
sarcinea femeilor - ele fiind cele care, prin specificul casnic al muncii, 
puteau supraveghea în permanenţă starea familiilor de albine. 

Legat de organizarea prisăcii, stupii în coşnițe (recipiente conice 
împletite din curpăn şi lipite în interior şi pe dinafară cu bălegar şi lut) 
erau aranjați fie sub streaşina casei sau a şurii - pe polițe suspendate pe 
pari - fie pe palierele suprapuse ale stupinei, concepută ca ansamblu 
construit independent, cu acoperiş. 

Coşniţele, aveau aproape de bază, practicat în perete o fantă 
dreptunghiulară (urdiniş) - care asigura o bună ventilare a habitatului şi 
permitea circulația albinelor. În funcţie de anotimp sau chiar de unele 
momente ale zilei se regla deschiderea, îngustarea fiind minimă în 
anotimpul de iarnă când izolarea termică era fundamentală pentru 
viabilitatea stupului. În acelaşi scop, coşniţelor le era reînoită lipitura şi 
erau „îmbrăcate” cu țesături vechi de lână. Învelirea cu paie era exclusă, 
deoarece favoriza cuibărirea şi atacul şoarecilor. Pentru o protecție 
sporită, se obişnuia şi iernarea stupilor sub acoperişul caselor. 

Obolul de miere, sau recoltarea propriu-zisă se făcea toamna când 
fagurii erau plini şi „nu aveau pui” adică prin încheierea de către matcă 
a ciclului de depunere a ouălor, se sista producția de puieți. Admirabilă, 
în acest act, era cumpătarea ţăranului care lăsa întotdeauna stupului un 
prisos „de iarnă grea”. 

Pe lângă miere, cotă ridicată avea şi ceara, utilizată deopotrivă în 
mica industrie casnică, în medicina populară şi în mod deosebit în 
manufacturile lumânărarilor. 

După perioada interbelică, albinăritul în general şi cel tradițional în 
special, întră într-un con de umbră. Eforturile actuale de revigorare a 
economiei rurale, trebuie obligatoriu focusate şi pe acest domeniu bine 
avantajat de potenţialul ecologic al locului. Cererea pieții interne, şi mai 
cu seamă a celei externe pentru produsele stupului - valorificate 
superior în industriile farmaceutică şi cosmetică - înregistrează un trend 
ascendent, polenul românesc de exemplu, fiind unul dintre produsele 
cele mai aprig disputate pe piața Europei Occidentale. 

Totodată, apicultura, fundamentată pe practicile valoroase ale albină- 
ritului tradițional, coroborate cu tehnicile moderne dispune de premise 
pozitive de evoluție în zona turismului rural - prin intermediul fermelor 
apicole cu specializare complexă (creştere - producţie - desfacere). 


* 


Activităţile punctate, nu epuizează nici pe departe gama practicilor 
tradiționale, dominant productive sau dominant de subzistență, ele 
fiind anturate de un evantai larg de meşteşuguri, prestate independent 
sau în forme organizate - cu statut riguros - de tipul breslelor, precum 
cele ale olarilor, cojocarilor, dulgherilor, fierarilor, dogarilor, lumână- 
rarilor, croitorilor, curelarilor, vărarilor ş.a. 

Pe această plajă generoasă, a stabili o ierarhie valorică este un act 
deosebit de dificil, fiecare activitate asociindu-şi trebuințe, scopuri, 
necesități, indispensabile într-un angrenaj socio-economic coerent. Pe de 
altă parte, evoluţia în sine - ca proces legic şi universal - a introdus o 
ciclicitate a valorilor, promovând pe spirala timpului activități ce 
treceau treptat ori abrupt, dintr-o stare principală în alta secundară. 
Concludent este exemplul vărăritului care a avut nu numai un 
important rol economic ci şi un puternic impact social. De asemenea, un 
aport major a avut vărăritul în performarea rețelei căilor de transport şi 
odată cu acestea, în dinamica sistemului comercial şi informaţional, 
schimburile cu piatră de var penetrând semnificativ spaţiile diferitelor 
regiuni, astfel încât „drumurile vărarilor” ţineau strânsă „rivalitatea” cu 


mai celebrelele „drumuri ale sării”. 

Involuţia activității este inevitabilă şi se accelerează în deceniile 
cinci-şase ale secolului XX, ilustrativă fiind abandonarea masivă a 
cuptoarelor, încât în prezent, respectiva activitate este stinsă. 

În ceea ce priveşte opțiunea pentru un număr limitat de activități, 
motivaţia are la bază criterii de ordin metodologic şi de relevanţă, în 
sensul că structura lucrării nu permite, pe de o parte, un studiu 
etnografic sistematic, iar pe de altă parte, miza a fost adjudecată de acele 
practici, care păstrându-şi încărcătura valorilor tradiționale, pot suporta 
- fără riscul alterării - o valorificare prin tehnici şi metode actuale. 

Şi în cele ce urmează, abordarea altor dimensiuni de antropologie şi 
cultură populară, va fi una selectivă, accentul menţinându-se pe 
relevarea unei identități comportamentale. 


Instalaţiile tehnice ţărăneşti 

Soluționarea unor nevoi stringente, începând cu cele elementare, 
precum obținerea crupelor de cereale prin zdrobirea boabelor şi 
continuând spre zone mai complexe ale existenței, a generat la nivelul 
civilizației populare o emulaţie creativă, materializată în tehnici şi 
mijloace de producție ingenioase, de factură, să spunem, înginerească. 
Multe dintre ele au ca şi concept bazal, „principiul roții”, împrumutând 
în acelaşi timp, din cotidianul existențial, modele şi tipare, date de 
curgerea şi capacitățile dinamice ale apei, de scurgerea timpului, de 
viteza şi forța vântului, de rezistenţa şi duritatea pietrelor şi a lemnului, 
de răsucirea vrejului, de elasticitatea sau plasticitatea unor materiale etc. 

Din panoplia variată a acestora au funcționat până în perioada 
interbelică, la modul activ, productiv, mori de apă; vâltori; darace; pive; 
şteampuri; joagăre, oloinițe - toate acționate hidraulic. 

Există însă, şi o gamă largă de instalații „uşoare” cu acțiune 
manuală (râşniţe, „foale”, tocile, prese de ulei, prese de ceară, teascuri 
ş.a), dublată de mijloacele de mai mare inerție, acționate prin tracțiune 
animată (ex. joagările cu tracțiune cabalină). 

Între acestea, morile de apă se detaşau, deopotrivă prin frecvenţă şi 
gradul ridicat de utilitate, morăritul fiind asociat, prosperității. Sigur, că 
în funcție de geografia locului şi de parametrii hidrometrici ai râurilor, 
s-au individualizat variante distincte ale prototipului de bază. 

Uimitor exemplu de adaptare, dar şi de exploatare maximă a 
avantajelor oferite de sursa de energie, îl reprezintă morile plutitoare, 
înițiind practic „serviciul la cerere”. 

Un astefel de exemplar, a funcționat în localitatea Lucăceşti până în 
1963, dată când a fost demontat şi reconstituit în Muzeul Tehnicii 
Populare din Dumbrava Sibiului. 

De regulă însă, instalaţiile acţionate hidraulic, erau coagulate - din 
rațiuni de performanță - în complexe ale industriei ţărăneşti. 
Majoritatea integrau moară, piuă şi vâltoare, ultimele două având rol în 
îngroşarea şi îndesarea țesăturilor de lână. Ansamblurile mari, mai 
adăugau oloiniţe şi joagăre. 

Progresul tehnicii, dar şi catrastrofalele inundaţii ale anilor '70 
(secolul trecut) au scos din uz ponderea covârşitoare a acestor instalații, 
urmele lor fiind astăzi puţine şi-n locuri îndepărtate; unde rezistă cu 
încăpățânare mori de capacitate mică (râşnițe) adaptate la rețeaua 
hidrografică specifică (râuri, cu profil longitudinal scurt şi debit redus). 

FACULTĂȚI SPIRITUALE ALE UMANULUI 


Integrăm aici, ambitusul larg al obiceiurilor, tradiţiilor şi ritualurilor, 
fie ele moştenite sau creştinate. Nevoia ancestrală a umanului, de 
protecţie divină, a incubat în germeni - responsabili în timp istoric de 
consacrarea şi perpetuarea a o sumă de manifestări, intime sau 
colective, menite a invoca, a îmbuna sau chiar a ataşa forțele binelui. 
Cerinţele maxime, radiau dinspre sferele vitale ale existenţei: rodul 
pământului, rodul femeii, ocrotirea şi sănătatea animalelor: La fel, frica, 
spaima de neînţelesuri (forțe descătuşate ale naturii); de spirite malefice 
(strigoi, vârcolaci, făcături); de fiarele pădurii (lupii în special) ..., stă la 
originea proliferării ritualurilor, de purificare şi de alungare a răului. 
Revelator este exemplul dat de Cultul Morților prin practici, cu o uriaşă 
încărcătură simbolistică şi spirituală, dimensiuni mult extrapolate prin 
vechime şi universalitate. 

Ca atare majoritatea largă a practicilor ce răspund comandamentelor 
amintite, preced ca longevitate actul creştinării noastre, iar zonele unde 
se realizează vârfuri de convergență ale acestora erau cea a fertilității, 
respectiv fecundității şi, a trecerii (a vieții prin naştere şi moarte; a 
fecioarei în femeie; a miresei în femeie măritată; a timpului prin 
anotimpuri ş.a.). 

Făcând apel la acest model „hermafrodit” de ordine (terestră şi 
cosmogonică), dar şi la fondul viu al tradiţiilor (păgubitor filtrate de 
timp şi societate) punctăm rezumativ din ciclul obiceiurilor de peste an, 
asociate ciclității anotimpurilor, în principal pe cele de primăvară. 

Strâns conexate cu înoirea, cu viaţa, cu fertlitatea, acestea polarizau 
în jurul unor zeități faste - solare, agrare, pastorale, dar şi a spiritelor 
potrivnice - alungarea sau ţinerea lor departe, solicitând străduințe 
amplificate. Aşa s-au născut practici şi ritualuri ale căror profunzime 

trebuie interpretată astări, dincolo de misticism, ca norme de morală 
socială. Ne referim bunăoară, la înțelesurile „Moşilor” de Primăvară; a 
Filipilor; a Sângeorzului - datina udatului fiind una dintre formele 
universale de „alduire” a Zeului Vegetaţiei şi/sau a Zeiţei agrare a 
fertilității; a Udătoriului - practică agrară arhaică, ce glorifica vrednicia 
pământului şi a omului ca întreg, ca unitate unde interferțele celor două 
elemente rezonează, prin profunzime, într-o ordine a armoniei şi a 
echilibrului. 

Formulă mai bună de conservare a păstrat însă, până în zilele 
noastre, Tânjaua, obicei sinonim, particular Maramureşului Istoric. 

Coduri ale purificării ataşează apoi „Focul Viu” - o sumă de practici 
născute din credința, că numai focul, prin puterea sa totală, poate sigila 
sau pecetlui zăgazurile răului, motiv pentru care una dintre secvențele 
acestui ritual este „examenul focului”, adică obligația ca om şi animal să 
salte peste vâlvătăile dogoritoare ale flăcărilor. Alte cerințe reclamate, 
erau aprinderea naturală a focului şi obligaţia întreținerii lui pe toată 
durata anului. 

Un amplu teatru, unde se conjugau gesturi, simboluri, acțiuni etc., 
cu elemente ale materialului, ale existenţei bazale, releva Măsurişul, 
ritual şi act economic de sorginte clar pastorală. 

Trecerea spre miezul verii era însoțită de datini şi descântece ce 
invocau ploaia (paparudele) la timp de secetă, sau dimpotrivă alungarea 
stihiilor în timp de vreme grea. 

Rusaliile polarizau apoi alte gesturi, alte evenimente, cele mai 
multe asumând ca element central, motivul soarelui. Unui astfel de 
tipar, aparținând şi datina „înstruțării” (împănării) boului. Trimiteri 
similare purtau acțiunile de împodobire a locuinţei şi acareturilor (în 
special a adăposturilor pentru animale) cu plante protectoare: mlădiţe 
de rug (trandafir sălbatic); tulpini de leuştean şi usturoi, ramuri de 
salvie etc. 

Nu mai puțin însemnată era ziua de Sânziene (24 iunie), când se 
cinsteau zeități feminine ale ogoarelor şi holdelor, ale fecundității, ale 
pădurilor, ale apelor şi ierburilor. 

Fetele fecioare practicau ritualuri de înfrumusețare, la ceas de taină 
în puterea nopții, iar bătrânele satelor culegeau ierburi de leac şi 
protectoare. 

Credința puternică în proprietățile acestora le făceau nelipsite din 
locuințele țăranilor, unde prinse în mănunchiuri, atârnau la grindă ori la 
icoane. 

Alcătuirea buchetelor nu era întâmplătoare. Numărul ierburilor 
componente era fixat la 7, la 9 sau la 15, în timp ce o altă distincție venea 
pe filieră tipologică, numitorul comun fiind pentru toate, aranjarea la 
mijloc a unei plante solare: floarea-soarelui, sunătoare, gălbenele, 
lumânărică ş.a. Împrejur se rânduiau apoi, în respect față de o filosofie 
cosmogonică nedeclarată, celelalte plante, multe dintre ele astăzi uitate, 
precum: rodul-pământului, măghiranul, salvia, ruinul, pătrunjelul de 
câmp, usturoiul sălbatic, clopoțeii, chimenul, izma creață, iarba mare, 
pelinul, odoleanul, vinărița, coada-şoricelului, barba-boierului, buricul- 
apei, crețişoară, lemnul-domnului, leuşteanul, zârna, busuiocul etc. 

Că aceste ierburi folosite într-un fel anume, radiau o stare de bine, 
de calm, de ambianţă purificată, reiese de exemplu, din practica arderii 
în jurul solstițiului de iarnă (azi în ajunul Crăciunului şi a Anului Nou) 
a unor combinaţii de câte nouă ierburi în grajdurile vitelor. 

Tot Sânzâienele, marcau debutul pentru cositul fânețelor, alt 
argument pledant în favoarea atingerii de către plante a stării de pârg, 
de maxim potenţial energetic. 

Fastuoase şi pline de bucurie erau obiceiurile declanşate aproape 
simultan, de miezul verii pastorale - încredințate unei temute zeități a 
Soarelui şi Focului, calități transferate în timp Sfântului Ilie, respectiv de 
mijlocul verii agrare, când totul gravita în jurul secerişului, acțiune 
complexă bogat marcată de acte inițiatice precum coacerea sacramentală 
a colacilor din făină nouă. 

Sântilie (20 iulie) interesează însă şi din perspectiva socializării pe 
care o stimulează, prin acele minunate nedeii carpatice, consemnate 
încă din secolul al XIX-lea printr-o formulă mai mult decât sugestivă 
„târgurile de două țări”. 

Vremea de toamnă stârneşte resorturile culturii populare prin 
practici polifuncţionale - agrare şi pastorale. 

Se detaşează prin plenitudinea conotațiilor Sâmedru (26 octombrie), 
patron al iernii pastorale, când se pecetluieşte printr-o sumă de acte 
(Ziua soroacelor; răscolul oilor; pregătirea marii transhumanțe; 
răgazuri pentru joc, horă şi socializare a păstorilor cu comunitățile 
rurale de agricultori; încheierea de noi învoieli etc.) finalitatea anului 
pastoral deschis la Sângeorz (23 aprilie). 

Esenţă patorală au şi ritualurile săvârşite în noaptea Sfântului 
Andrei (30 noiembrie) - când pentru alungarea spiritelor malefice se 
recurgea la exploatarea valențelor magice ale usturoiului. Aceeaşi temă 
împrumută Filipii de Toamnă (15, 16, 17 noiembrie), când se ţin zilele 
lupilor, răstimp cu „prilej” în care era interzisă orice acțiune cu caracter 
lucrativ, nu era slobod a se pomeni cuvântul lup, iar femeilor bunăoară 
le trebuia multă băgare de seamă spre a nu arunca odată cu cenuşa din 
vatră şi bucăţi de tăciune aprins, înzestrați cu proprietatea fertilității. În 
acest sens, conform unor vechi cutume, se ştia că lupoaicele (aflate în 
perioada împerecherii) rămâneau grele dacă luau în gură cărbuni 
aprinşi - focul fiind intrepretat aici ca însemn al bărbăţiei, al creaţiei. 

Respectivele obiceiuri şi multe altele, nenumite aici, pregăteau în 
fapt marea trecere spre solstițiul de iarnă, spre cumpăna dintre ani, iar 
mai târziu în timp, spre praznicul iernii creştine. Era un altfel de timp, 
cu o curgere mai molcomă, cu activități mai aşezate şi cu o 
disponibilitate sporită spre comunicarea interumană habele (şezătorile) 
având din această perspectivă, un rol fundamental. 

În ceea ce priveşte ciclul sărbătorilor de iarnă, desfăşurat pe 
parcursul a 12 zile, dezlegarea lui era precedată de „zilele moşilor”. 
Prima între ele era Sânicoară sau ziua lui Moş Nicolae, consacrată 
pomenirii morților. Era un ritual cu caracter de punte, de împăcare, de 
punere în acord a viilor cu lumea tainică „de dincolo” a străbunilor. 

Toate gesturile, toate practicile sintetizau la modul simbolic o spiri- 
tualitate pură, multă imaginație, smerenie, îngăduinţă şi nici într-un caz 


dogmatism. 

Se făceau daruri de merinde sacramentală (mere, nuci, colaci) copi- 
ilor şi oamenilor sărmani; se aprindeau făclii şi lumânări din ceară. 

De asemenea, multă vreme a existat obiceiul excepțional prin 
frumusețea principiilor întegrate de a se dărui drept pomană o oală de 
lut, obiect care în cultura populară era echivalentul - într-o altă 
dimensiune - a umanului. 

Însăşi forma vasului de lut, este una antropomorfă, cu fund, cu 
pântece, cu gât, cu gură şi buze, uneori cu toartă şi „țâță”, iar materia 
folosită în durarea lui este materia genezei umane: pământ şi apă, doar 
„duhul sfânt” fiind substituit în primul caz, cu „duhul focului”. 

Tot în această zi, se puneau la înflorit mlădițe de pomi fructiferi 
(măr, păr, cireş), folosite ca sorcove de Anul Nou. 

Peste această datină precreştină este altoită la câteva secole după 
Cristos, sărbătoarea Sfântului Nicolae, personaj real, trăitor în dreaptă 
credință - în spaţiul vechii Copadocii - ocrotitor al femeilor şi copiilor. 

De altfel, tot cortegiul practicilor magice, determinate de 
semnificația solstițiului de iarnă, glisează odată cu acceptarea 
monoteismului în unitatea sărbătorilor creştine, care continuă să poarte 
- la modul cel mai activ - însemnele credințelor arhaice. Revelatoare, în 
acest sens, este masca, respectiv actul mascării, procedură considerată 
obligatorie în perioadele de vulnerabilitate (de criză) particulare oricărei 
treceri sau schimbări, marcate de paroxismul înfruntărilor dintre forțele 
benefice şi cele malefice. 

Ori rostul măştii, ori al individului care îmbracă o mască, este unul 
de schimbare a identității, de eludare - prin vicleşug - a energiilor 
negative, în favoarea binelui. 

Ca atare, jocurile de măşti, formele de teatru popular, capra, turca, 
ovațiile, colindele, vergelul etc. reprezintă manifestări plenare a celor 12 
zile cosmogonice, ciclu deschis de ajunul Crăciunului. 

Întreaga comunitate asuma un teatru, deopotrivă dedublat în scenă (o 
scenă fastuoasă, luminoasă, electrizantă, vie - prin atenția acordată deta- 
liilor) şi actori. Colindătorii care dădeau „roata” satului - într-un act de 
magie protectoare, de enclavizare în raport cu maleficul - dădeau toto- 
dată, în fiecare casă, „roata” mesei, multiplicând astfel gestul purificator. 

Cetele de colindători (organizaţi de obicei în patru registre) „țeseau” 
pentru comunitatea rurală ca vatră - prin fluxul magic al colindei purtat 
de la o gospodărie la alta - un câmp energetic pozitiv. 

Cei care, dintr-un motiv sau altul nu primeau colindătorii se plasau 
într-o zonă a excomunicării social- creştine. 

Simbolul roții (al cercului) ca mijloc magico-religios de a ține la 
distanță duhurile necurate, puterile ostile, ori spiritele morţilor este 
preluat şi de jocul-ospăţ al vergelului, practicat într-o formă simplificată 
(golit de practici premaritale ori de formulele de organizare proprii 
cetelor de colindători şi alaiului turcii) până în prezent. 

Probabil la baza conceptului de vergel stă cercul trasat cu ajutorul 
unei vergele de alun (A. Bodiu, 2004), dar însuşi hora, jocul ca atare (în 
doi, în grup), sunt prinderi în „roată” a participanților, formă aproape 
perfectă de construcție a comunicării interumane. 

Ca timp, Hora Vergelului însoțea sărbătoarea de Anul Nou (de Sân- 
Văsai), unul dintre momentele de apogeu, de maximă surescitare, fiind 
prevestirea pentru fiecare membru - al obştii participante - a norocului 
din anul ce sta să înceapă. Premoniţiile vizau însă şi starea vremii 
decelată pe cele 12 luni, sau se raportau la belşugul holdelor, la 
sănătatea şi fertilitatea vitelor etc. Practici similare, probabil la fel de 
solemne, dar mai încărcate de mister animau societatea tinerelor fete 
care-şi căutau „sortitul”. 

Astăzi, memoria colectivă a păstrat din tumultul acestor practici, 
doar gesturi izolate şi de cele mai multe ori rutinate, palide reflexe golite 
de substanţă. 

ADUCERI AMINTE 
DESPRE CALENDARUL POPULAR 


O întoarcere în timp, cu milenii înainte de Hristos, în vremea 
vechiului om preistoric, vânător şi culegător, cu un mental arhaic, locuit 
de spirite, de superstiții, de zeități solare şi lunare, de cultul pentru morți, 
de supunere în faţa puterii sacre a focului, de credinţă în tot ceea ce este 
viu, de fascinația şi/sau „petrecerea” naturii de la un ciclu la altul; ne 
duce la o istorie a timpului cu rost, a timpului de tihnă, implicit a timpului 
sacru - dimensiuni temporale care printr-o osmoză perfectă între timp şi 
spirit, se vor metamorfoza în ceea ce azi numim Calendarul Populari. 

Saltul de la o civilizaţie la alta va valoriza omul cu noi credinţe, cu 
un progres al cunoaşterii dobândit prin experiențe şi prin lărgirea 
spațiului trăit. Sunt căi, care-i vor pune în față „semne“, îndemnându-l 
tototdată la practici ritualice protectoare. 

Decelarea binelui de malefic, a ordinii în raport cu haosul, sondarea 
altor profunzimi spirituale de tot mai mare încărcătură şi evoluţia 
propriu-zisă, aşază omul într-o stare de competiţie cu el şi cu natura, o 
competiţie deopotrivă spirituală şi pragmatică. Astfel, va deprinde, pe 
de o parte, obiceiuri, practici şi ritualuri mistico-magice de invocare a 
binelui (a fertilităţii, a fecundității) pe care le va corela cu mersul vremii, 
cu dinamica configurației astrale, cu un panteon de zeități protectoare 
(Zeița Mamă, Zeul Soare, Zeul Vegetaţiei), cu ciclul vieţii animalelor, 


1 „Bazat pe «orologii cosmice de mare precizie», Calendarul Popular, indică, prin datele 
sărbătorilor şi obiceiurilor, timpul optim pentru arat şi semănat, pentru formarea şi 
desfacerea turmelor, pentru urcarea şi coborârea oilor de la munte, zilele favorabile 
sau obligatorii anumitor ritualuri gastronomice, sau culegerii plantelor de leac, pentru 
peţit şi logodit, pentru pomenirea moşilor şi strămoşilor, pentru aflarea ursitei... 

În condiţiile în care nu se ştia scrie şi nici citi, cel care învăţa pe dinafară această 
enciclopedie populară (de unde şi zicala «a face capul calendar») devenea şi cel mai bun 
gospodar şi înțelept al satului.” (după I. Ghinoiu - din Radu Anton Roman, 2001) 

păsărilor, reptilelor, plantelor etc.; dar şi cu acţiuni de lepădare a 
maleficului, asociate cu necunoașterea, cu frica, cu nevăzutul, cu 
întunericul, cu sterilitatea pământului şi/sau femeii, cu moartea - pe de 
altă parte. 

O astfel de cunoaştere, intim asociată cu amprente venite dinspre 
pământ, apă, vieţiutoare, cosmos... impropriate calendarului popular, o 
întâlnim la toate culturile, bogăţia similitudinilor surmontând 
distincţiile, introduse cu deosebire, de particularităţile locului geografic. 

La fel, ca seminţia noastră înainte de creştinare şi neamurile semi- 
tice - de exemplu - premergător înrădăcinării lor în monoteism, luau 
aminte la zilele de solstiţii (22 iunie, 22 decembrie) şi/sau ecchnocţii (21 
martie, 23 septembrie), repere ce marchează Ciclul Soarelui. 

„Dacă te ocupi de cultivarea pământului (scria Amin Maalouf), dacă 
ai nevoie să ştii când anume e bine să altoieşti merii, să tai trestia de zahăr 
sau să faci rost de brațele necesare culesului viilor, atunci doar lunile 
solare îţi îngăduie să te descurci; în preajma sărbătorii de Mihrajan?, se 
ştie, de pildă, că e timpul să fie culeşi trandafirii târzii... În schimb, la 
plecarea într-o călătorie, nu de ciclul Soarelui e bine să te interesezi, ci de 
cel al Lunii, dacă-i Lună Plină sau Lună Nouă, în creştere sau în 


descreştere, căci doar astfel poţi stabili etapele unei caravane.”. 


2 Sărbătoarea de Mihrajam, ţinută încă din Evul Mediu Timpuriu, cu mare fast, de 
musulmani, este străină de anul musulman, ea fiind calchiată pe ziua solstițiului de 
vară, iar după Calendarul Creştin - coincide cu naşterea Sfântului loan Botezătoul. 
Datina era de a se aprinde, noaptea, focuri mari de paie şi de a se uda din plin 
străzile, pretext de bucurie şi exuberanţă, spunându-se în glumă că „aceasta era 
noaptea cea mai scurtă a anului şi că nu merita să stai să dormi” 

3 În multe regiuni ale ţării, cu deosebire în extracarpaţi, Soarele şi Luna erau priviţi ca: 

- „Ochii lui Dumnezeu, nişte fiinţe care înconjurate de lumină foarte mare merg pe 
cer, unul ziua, altul noaptea, ca să lumineze Lumea”; 

- „Luna este o femeie sfântă..., de aceea «când sunt împrejurări triste se roagă la ea 
zicând: Sfântă Lună, ajută-mi», iar fetele când se mărită zic către Lună «Lună. Lună. 
soră bună, eu îţi dau ţie pe Stelca, tu, să-mi dai ursită bună!»”. 

- „Se credea că aşa cum eşti când vezi Crai Nou (Lună Nouă), aşa vei fi toată luna: 
«dacă Crai Nou te găseşte sănătos aşa vei fi toată luna»; «dacă Luna Nouă găseşte pe 
om vesel sau scârbit, aşa va rămâne omul până la învechirea ei»” 

- „Era credinţa că atunci când văd Lună Nouă, oamenii, dacă-i cer ceva, li se împli- 
neşte.” 

Ritmurile lunare şi solare guvermau spiritul universal al omenirii, 
precum tot universală era grija pentru spiritul morţilor ori folosinţa - 
împotriva deochiului şi a bolilor - a amuletelor, talismanelor, totemurilor, 
a plantelor tămăduitoare ori practicarea unor ceremonialuri centrate pe 
jertfe şi sacrificii umane. 

În contextul unui atare mental, timpul era de neînțeles în afara 
întâmplărilor petrecute în el. „Zilele şi momentele zilei, săptămânile, 
lunile şi anotimpurile se deosebeau între ele prin ceea ce trebuia făcut. 
Timpul indica munca, iar munca indica timpul” (Petru Dan, Idu -1999) 

Peste aceste credințe monolitice, puternice tocmai datorită 
relaționării omului cu natura, se vor grefa calendarele religioase şi/sau 
oficiale, conceptele lor, nereuşind să estompeze vreme de milenii „vâna” 


- „Mamele care au copii slabi, când văd Lună Nouă îi scot afară şi săltându-i în sus zic 
«Cum se umple Luna, aşa să crească şi copilul şi să se îngraşe!»”. 

- „Luna Nouă e defavorabilă semănăturilor «Nu se seamănă legume, că nu rodesc»”. 

- „Când erau eclipse de Soare şi de Lună se credea că acestea sunt «din cauza 
păcatelor oamenilor şi a mâniei lui Dumnezeu» şi că ele prevesteau tot felul de 
nenorociri: războaie, moartea cumplită a oamenilor, moartea unui împărat, ciumă şi 
holeră, secetă, foamete, Vremea de Apoi şi Sfârşitul Lumii” 

- „Eclipsele de Soare şi de Lună se datorau vârcolacilor, care mâncă puţin câte puţin «dar 
ne putându-le mânca repede Soarele şi Luna pot creşte la loc»"...(după I. Toşa; Simona 
Munteanu - 2003) 

4, Între calendarul civil şi cel religios, pe lângă asemănările în ceea ce priveşte numărul 
şi numele zilelor din săptămână, lună şi an, numărul şi numele lunilor şi a unor 
sărbători oficiale, erau şi unele deosebiri. 

Ziua, ca unitate naturală de măsurare a timpului începea şi se sfârşea la miezul nopții, în 
calendarul civil, în timp ce în calendarul creştin începea seara şi reprezenta timpul din- 
tre două seri consecutive, potrivit textului biblic al Genezei «Și a fost seară şi a 
fostdimineaţă şi a fost ziua întâi» (Geneza. 1,5). Prin comparaţie, în mentalitatea 
populară ziua solară începea la răsăritul Soarelui, odată cu muncile din gospodărie sau 
cu cele din câmp. 

Pentru desfăşurarea ceremonialului religios, zilele sunt împărţite, după modelul 
cultului iudaic, în ceasuri şi străji, intervale de timp ce variază ca mărime în funcţie de 
anotimpuri, regula fiind ca Ceasul al VI-lea din zi să fie sincron miezului zilei, iar Straja a 
treia din noapte să corespundă miezului nopții. 

Ceasurile erau egale ca durată (3 ore) cu Străjile numai la echinocţii, pe când la 
solstițiul de iarnă, Ceasul avea două ore, iar Straja 4 ore. La solstițiul de vară, durata 
intervalelor se inversa, Ceasul având acum 4 ore, iar Straja 2 ore. 

Alte deosebiri între calendarul civil, respectiv cel religios găsim şi din perspectiva 
începerii săptămânii şi a anului. Astfel, în calendarul civil săptămâna debutează cu 
ziua de luni şi se încheie cu ziua de duminică, iar în calendarul religios săptămâna 
liturgică începe cu ziua de duminică şi se termină sâmbăta la ceasul al IX-lea. 

Calendarului Popular. Este unul din motivele, în virtutea căruia Biserica 
Creştină, ca iscusită şi înțeleaptă instituţie, va alege să-şi suprapună 
marile ei sărbători şi praznice (vezi Sărbătoarea Naşterii Domnului) 
peste cele mai percutante credinţe şi manifestări populare. Rezultanta a 
fost cristalizarea unui calendar, aşezat sub semnul sincretismului între 
tradiţie şi religie, valori deopotrivă asumate şi respectate - fără urmă de 
conflict - în cultura populară. 

Ba mai mult, trecerea unora în altele, a exacerbat într-o spiritualitate 
vie, flexibilă, mult mai apropiată sufletului uman creativ, mai puţin 
aplecat spre ascultarea unor dogme rigide. 

Procesul de încreştinare va aduce odată cu el şi în spaţiul nostru 
cultural - Calendarul Iulian? sau pe stil vechi, devenit calendarul oficial 


În ceea ce priveşte anul bisericesc, el începe la 1 septembrie şi este decelat în trei 
perioade majore: prepascală (deschisă de Duminica Vameşului şi Fariseului); pascală 
(deschisă de Duminica Învierii) şi postpascală - desfăşurată între Duminica Tuturor 
Sfinţilor şi Duminica Vameşului şi Fariseului. 
Fiecare etapă este „însemnată” de mari praznice şi sărbători: Vinerea Mare, Buna 
Vestire şi Duminica Floriilor pentru primul interval; Paştele, Înălțarea Domnului şi 
Pogorârea Sfântului Duh, pentru al doilea. 
De cea mai lungă durată, etapa a treia este marcată de un număr ridicat de sărbători, 
între care: Schimbarea la Faţă (6 august); Adormirea Maicii Domnului sau Sfântă 
Mărie (15 august); Naşterea Maicii Domnului sau Sfântă Mărie Mică (8 septembrie); 
Înălțarea Sfintei Cruci (14 septembrie); Intrarea în Biserică a Maicii Domnului (21 
noiembrie); Naşterea Domnului sau Crăciunul (25 decembrie); Tăierea Împrejur (1 
ianuarie); Botezul Domnului sau Boboteaza (6 ianuarie); Întâmpinarea Domnului (2 
februarie) şi Floriile. 
Asociat praznicelor amintite Calendarul Creştin consacra zile de mare sărbătoare şi 
unor sfinţi: Sfântul Mucenic Dumitru (26 octombrie); Sfinţii Arhangheli Mihail şi 
Gavril (8 noiembrie); Marele Ierarh Nicolae (6 decembrie); Sfântul Arhidiacon Ștefan 
(27 decembrie); Sfântul Vasile cel Mare (1 ianuarie); Sfântul loan Botezătorul (7 
ianuarie); Sfinţii lerarhi Grigore, Vasile şi loan (30 ianuarie); Sfântul Mucenic 
Gheorghe (23 aprilie); Sfinţii Împărați Constantin şi Elena (21 mai); Naşterea Sfâtului 
loan Botezătorul (24 iunie); Sfinţii Apostoli Petru şi Pavel (29 iunie); Sfântul Prooroc 
Ilie (20 iulie); şi Tăierea Capului Sfântului loan Botezătorul (29 august). 
Însumate, zilele de sărbătoare, inclusiv duminicile, se ridică la circa 125 zile 
nelucrătoare pe an, aspect care în perioada feudală a generat numeroase conflicte, în 
raport, atât cu autorităţile civile, cât şi cu cele religioase recepte, în Transilvania. 
(după 1. Toşa şi Simona Munteanu - 2003) 

5 Calendarul Iulian a fost întocmit, în anul 46 î. Hr. de astronomul Sosiceme, la porunca 
împăratului Iulius Cezar. Scopul era acela de a elimina discrepanţele dintre anul civil 
roman, format din 355 zile şi anul tropic compus din 365 zile, 5 ore, 48 minute şi 45-46 

în întreg Imperiul Roman, după adoptarea creştinismului (anul 321 d. 
Hr., în vremea împăratului Constantin cel Mare) ca unică religie. Menirea 
lui era aceea de a impregna mentalul creştin cu învăţăturile şi faptele 
Mântuitorului, ale Sfintei Fecioare, ale Apostolilor şi ale tuturor sfinților - 
prin pomenire şi comemorare periodică, prin rugăciuni şi slujbe 
religioase. Nu trebuie uitat, însă, că primele sărbători creştine sunt de 
inspirație iudaică, aspect care îl vom detalia într-o temă ulterioară. 

Neconcordanţele tot mai evidente şi stingheritoare, în timp, dintre 
calendarul civil lulian şi anul tropic, obligă la o reformă a acestuia şi la 
la consacrarea în vremea pontificatului lui Grigore al XIII-a a Calendarului 
Gregorian. 

Fără a intra în detalii - problematica fiind una cunoscută - menţio- 
năm doar, că la sfârşitul secolului al XIX-lea, pe teritoriul ţării noastre 
erau acceptate de Biserica Ortodoxă şi Greco-Catolică, calendarul Iulian, 
în timp ce calendarul Gregorian, era particular Imperiului Austro-Ungar 
şi Bisericii Catolice şi Reformate din Transilvania”. 

În prezent, calendarul oficial al Bisericii Ortodoxe Române este cel 
Gregorian (pe stil nou), existând însă şi comunități care, puternic afiliate 
la tradiţia creştină răsăriteană respectă şi utilizează calendarul pe stil 
vechi. 


de secunde. Ca atare, Sosiceme fixează durata anului civil la 365 zile, împărţite în 12 

luni, a câte 30 de zile pentru lunile aprilie, iunie, septembrie şi noiembrie, respectiv 31 

de zile pentru ianuarie, martie, mai, iulie, august, octombrie şi decembrie. Lor li se 

asocia luna februarie, de 28 de zile. Corecţia pentru recuperarea segmentului 
temporal ce urma celor 365 de zile a constat, din adăugarea o dată la 4 ani a unei zile 

în plus, lunii februarie. Iniţial, anul civil roman, alcătuit de Sosiceme, debuta pe 1 

Martie, ulterior fiind stabilită ca dată de început de an ziua de 1 ianuarie. În ceea ce 

priveşte reforma adusă Calendarului Iulian, aceasta a constat în suprimarea celor 10 

zile cu care anul civil rămăsese în urmă în raport cu anul astronomic. Aşadar, în anul 

1582, ziua de 5 octombrie, va deveni 15 octombrie. (recomandăm pentru detalii 

lucrarea: Calendarul ţăranului român de la sfârşitul secolului al XIX-lea de I. Toşa; Simona 

Munteanu -2003) 

La sfârşitul veacului al XIX-lea, diferenţa dintre calendarul Iulian şi cel Gregorian se 

ridica la 13 zile. 

7 În Transilvania, Calendarul Gregorian a fost adoptat între septembrie 1602 - octom- 
brie 1612, de către oficialități şi religiile recepte. Populaţia românească de confesiune 
ortodoxă şi greco-catolică păstrează, în schimb, calendarul pe stil vechi, ţinându-şi 
sărbătorile în consecinţă. 


(o 

Revenind la esenţa Calendarului Popular, vom încerca o selecție (cu 
o ridicată probabilitate de a fi subiectivă) a acelor zile şi perioade 
„însemnate”, un adevărat instrument perfecționat şi verificat în timp, de 
tradiţie, care pune de acord viaţa socială cu fenomenele astronomice 
(vezi marele scenariu cosmogonic) şi cu cele pământene. Trimiterile la 
sărbătorile creştine vor însoți în permanenţă acest demers. Totodată, 
însă, pentru o mai îndreptăţită cunoaştere, vom derula în următoarele 
pagini documentatul calendar al lui Ion Ghinoiu, model în care Paştele a 
fost plasat convenţional - la mijlocul lunii aprilie - în proximitatea 
Pesahului evreiesc (14 Nisan), iar Anul Nou, într-o zi de luni - tot ca un 
început, în armonie cu firescul. 


Calendarul Popular 


GERAR, CĂLINDAR, GHENARIE (IANUARIE) 
1 - Anul nou, Crăciunul Mic, Fratele Crăciunului, Siva 
3 - Îngroparea anului vechi 
5 - Ajunul Bobotezei (Ziua Crucii) 
6 - Boboteaza, lordanul, Apă-Botează, Arătarea Domnului, 
Chiraleisa 
7 - Sântion, lordănitul, lordănitul Femeilor 
8 - Ziua Moaşei 
11 - Tudose 
16 - Sf. Petru de Iarnă (cel Şchiop), Sânpetrul Lupilor, Miezul Iernii, 
Circovii de Iarnă, Fulgerătoarele 
17 - Circovii de Iarnă, Atanasiile, Fulgerătoarele, Tănasea ciumii 
18 - Circovii de larnă, Tănase de Ciumă, Fulgerătoarele, Tănase şi 
Chirică 
20 - Eftimie 
25 - Filipii de Iarnă 
29 - Filipii de Iarnă 
30 - Filipii de Iarnă, Teciele, Treisfetitele 
31 - Filipii de larnă, Filip cel Şchiop 

FĂURAR (FEBRUARIE) 
1 - Martinii de Iarnă, Trif Nebunul, Sfântul Trifan, Trifonul viermi- 
lor şi al lăcustelor, Arezanul (Gurbanul) viilor, Ziua Omizilor 
2 - Martinii de Iarnă, Martinul cel Mare, (Ziua Ursului), Stretenia, 
Târcolitul Viilor, Anul Nou al Podgorenilor 
3 - Martinii de Iarnă, Simion Bătrânul 
5 - Cârneleagă 
10 - Haralambie 
11 - Vasile, Vlaşii, Vlaşii ochilor, Vracii 
12 - Hârţa, săptămâna Clisei, Săptămâna Vârstată 
16 - Pamfilie 
17 - Moşii de Iarnă, Sâmbăta Morților, Sâmbăta Piftiilor 
18 - Lăsatul Secului de Carne 
19 - Săptămâna Albă, Săptămâna Brânzei, Săptămâna Nebunilor 
20 - Marţea Albă 
22 - Joia Nepomenită, Joia Necurată 
23 - Vinerea Ouălelor 
24 - Dragobete, Drăgostitele, Logodna Păsărilor, Sântion de Primăvară 
25 - Lăsatul Secului de Brânză 
26 — Începutul Postului Mare, Păresimiile, Săptămâna Mare, Lunea 
Curată, Spolocania, Lunea Păstorilor, Lunea Forfecarilor, Lunea 
Viermilor, Tărbacul Câinilor, Cucii 
27 - Intrarea în Săptămâna Caii lui Sântoader, Marţea Încuiată, Marea 
Sântoaderului, Marţea Cailor, Marţea Trăznetului 
29 - Joimărica, Joia lepelor, Joia tuturor Jivinelor, Joia Furnicilor 


MĂRȚIȘOR, GERMĂNAR, FĂUREL (MARTIE) 

1 - Vinerea Soarelui, Baba Dochia, Baba Marta, Cap de Primăvară, 
Mărţişorul, Intrarea în Zilele Babei, Dragobete 

2 - Sântoaderul cel Mare, Sâmbăta Sântoaderului, Sâmbăta Morților 

4 - Ieşirea din Săptămâna Caii lui Sântoader 

5 - Marţea Încuiată 

9 - Măcinicii, Moşii de Mărţişor, Moartea Dochiei, leţirea din Zilele 
Babei, Sâmbra Plugului, Cap de primăvară, Anul Nou al 
Plugarilor 

10 - Intrarea în Zilele Moșilor 

15 - Cristofor 

16 - Ajunul lui Alexie 

17 - Alexie, Corn înflorit, Alexie omul lui Dumnezeu cel Cald, Ziua 
Șarpelui, Ziua Peştelui 

18 - Ieşirea din zilele Moșilor 

20 - Miezul Păresimilor, 'Târnoasele, Sărbătoarea ouălelor, Ziua 
Şarpelui 

21 - Târ-nainte, târ-napoi (Echinocţiu) 

24 - Ajunul Blagoveşteniei 

25 - Blagoveştenie (Buna Vestire), Ziua Cucului 

26 - Stoborul Blagoveşteniilor, Gavril Blagoveşnicu, Părinţii 
Blagoveştenilor, Blagoveşnicul 

30 - Sâmbăta Ursului 


PRIER, FLORARIU, TRAISTĂ-N BĂȚ 
1 - Ziua Păcălitului, Ziua Nebunilor 
6 - Moşii de Florii, Sâmbăta Floriilor, Lăzărelul 
7 - Floriile, Nunta Utrzicilor 
8 - Săptămâna Patimilor, Săptămâna Mare 
10 - Miercurea Paştilor 
11 - Joimari, Joimăriţa, Moşii de Joimări, Joia Neagră, Joia Verde, 
Sărbătoarea Dinţilor 
12 - Vinerea Seacă, Vinerea Mare, Vinerea Patimilor 
13 - Sâmbăta Paștelui 
14 - Paştele, Săptămâna Paștelui, Săptămâna Luminată 
15 - A doua zi de Paşte, Luni după Paşti 
16 - A treia zi de Paşti, Marţea Dracului, Mătcălău 
17 - Miercuri după Paşti 
18 - Joia Paştilor, Joia Rea, Joia Verde, Joia Nepomenită, Joia 
Necurată, Paparuda 
19 - Fântâniţa 
20 - Sâmbăta Tomii 
21 - Paştele Blajinilor, Paştele Mic, Druşte 

22 - Sângeorzul Vacilor, Ajunul Sângeorzului, Mânecătoarea, 
Sîptîmâna Neagră, Lunea Morților, Mătcălău 

23 - Sângeorzul, Sângeorgiu, Blojul, Anul Nou al Ciobanilor, 
Ropotinul (Marţea) Ţestelor 

24 - Poitra lui Sf. Gheorghe 

25 - Joia Verde, Marcul Boilor 

30 - Ropotinul (Marţea) Ţestelor, Marţea Dracului, Marţea de 
Trăznet, Ziua Ucigaşului, Caloianul, Ajunul Armindenului 


FLORAR, FRUNZAR, LUNA IERBURILOR (MAI) 
1- Armindeni, Începătorul verii, Ziua Pelinului 
2 - Joia Verde 
5 - Săptămâna Rusaliilor 
7 - Ropotinul (Marea) Ţestelor 
9 — Joia Verde 
10 - Tudorusale, Strat de Rusalii, Sfredelul Rusaliilor 
12 - Ghermanul, Harmanul viermilor 
14 - Ropotinul (Marţea) Ţestelor 
16 - Joia Verde 
18 - Moşii de Lapte, Gherman 
21 - Ropotinul (Marţea) Ţestelor, Constandinul Puilor, 
Constantin Graur 
22 - Moşii de Ispas 
23 - Ispasul, Paştele Cailor, Joia lepelor, Joia Verde 
25 - Nedeea lui Ispas, loan Fierbe-Piatră 
25 - Oarbele Şchioapele, Lunea Rătăcită 
28 - Ropotinul (Marţea) Ţestelor 
30 - Joia Verde 
31 - Irimia, Sărbătoarea Boilor 


CIREŞAR (IUNIE) 
1 - Sâmbăta Rusaliilor, Moşii de Rusalii, Moşii cei Mari, Moşii de 
Sâmburi, Moşii de Vară, Naşterea Căluşului 
2 - Duminica Mare. Rusaliile 
3 - Adoua zi de Rusalii 

4 - A treia zi de Rusalii 
6 - Joia Nepomenită, Buciumul Rusaliilor, Bulcile 
8 - Rusitorii, Rusitoarele 
9 - Duminica tuturor Sfinţilor, Lăsatul Secului de Sânpetru 
10 - Timotei, Lunea încurcată 
11 - Spartul (Moartea) Căluşului, Marţea Căluşului, 
Vartolomeul Grâului 
12 - Onufrie, Nunta Şoarecilor 
14 - Eliseiul Grâului, Joia Mânioasă 
19 - Iuda 
23 - Moşii de Sânziene, Ajunul Sântion 
24 - Sânziene, Drăgaica, Amuţitul Cucului, Sântion de Vară 
28 - Ajunul Sânpetrului 
29 - Sânpetru de Vară 
30 - Stoborul Sânpetrului, Pietrele lui Sânpetru 


CUPTOR (IULIE) 
1 - Cosmadinul, Ana-Foca 
8 - Pricupul, Procopiile 
13 - Panteliile 
15 - Ciurica, Ziua Femailor, Chiric Șchiopul, Circovii Mări 
16 - Circovii de Vară (Miezul Verii) 
17 - Circovii de Vară, Mărina, Măcinica, Sân Mărghita, Păliile 
18 - Circovii de Vară, Mărina 
19 - Păliile, Circovul lui Sântilie ăl dintâi 
20 - Sântilie, Pârliile 
21 - Ilie Pălie, Circovul lui Sântilie ăl din urmă, Pârliile 
22 - Foca, Ieşirea Pârliilor 
23 - Opârlia 
25 - Ana Ospenia, Sf. Ana 
27 - Pantelimonul Oveselor, Pintilie Călătorul, Sântilie cel Mic, 
Sântilie cel Șchiop, Sora lui Sântilie, Ilie Pălie, Panteliile 

GUSTAR, SECERAR, MĂSELAR, MACAVEI CAP DE POST 
(AUGUST) 
1 - Macaveii, Macaveiul Ursului, Împuiatul Urşilor, Paştele 
Viţeilor, ZiuaCrucii de Vară, Intrarea în Postul Sântămăriei 
2 - Ziua Ursului 
6 - Probejenia, Moşii Schimbării la Faţă 
15 - Sântămăria Mare 
24 - Martirul Lupu 
29 - Crucea Mică, Sântion de Toamnă, Sântion Cap Tăiat, loan taie 
capul de varză, Brumariu 


RĂPCIUNE, VINITEL (SEPTEMBRIE) 
1 - Simion Stâlpnicul, Ciricul Păsărilor 
4 - Vavila 
6 - Ciuda lui Arhanghel 
8 - Sântămăria Mică 
9 - Stoborul Sântămăriei Mici 

14 - ZIUA crucii, Cârstovul Viilor, Ziua Şarpelui 

15 - Macovei 

21 - Târ-nainte târ-napoi (Echinocţiu) 

24 - Teclele 

26 - Berbecarii, Filipii 

27 - Berbecarii 

29 - Începutul Verii lui Mioi (Sân-Mihai) 


BRUMĂREL (OCTOMBRIE) 
1 - Procoavă 
11 - Sf. Filip 
14 - Vinerea Mare, Nunta Oilor,Sfârşitul Verii lui Mioi 
17 - Osie, Lucinul 
18 - Ziua Lupului, Lucinul 
21 - Vinerea Ciumii 
22 - Moşii de Toamnă, Moşii de Sâmburi, Sâmbăta Morților 
25 - Ajunul de Sâmedru 
26 - Sâmedru, Ziua Soroacelor 
27 - Piotra lui Sâmedru. Sf. Dumitru cel Nou, fratele lui Sâmedru 

BRUMAR, PROMORAR, VINICER, VINAR (NOIEMBRIE) 
1 - Cosma şi Damian, Vrăcevulă 
8 - Arhanghelii, Năpustitul Arieţilor 
9 - Poitra lui Arhanghel 
10 - Filipii 
11 - Mina, Ziua Tâlharilor 
12 - Martinii de Toamnă 
13 - Martinul cel Mare de Toamnă, Ziua Lupului 
14 - Martinii de Toamnă, Intrarea în Filipii de Toamnă, 
Lăsatul Secului de Crăciun 
15 - Spolocania 
21 - Ovidenia, Filipul cel Mare (cel Șchiop) 
24 - Climăta Vântului 
29 - Ajunul de Sântandrei 
30 - Sântandrei, Moş Andrei, Noaptea Strigoilor, 
Ieşirea Filipilor de Toamnă 


ANDREA, UNDREA, INDREA, NINGĂU, NEIOS (DECEMBRIE) 
4 - Bubatul, Zilele Bubatului, Varvara, Savele 
5 - Bubatul, Sava 
6 - Moş Nicolae (Sânnicoară); Crăciunul Copiilor 
7 - Poitra lui Sânicoară 
9 - Ana Zacetenia 
10 - Sâmnicoară, Sf. Nicolae cel Mic, Sora lui Sânnicoară, Sânnicoara 
12 - Spiridon, făcătorul de minuni 
20 - Ignatul Porcilor, Înătoarea 
23 - Preziua Ajunului 
24 - Ajunul Crăciunului, Moş Ajun 
25 - Crăciunul, Moş Crăciun 
26 - A doua zi de Crăciun 
27 - A treia zi de Crăciun 
28 - Îngropatul Crăciunului 
31- Îngropatul Anului Vechi şi Naşterea Anului Nou, 


Ajunul lui Sânvăsâi. 

x 

Pentru omul vechi, universul a avut întotdeauna două dimensiuni: 
Lumea de aici şi Lumea de dincolo, ziua şi noaptea; lumina şi întunericul; 
binele şi răul; focul şi apa; cerul şi pământul; căldura şi frigul etc. 

Cum le percepea ca imagine? - precum un cerc sau un inel, cu 
miezul tăiat în două (vezi, de exemplu, simbolul sărutului imortalizat 
de Brâncuşi, sub forma aceluiaşi cerc despărţit în două şi care-şi are 
rădăcina în filozofia populară). 

Aidoma era perceput şi timpul şi, prin similitudine, anul; un inel, 
unde timpul cald şi timpul rece, vara şi iarna - deşi antitetice - veneau 
în complementaritate, împlinind rosturile bune pentru viaţa socială (zile 
lucrătoare şi ne lucrătoare, perioade de lucru la câmp şi de lucru în casă, 
timpi optimi pentru nunţi, şezători, meditaţie, posturi ori pentru 
comemorarea şi împăcarea cu moşii...), pentru arături şi semănături, 
pentru cultura plantelor de câmp şi a pomilor fructiferi, pentru ciclul 
fertil şi infertil al animalelor etc. 

Vârstele timpului erau respectate şi cinstite printr-un complex de 
ritualuri, obiceiuri şi ceremonii, toate, intim legate de cultul solar. În 
virtutea acestui cult, sezonul cald şi sezonul rece erau guvernate de 
animale totem, precum calul? şi lupul, primul, patron al timpului cald şi 
fertil, iar al doilea, înstăpânit peste frig, întuneric şi moarte. 

În cinstea acestor animale totem, ne spune A. Bodiu: „Se ţineau zile 
cu caracter de divinaţie, zile însemnte pentru îmblânzirea acestora (vezi 
cele 70 de zile ce se ţineau de lupi şi/sau filipi), pentru perioadele de 
împerechere şi de renovare a timpului”. 


8 Prezenţa calului în tradiţiile populare străbate întreaga mitologie indo-europeană, fiind 
asimilat drept simbol solar. Călărețul solar este aidoma lui Făt-Frumos, iar rolul calului 
este covârşitor. Masca de cal apare în datinile de Anul Nou şi în cele de Sântoader, iar 
Căluşarii de Rusalii, joc magic cu valenţe apotropaice, are ca motiv central tot calul. De 
asemenea, în mentalul colectivităţilor populare exista credinţa că Soarele este purtat pe 
cer de patru cai; Sfântul Ilie, de un car tot cu patru cai, şi că tot caii îl sprijină pe 
Sântoader să instaureze ordinea, după haosul zilelor de criză legate de moartea şi 
renaşterea Anului, din preajma solstițiului de iarnă. Mersul anotimpurilor ne este 
relevat de acelaşi animal totem: caii lui Sântoader prevestesc debutul anului agrar; caii 
albi ai lui Sângeorz deschid anul pastoral; caii lui Sântilie ne plasează în miezul verii; 
iar caii negrii ai lui Sâmedru vestesc închiderea verii pastorale. 

Grija ca aceste zile să fie onorate cum se cuvine - în majoritatea 
cazurilor prin repaus total de muncă - revenea femeilor, ele, încă din 
paleolitic, fiind hărăzite să pună sub protecţie vatra, apoi casa, familia şi 
animalele din bătătură. 

Dealtfel, femeia, îndeobşte, prin capacităţile sale senzoriale, 
sensibilitate şi instinct matern, este protagonista practicilor de magie. 
Întotdeauna ea este doftoroaia, ea stăpâneşte cunoaşterea plantelor de 
leac, ştie timpii optimi de culegere a lor, ea grijeşte mortul şi tot ea 
„joacă” rolul bocitoarei. Femeile ţes cămaşa ciumei, aduc pe lume pruncii, 
fac pomeni pentru sufletul celor petrecuți, ele au priceperea ritualurilor 
gastronomice şi a alimentelor ritualice. Ele împletesc şi poartă cununa 
de grâu, simbol al biruinţei, dar tot ele întruchipează şi spirite rele, unele 
pocite, altele ademenitor de frumoase (Marșolea, Muma Pădurii, Baba 
Dochia, Joimăriţa, lelele, Drăgaica, Sfânta Luni...). 


* 


Revenind la Calendarul Popular”, ne putem imagina că avem de a 
face cu acelaşi cerc magic, unde părţile sunt date de anul agrar -pe de o 
parte - desfăşurat de la Mucenici (9 martie) până la Vinerea Mare (14 
octombrie), respectiv de anul pastoral!- jalonat de Sângeorz (23 aprilie) şi 
Sâmedru (26 octombrie), patronii supremi ai acestuia. 

Aşadar, Anul Nou Pastoral începe toamna, la împerecherea oilor, iar 
comportamentul lor de reproducere împarte anul pastoral în două 
sezoane simetrice: vara pastorală, între Sângeorz şi Sâmedru, numită şi vara 
sterilă (dar cu lactaţie) şi iarna pastorală (iarna fertilă), între Sâmedru şi 


” Dacă din perspectivă astronomică, calendarul omonim are patru anotimpuri - primă- 
vară, vară, toamnă, iarnă - calendarul popular integrează doar două sezoane - vara 
şi iarna - cumpăna dintre ele fiind marcată de echinocții. 

10 Atent observator, înțeleptul țăran român, punând cap la cap semnele date de astre, de 
vreme, de ciclul reproductiv al animalelor, de înfrunzitul şi desfrunzitul codrului... 
bagă de seamă că schimbările majore, în mersul vremii, au loc la o lună de la 
echinocţii, când se statornicea cu claritate anotimpul cald sau rece. Astfel, practicile 
celebrate la o lună după echinocţii: 23 aprilie - Sângeorz şi 26 octombrie - Sâmedru, 
au fost identificate în calendarul pastoral drept hotare ale timpului, iar cele solstiţiale, 
cu aceeaşi diferență de circa o lună: 20 iulie - Sântilie şi 16 ianuarie - Sânpetru de 
iarnă, ca miezuri ale timpului. 

Sângeorz. Măsura fertilității acesteia din urmă este dată de împerechere 


(nuntitul oilor), de perioada de gestație, respectiv de fătare. 


* 


Calendarul Popular sau timpul cu rost al ţăranului, un concentrat de 
cultură şi civilizaţie populară, a fost decriptat, desluşit şi transmis spre 
cunoaştere de pasionaţi cercetători!!, elite prin excelenţă ale antropolo- 
giei culturale. Este motivul pentru care, dintr-un respect nedisimulat, 
mă voi limita la a sublinia o seamă de repere identitare, încercând 
totodată o corelaţie cu sărbătorile creştine, mult mai „tinere“ sub raport 


cronologic. 


I. Anul Nou de Primăvară. Intervalul temporal de proximitate. 
Scenarii ritualice de înnoire a timpului agrar. 

A. Mărţişor, Germănar; Făurel (martie) 

1 Martie = Cap de Primăvară, Baba DochiaP(asimilată zeiței neolitice 
Terra Mater), Intrarea în Zilele Babei, Mărţişorul; 

După cum am amuintit anterior, Anul Civil Roman, întocmit de 
Sosigeme începea la 1 martie, şi ca orice început de „ timp” (zi, 
săptămână, lună, an) impropria valenţe faste, iar plastica denumire „Cap 


de Primăvară” identificată în calendarul nostru popular este mai mult 


1 În realizarea acestui demers am purces - parafrazându-l pe Radu Anton Roman - la 
un intenţionat „pseudoplagiat”, făcând totodată apel la propriile-mi aduceri aminte, 
din lumea satului meu, trăiri corelate cu memoria şi istoria orală a vieţuitorilor lui. 
Subliniez ca atare, nume de anvergură în cultura noastră etnografică, ale căror lucrări 
mi-au fost îndreptar, bucurie şi inspiraţie în încropirea prezentului material 
documentar: Bernea, Ernest; Bodiu, Aurel; Conea, Ion; Cuceu, Ion; Dumézil, Sabin; 
Gaster, Moses; Ghinoiu, Ion; Corovei, Artur; Herseni, Traian; Idu, Petru-Dan; Nicolau, 
Irina; Marian, Simeon Florea; Munteanu, Simona; Olteanu, Antoaneta; Pamfilie, Tudor; 
Roman, Radu Anton; Sthal, H.H.; Toşa, loan; Văduva, Ofelia; Voronca Niculiţă, Elena. 

12 „În Calendarul Popular apar două concentrări de sărbători dedicate divinităţilor 

ajunse după 365 de zile la bătrâneţe şi moarte: în decembrie, luna solstițiului de iarnă 
(Moş Nicolaie, Moş Ajun, Moş Crăciun) şi în luna martie, luna echinocţiului de 
primăvară (Baba Dochia Moşii sau Măcinicii, Moş Alexa sau Alexii). 
Apelativele de babă şi moş precizează că Dochia, zeiţă neolitică, maternă, lunară şi 
echinocţială, pe de o parte, şi Crăciunul, zeu indo-european, patern, solar şi solstițial, 
pe de altă parte, au ajuns la pragul morţii, la cumpăna dintre Anul Vechi şi Anul 
Nou.” (după I. Ghinoiu, Preluat din Radu Anton Roman - 2001) 

decât sugestivă. Este un moment de prag, de trecere în dinamica 
timpului. Se închid porţile frigului, ale întunericului, ale repaosului şi se 
deschid cele ale anotimpului luminos, cald, fertil, ori această trecere 
anevoioasă, în stare de cumpănă, primeşte substanță în mentalul 
colectiv tradiţional, în năbădăioasa Babă Dochia şi-n zilele nestatornice, 
opt la număr, ce o însoțesc. Vremea este schimbătoare şi capricioasă, 
precum firea femeii, primele trei, însă, oferă indicii despre cum vor fia 
anotimpurile de primăvră, vară şi toamnă. 

Pentru un încput de bun augur se ţineau ritualuri şi practici de 
purificare a gospodăriilor şi a caselor, acțiuni care se prelungeau pe 
întregul parcurs al lunii martie. Tot ceea ce era reziduu - spurcat, rău - 
trebuia, obligatoriu, distrus. Întregul avut, individual şi/sau obştesc, 
trebuia pus sub protecţie. 


Un străvechi simbol, multimilenar ca vârstă, particular acestei zile, 
mărțişorul, străbate vremurile - suportând repetate şi repetate mutații - 
până în zilele noastre, când, puternic „contaminat”, a degenerat în 
comercial, desacralizându-se. 

Puţini dintre noi mai ştiu arhaica poveste a mărțişorului - aceea 
când o simplă împletitură dintr-un fir alb (simbol al luminii, al zilei, al 
vieţii, al căldurii, al binelui...) şi unul negru (semn al întunericului, al 
răului, al nopşii şi al morţii) era prins, de femei, la încheietura mâinii 
bărbatului, ca talisman protector. Rădăcinile obiceiului sunt înfipte în 
vremea paleoliticului, când femeia era protectoarea vetrei, iar bărbatul 
era stăpânul din afară, expus ca vânător şi cuceritor, marilor primejdii. 

În timp, firele, vor deveni alb şi roşu (Lună şi Soare, apă şi foc, 
linişte şi zbucium...); lâna va fi înlocuită cu moliciunea rafinată a 
mătăsii, motivaţia va rămâne aceeaşi, dar purtătorii se vor înmulți. 

Ca element protector, mărțişorul va fi petrecut la încheietura noilor 
născuţi; va fi atârnat în ramurile pomilor fructiferi - pentru a fi feriți de 
boli şi urgiile vremii - sau va fi pus la grajdurile şi staulul animalelor. 

Într-o următoare etapă se va petrece „înnobilarea” şnurului împletit, 
printr-un bănuţ de aur sau de argint, simboluri cu conotaţii astrale. 

Bănuţii sunt purtători de noroc şi îşi conservă, de asemenea, capacităţile 
apotropaice, ba mai mult, îşi ataşeză noi atribute. Este momentul când 
mărțişorul începe să fie purtat şi de femei (în special de tinerele fete), fie 
la gât, fie la încheietura mâinii. 

Discul bănuţului de argint era asimilat feţei pline, sănătoase, cu 
pelița albă, nepătată, purtarea lui asigurându-i femeii atributele atât de 
mult apreciate în lumea satului: „albă grasă şi frumoasă”. Pentru acest 
deziderat şi pentru a-i conferi puteri sporite, bănuţul era trecut, în 
prealabil, prin albul brânzei, ai laptelui ori al albuşului de ou. 

Durata folosirii mărţişorului - varia de la o comunitate la alta; până 
la Florii, la Ispas sau până la armindeni - când, obişnuit, se cumpăra pe 
el vin pelin, băut de fete, când se prindeau surate. 

Începutul şi mijlocul de veac XX transferă asupra mărțişorului 
conotaţii de curtoazie; tânărul, de astă dată, oferind alesei sale, daruri de 
primăvară. Sincron se petrece şi substituirea bănuţului de aur şi/sau 
argint cu diferite simboluri purtătoare de noroc (hornar, potcoavă, trifoi 
cu patu foi...) sau particulare gingăşiei şi sensibilităţii (ghiocel, 
buburuză...). 

Cât priveşte povestea de astăzi a străbunului talisman, dăm străzii 
dreptul de a ni-o spune. 

O altă datină, legată de această zi - apreciată în multe regiuni ca 
sărbătoarea cea mai mare pentru femei - din dorinţa superioară a tinerei 
de a fi frumoasă, era spălatul obrajilor cu roua dimineții. În zorii zilei, 
fetele culegeau roua de pe ierburi şi flori, un elixir miraculos, ce distila 
energiile pământului, soarelui şi ale vieţii - prin elementul apă - şi-şi 
spălau în taină, faţa. De altfel, acest motiv ritualic, al spălatului cu roua 
florilor, îl vom întâlni şi în numeroase alte împrejurări, cu deosebire în 
noaptea de Sânziene. 

9 Martie = Moartea Dochiei, Ieşirea din Zilele Babei, Moşii de Mărţişor, 
Sâmbra Plugului, Anul Nou al Plugarilor, Măcinicii şi/sau Mucenicii. 

În economia agricolă se întâmplă un act de o importanţă vitală: 


debutează acţiunile de arat şi semănat. 

Ziua! comportă o mare încărcătură de gesturi, ritualuri ceremonii 
sacre-agrare. Se întâlnesc acum şi cooperează moşi şi zeități; plugul, 
animalele - îndeosebi boul - pământul, semănătura...univers, acum, doar al 
bărbatului. Prezenţa femeii vine tot din interior şi se materializează în 
pregătirea bucatelor ritualice - în spacial a coptăturilor (colaci, mucenici, 
turte) şi-n alungarea duhurilor rele, a necurăţeniei - prin afumarea!* 
casei, inclusiv a acareturilor, cu tămâie, ierburi apotropaice, cârpe arse, 
iar mai târziu (practică creştină), prin stropirea cu apă sfinţită a boilor 
înjugaţi la plug şi a gospodarului ce urma să ţină coarnele plugului. 

În tradiţia satului arhaic, actul central al zilei, care însuma valenţele 
majore ale întregului an agrar, dar şi pe cele ale calităţii vieții, era ieşirea 
cu plugul în ţarină, acţiune atât de plastic numită - prin simbolistica sa 
fastă - Sâmbra Plugului sau Anul Nou al Plugarilor. 

Ce se întâmplă, de fapt, din punct de vedere al ritualurilor? 

Ziua de 9 martie consemnează şi ieşirea din „scenă” a Babelor, fiinţe 
rele şi năbădăioase şi venirea Moşilor - buni, calzi, blânzi... care vor locui 
pământul întru rodnicia lui, tot un număr de nouă zile - până pe 18 
martie. Moşii vor bate pământul cu maiul şi ciomegele pentru a scoate 
căldura din străfundurile lui şi pentru a învinge de acum dușmănosul 
ger”, 


15 „Începând cu această zi, anul agricol cuprindea două anotimpuri, vară şi iarnă - 
despărțite între ele prin hotare ale timpului. Hotarul dintre iarnă şi vară era dat de 
cele nouă zile ale Babei Dochia. La acest moment al timpului începea Anul Agrar, iar 
hotarul dintre vară şi iarnă se situa între 8 septembrie (Sântamaria Mică) şi 14 
septembrie (Ziua Crucii)... În acest interval se derulau etapele muncii agrare cu 
«praguri», «răstimpuri» şi «răscrucii» în marele drum al vieţii, al încolțirii, apoi al 
recoltării plantelor, grânelor şi poamelor. Nici un act, înscris acestui ciclu nu situa 
viaţa şi bunele ei relaţii în afara interrelaţiilor stabilite între lumea astrală (patronată 
de Lună şi Soare) şi lumea terestră, de unde şi sintagma «Luna dă colț grâului, iar 
Soarele creşte şi coace bobul»” (după Petru Dan Idu - 1999) 

14 Gestul ritualic al afumării şi/sau tămâierii avea şi o trimitere cu adresă precisă, 
anume alungarea jivinelor, în primul rând a şerpilor, din bătătura casei şi din vecină- 
tatea imediată. 

15 Lumea satului îşi avea propriile semne, care să indice timpii optimi pentru semănat, 
precum: înflorirea spinului, venirea păsărilor, Luna Plină... dar şi vorbe de duh. O astfel 
de zicere s-a păstrat în memoria mea, de la bunul meu, Grigore: „Numa' atunci când 
şezi pe rât şi curu nu-ţi trage apă îi slobod să te apuci de semănat”. 

În zorii zilei - pentru a veni în sprijinul moşilor şi al trudei lor de a 
încălzi pământul, oamenii aprindeau în ogradă şi în grădini, focurile 
ritualice. Mulțimea focurilor se conjuga astfel, într-o forță cu efect în 
progradarea beneficului: încălzirea pământului; arderea răutăţilor (aici cu 
sensul de igienizare); îndepărtarea şerpilor, şopârlelor şi a altor jivine 
(„Lleşiţi, şerpi, ieşiţi, broaşte/ Şi mergeţi din locurile noastre,/De sub 
talpa casei noastre, / Mergeţi în munţii pustii, / Unde cocoş negru nu 
cântă, /Vacă neagră nu mugeşte,/ Fată, chica nu-mpleteşte”); aducerea 
ploii - pentru a creşte iarba... 

Peste bobotăi, copiii săreau de trei ori, rostind cu putere incantaţii de 
felul „Cum sar eu focul, / Aşa să sară puricii de pe mine” sau „Intră, frig 
şi ieşi, căldură”. Tot acum, bărbaţii ascuţeau şi îndreptau fierul plugului; 
grijeau, în special animalele de tracţiune; încheiau înțelegeri de 
întrajutorare şi, nu în ultimul rând, se primeneau sufleteşte şi trupeşte. 

Actul de a ara şi a semăna, încorporau prin valoarea lor, sacralitate. 
În acest sens, bărbatul (în spaţiul nostru de locuire şi în virtutea bunelor 
cutume, el deţinea exclusivitatea respectivelor acţiuni) se pregătea, în 
consecinţă: ţinea post, îşi purifica - prin spălare - trupul, îmbrăca haine 
de sărbătoare. Totul, suflet şi trup, trebuia să fie curat, să fie pur, să fie 
„thistaş” - pentru ca şi holdele să fie curate, ferite de neghină. 

Gospodarul care ieşea întâi cu plugul, era musai să fie hărăzit şi cu 
noroc „Numai cei cu noroc pot ieşi primii la arat, pentru ca după norocul lor 
şă rodească şi țarina, că de va ieşi unul fără noroc, țarina nu va rodi”. 

Semănatul se făcea prin împrăştiere cu mâna, iar povara seminţelor 
era purtată, nu în saci sau desagi, ci într-o față de masă înnodată la 
colțuri şi petrecută după gâtul şi sub-braţul stâng al bărbatului. Faţa de 
masă aducea cu ea în acest ritual agrar, de o magie specială, simbolistica 
belşugului; pe fața de masă fiind asezate la marile praznice şi sărbători, 
bogăţie de bucate şi alimente ritualice. 

Prin complementaritate, femeia, în casă, frământa şi cocea colacii 
ritualici!6. 


16 „Colacii țin de magia recoltelor, dorindu-se multe grâne, recolte bogate, clăi de 
cereale, motiv pentru care găsim colacii împodobiţi cu figuri ce simbolizează fie soa- 
rele, fie crucea, fie anumite forme fitomorfe (frunze, flori, copaci) sau antropomorfe 
(imagini de agricultori, păstori etc.)”. (după A. Bodiu - 2004) 

Întregul proces era însoţit de gesturi ritualice: rugăciuni; cernerea 
făinii prin trei site şi încălzirea ei cu fierul plugului; folosirea apei 
neîncepute; folosirea, în frământat, a unui restel de la jug; aşezarea în 
forme diferite a aluatului; încrestarea cu palma, pe aluat, a semnului 
crucii etc. Colacii copți în această zi aveau diferite destinaţii: se puneau 
în coarnele boilor!” sau a pluglui; erau dați de pomană oamenilor săraci 
- „ca să dea Dumnezeu rod ogoarelor”; se aşeza o bucată de colac sub 
prima brazdă răsturnată; se amestecau frânturi de colac în semănătură; 
se împărțeau, ca hrană ritualică, animalelor din gospodărie; 

Începutul aratului sau Pornitul Plugului, reprezenta pentru fiecare 
familie şi, ca atare, pentru întreaga comunitate, un eveniment de 
excepție, atât în economia agricolă, cât şi în planul spiritual, al vieţii. 

Trebuie să reținem, însă, pentru o corectă înțelegere, că acţiunile de 
arat şi semănat nu se derulau integral în ziua de 9 martie, cel mai 
adesea, aceasta fiind o zi însemnată, se trăgea, obligatoriu, măcar o 
brazdă, brazda de bun augur; sau se efectua aratul de clacă, când toate 
plugurile arau grădinile şi locurile de țarină ale văduvelor, respectiv ale 
sătenilor nevoiaşi. 

Isprăvirea aratului era marcată de desfăşurarea celei mai mari 
sărbători agrare, numită în Transilvania şi Maramureş: Plugarul, sau 
Tânjaua. Plină de fast, culoare şi voie bună, ea împlinea actul de 
recunoaştere a vredniciei primului om din sat care a ieşit la arat în acel 
an. Fără a avea o dată fixă, sărbătoarea se desfăşura, obişnuit, după 
Mucenici şi până la Buna Vestire (24 martie), dar uneori şi la Sfântul 
Gheorghe, când se suprapunea peste ritualul pastoral al sângeorzului. 


* 


Prin încreştinare, ortodoxia grefează, peste puternica tradiție 
populară a Sâmbrei Plugului, respectiv a Mucenicilor (Ziua Morţii 
Dochiei), Ziua Sfinţilor 40 de mucenici din Sevasta!. Este „Ziua Celor Fără 
Nume”, a tuturor celor care nu-şi au prenumele dintre sfinți. 


17 „După ce se înjugau boii se punea în coarnele lor câte un colac, iar stăpâna casei 
umbla împrejurul bilor şi a plugului cu tămâie aprinsă pentru ca să dea Dumnezeu 
roadă câmpului”, (I. Toşa; Simona Munteanu - 2003) 

18 În popor „oamenii prind 40 de peşti, pentru cei 40 de sfinţi, pentru a avea peste an 
noroc la peşte. Se crede că în ziua aceasta au sărit în apă cei 40 de sfinţi; 39 au pierit, 

Găsim în această dimensiune tradiţional-creştină unul dintre cele mai 
minunate exemple de contopire a ritualurilor populare cu sărbătorile reli- 
gioase, iar dacă am glisa spre o altă zonă culturală, vedem cum „muce- 
nicii” noştri se intersectează în numeroase gesturi ritualice cu celebrarea 
de către evrei a Purim-ului!” (Sorţi) - singura sărbătoare religioasă unde 
bucuria nu avea „baiere”. Se ofereau cadouri şi se făceau urări de bine 
într-o atmosferă dezinhibată, când vinul curgea în valuri, prilej cu care - 
spunea Rab Raba - „Un bărbat trebuie să bea până când nu mai poate 
distinge între «Blestemat să fie Aman» şi «Blestemat să fie Mardocheu»”. 

Măcinicii simbolizează sacrificiile făcute la Anul Nou, celebrat în 
trecutul nostru ancestral la echinocțiul de primăvară”, timp sincron 
morţii Babei Dochia, identificată cu zeiţa neolitică Terra Mater, Juno şi 
Diana - la romani, ori cu Hera şi Artemis - din Pantheonul grec. 

Este o dimensiune temporală de înnoire a timpului agrar generată de 
moartea şi renașterea unor zeități materne, lunare, implicit echinocţiale. 

Zilele Babei semnifică şi deschiderea mormintelor şi întoarcerea 
spiritelor moşilor printre cei vii - act ce necesită anumite ritualuri de 
împăcare, între care, de mare rezonanţă sunt „Pomana de mucenici”?! şi 
„beţia rituală” 2. Deopotrivă cu acestea se desfăşurau şi anumite practici 
de aflare a norocului. 


iar unul a scăpat şi s-a făcut duh necurat. De aceea e bine ca în această zi fiecare om 
să mănânce 40 de chitici (peştişori) pentru a nu se îneca şi a nu se face şi el duh 
necurat”. (după Simeon Florea; Marian) 

1 În a paisprezecea zi a lunii martie (Adar), evreii sărbătoreau Purim (Sorţi), pentru a 
aniversa ziua în care poporul lor scăpase cu ajutorul lui Ester şi al lui Mardocheu, de 
uneltirile ministrului Persiei, Aman. 

2 După Calendarul Iulian, ziua de 9 martie corespundea echinocţiului de prmăvară, 
când, în mai toate vechile culturi - în acord cu ritmurile spirituale şi sufleteşti - 
sărbătoarea primăverii mula şi celebrarea începutului de an. 

21 Mucenicii, numiţi în funcţie şi de geografia locului ori de formele pe care le îmbrăcau 
(om, albină, porumbel, forma cifrei 8, covrig...) şi bradoşi, brânduşei, brăduleți, sfinți, 
sfinţişori... se încadrează categoriei sacre de alimente ritualice. Datina, mai mult 
particulară geospaţiului extracarpatic, măcinicii - coptături din făină curată de grâu, 
miere şi nucă, făcuţi de către fiecare gospodină, în număr de 40, se împărțeau pentru 
moşi şi strămoşi copiilor şi celor sărmani, cel mai adesea însoţiţi de o lumânare 
aprinsă şi un pahar de băutură. 

2 Beţia rituală la „Măcinici”, presupunea datina conform căreia fiecare persoană trebuia 
să bea 40 sau 44 de pahare de vin; vin care băut în această zi se transforma de-a 
lungul anului în sânge şi putere de muncă. 

10 Martie = Intrarea în Zilele Moşilor 

La mucenici şi în zilele prielnice, cât mai apropiate de această dată, 
pe lângă marile lucrări ale câmpului, în grădini se semăna şi/sau 
răsădea ceapa, usturoiul, varza, salata... iar în livezi se luau altoi din 
pomii roditori, păstraţi în pământ până la Sângeorz, când se desfăşura 
acțiunea de altoire. 

17 Martie = Alexiile, Corn Înflorit, Ziua Șarpelui 

Este o zi însemnată a Calendarului Popular, peste care s-a suprapus 
sărbătoarea creştină a Cuviosului Alexie, omul lui Dumnezeu. 

Avem un caz tipic de ceea ce înseamnă puterea tradiţiei, 
comunităţile rurale, lăsând oarecum în umbră semnificaţia dată de 
biserică, dar săvârşind cu convingere vechile gesturi precreştine: 
aprinderea focurilor, grijirea caselor şi a gospodăriilor, strânirea de 
zgomote - pentru ca „...insectele să nu strice semănăturile şi jivinele să 
nu se apropie de casă.” Onorat era, apoi, Alexie, ca patron al tuturor 
animalelor care ies din lunga perioadă de hibernare. Căldura le 
dezmorțea sângele reptilelor, fapt pentru care era interzis a se pomeni - 
în această zi - cuvântul şarpe, altfel, el ar aduce supărări tot anul. 

Înfloritul cornului sau a spinului era un alt semn aşteptat cu plăcere 
în lumea satelor - se ridica interdicția prohibiţiei la peşte. 

25 Martie = Ziua Cucului, Blagoveştenia, (Buna Vestire) 

Era o zi veselă pentru satul românesc. Se întorceau rândunelele şi 
cucul, care, musai, în această zi se auzea cântând. Bucuria ţăranului era 
mare, la auzul acestuia, iar legendele pline de miraculos, ţesute în jurul 
lui, dădeau multiple semnificaţii cântatului său, atât de specific. În 
Transilvania, bunăoară, exista superstiţia că numărul de câte ori cânta, 
înştiinţa pe cel care-l asculta pentru prima oară, câţi ani va trăi. 

Sufletul ţăranului, a asumat în această zi, cu mult drag şi deschidere, 
prima sărbătoare - praznic împărătesc - închinată Sfintei Fecioare Maria, 
- care primeşte vestea de la Sfântul Arhanghel Gavril, că va naşte pe 
Mesia (Luca, I, 26-28). Astfel, Blagoveştenie se instituie drept cea mai 
importantă sărbătoare religioasă din perioada echinocțiului de 
primăvară şi a Postului Mare - consemnată şi gastronomic prin 
„dezlegarea la peşte”. 

B. Prier, Florariu, Traistă-n Băț 

7 Aprilie = Nunta Urzicilor” 

După un vârtos registru alimentar de iarnă - negreşit, guvernat de 
porc - topirea zăpezii şi căldura soarelui binecuvântează pământul cu 
buruienile lui miraculoase, de primăvară: urzici, leurdă, scai de arătură, 
lobodă, păpădie, stevie, măcriş... toate, un concentrat de energii vii, 
purificatoare. Consumate, trupul prindea putere şi devenea sprinţar, în 
acelaşi timp. Se găteau cu multă pricepere şi în diferite feluri: ciorbe, 
mâncăruri scăzute, umplutură pentru coptături etc. 

În acest fel, verdeţurile ţineau isonul - cu atât mai mult cu cât era şi 
perioada de post, a Paştelui - până pe 7 aprilie - zi avertisment, numită 
„Nunta Urzicilor”. Ajunse la maturitate - îmbătrânite - îşi pierdeau 
proprietăţile curative, devenind, dimpotrivă, otrăvitoare. 

11 Apriliei = Joimari, Joia Mare, Moşii de Joimari, Joia Verde 

Este Ziua Moşilor de Primăvară. Se grijesc mormintele şi se fac 
pomeni pentru împăcarea „celor plecaţi”. 

„În joia din Săptămâna Patimilor, când se deschid mormintele, 
cerul, uşile iadului şi raiului şi se întorc printre cei vii sufletele morţilor 
se fac pomeni abundente. Femeile împart, la Focurile de Joimari, colaci, 
vase de lut sau lemn, împodobite cu flori şi umplute cu vin ori mâncare 
gătită şi însoțite de lumănări aprinse.” (după I. Ghinoiu) 

23 Aprilie” = Sângeorzul, Anul Nou Pastoral, Anul Nou al Ciobanilor, 
Sfântul Mare Mucenic Gheorghe 

A douăzeci şi treia zi din luna lui Prier impropriază valenţe sacre şi 
magice de mare impact, doar Paştele - dacă pică în aprilie - având o mai 
generoasă încărcătră ceremonială. 


3 „Buruiana lui Marţ, populara denumire a urzicii (urtica diorica) e un aliment fortifiant, 
după lunga iarnă, leac pentru vindecarea bolilor. Prin calităţile sale deosebite 
(prezenţa perilor urticanţi, rezistența la frig şi secetă, apariţia ei concomitent cu 
topirea zăpezii, valoarea practică şi terapeutică), urzica a fost asemuită cu iutele şi 
puternicul zeu, Marte. Urzica este o plantă sacră, mâncată în anumite zile sau 
perioade ale primăverii: Dochia, Săptămâna Patimilor, Sâmbăta Paştilor... Pentru a fi 
iuți şi sănătoşi de-a lungul anului, tinerii se sorcovesc cu frunze de urzică, în zilele de 
Sângeorz, Paşte şi Armindeni. Local, prima mâncare a urzicilor era însoţită de o 
formulă magică: «Atunci să mă doară pântecele când va face femeia mânz şi iapa 
copil!»”. (după I. Ghinoiu) 

2 Data este convenţională, mersul ei fiind în interrelaţie cu Paştele. 

Sintetizând, pe cât se poate, semnele majore ale zilei, ele se împart şi 
se infuzează totodată, precum culorile într-o acuarelă umedă, între 
ritualurile de înnoire a timpului - guvernate de zeul vegetației - Sângeorz; 
sărbătoarea creştină a Sfântului Gheorghe şi începutul Anului Nou Pastoral - 
cea mai importantă acțiune practică din calendarul agro-pastoral, de 
unde şi transpunerea ei într-o dimensiune ceremonială. 

Anul Nou Pastoral este „un scenariu ritual de înnoire a timpului, la 
moartea şi renaşterea anuală a Sângeorzului, zeu hipomorf, al vegetației, 
protector al cailor, vitelor cu lapte şi holdelor semănate, identificat cu 
anticul zeu - Cavalerul Trac”. 

Peste Sângeorz, cu întregu-i complex de reverberaţii spirituale, se 
calează - în creştinism - Sfântul Gheorghe, un sfânt militar, iubit într-un 
mod cu totul special, considerat purtător de biruință, pentru „martiriul 
din timpul persecuției lui Dioclețian, în anul 303 d.Hr.”. 

În mentalul colectiv, tributar tradiţiei, dar ancorat şi în religie se 
„țes” numeroase legende, unde Sângeorz şi Sfântul Gheorghe, făcător şi 
de minuni (vezi „ slobozirea apei” prin omorârea scorpiei cu 9 capete sau 
a balaurului), interferează până la confuzie. 

Sezonul cald îl ştim pus sub semnul totemic al calului, ori, Anul 
Nou Pastoral este deschis de Sângeorz, călare pe un cal alb, iar atunci 
când Sâmedru îl va închide, va sosi călare pe un cal negru; simboluri 
antitetice care fac trimitere, primul - la viaţă, la codri care înfrunzesc, la 
mana câmpului, la căldura şi belşugurile primăverii; pe când, calul 
negru - vesteşte timpul mohorât, premergător morții zeului vegetației. 

Această minunată simbioză, între viziunea lui Sângeroz şi a 
făcătorului de bine - Marele Mucenic Gheorghe, va fi statornic 
transpusă în iconografia creştină în imaginea Sfântului Gheorghe, călare 
pe un cal alb, omorând balaurul. 

În privința obiceiurilor-ritual de cinstire a zeului vegetației, 
depistăm o focusare a lor pe practici de invocare a ploii (Udătoriul, Bloaja, 
Vlojoiul, Păpălugăra™®); a fertilității, fecundității şi belşugului în roade 


25 „In dimineața de Sângeorz, doi feciori holtei urcau în pădure însoţiţi de alți tineri şi pe 
la ora 8-9, coborau mascaţi în sat. Unul se îmbrăca de sus pănă jos în frunze de fag, 
iar un altul îşi meşterea coif şi scut din coji de tei sau cireş... de la intrarea în sat erau 

(înverzirea casei” şi a gospodăriei cu ramuri verzi de rug sălbatic, de 
salcie, de jugastru, de tei...; înfigerea la porţi a steagului sau a sângeorzului 
- o prăjină de lemn, înfrunzită la vârf); a sănătății şi vieţii însăşi (băutul 
ritualic de vin alb cu limba boului; bătaia ritualică, cu urzici şi leuştean; 
rostogolirea, din zorii zilei, „în pielea goală” peste roua ierburlor şi 
semănăturilor; Focul Viu...). 

Exista, de asemenea, credinţa că în ziua lui Sângeorz „se pot face 
toate vrăjile”. Bunăoară, cu apă neîncepută, luată în această dimineaţă, 
se putea „face de dragoste”. La fel, punerea de ramuri verzi, de rug, 
leuştean şi pelin, la porţile gospodăriilor, la ferestrele caselor, la 
pragurile grajdurilor - avea rolul de a-i apăra de fermecătoare şi de 
strigoi”, care luau mana animalelor. 

Tot în dimineaţa zilei de Sângeorz şi/sau Sfântu Gheorghe, femeile 
şi fetele - înainte de a merge la biserică - „semănau busuiocul, la loc 
curat, spunându-se că el este sudoarea Maicii Domnului. După ce se 
seamănă, se tipăreşte cu mâna pe deasupra şi în urmă se trage cu 
cămaşa, aceasta ţinea loc grăpatului” 


* 


Un alt reper al zilei, ne este sugestiv relevat prin sintagma „Anul 
Nou al Ciobanilor”. Era timpul împreunatului; al sâmbrei oilor, al formării 


însoţiţi de muzicanți. Umblau de-a lungul ulițelor, cântau cu cetera şi jucau, iar unde 
erau poftiţi, ei intrau în curte, fiind îmbiaţi cu băutură. Oamenii, îndeosebi, tineretul, 
întâmpinau Sângeorzul aruncând apă asupra lui, în timp ce masca juca şi se scutura 
stropind pe cei din jur, mai ales pe fete şi femei... Dezbrăcarea măştilor şi sfârşitul 
ritualului aveau loc la un om cu stare, care îi chema să lase în ograda lui frunzarul - 
aducător de noroc, oferindu-le drept răsplată un ospăț îmbelşugat.” (după I. Cuceu) 

2% Unul dintre motivele aflate la originea înverzirii caselor are conotaţii biblice, mai puţin 
prezente în mentalul popular arhaic. Se credea că atunci „când s-au tăiat pruncii, din 
porunca lui Irod s-au însemnat cu frunze casele unde s-a ajuns. Noaptea însă, Sfântul 
Gheorghe a presărat frunze la toate casele, aşa că s-au încurcat tăietorii.” 

27 „În toate localităţile se credea că în ajunul Sfântului Gheorghe se poate lua mana sau 
sporul altora şi laptele animalelor, de către fermecătoare sau de strigoi... Despre strigoi 
superstiţia era că sunt bărbaţi şi femei care ştiu farmece; ce se nasc din oameni 
blestemaţi, un duh rău sau din însoţirea a două rude apropiate: veri primari, nepoți 
de frate, cuscru cu cuscră, naş cu fină, frate cu soră sau din familii care au la rând 
şapte copii de acelaşi sex. Tot strigoi se făceau şi copiii zămisliți spre sau într-o zi de 
sărbătoare mare; născuţi cu coadă, de o femeie care, gravidă fiind, a furat un lucru şi 
l-a ascuns la spate, născuţi cu căiță pe cap...” (după I.Toşa; Simona Munteanu - 2003) 

boteielor şi a turmelor pentru vărat. Se angaja personalul de la stână (baci, 
păcurari, ciorângi, sterpari...); avea loc prima mulsoare a turmei şi 
măsurişul laptelui. Se reparau stânele, staulele şi arcurile; se tundeau oile 
şi berbecii înainte de urcarea la munte; se stabileau munții (vezi Țara 
Vrancei), respectiv păşunile pentru vărat şi plata acestora; se închideau 
țarinile pentru păşunatul liber. Se fixau, apoi, cotele de brânză (lapte) şi se 
stabilea rândul la stână, funcţie de cantitatea de lapte muls la împreunat... 

30 Aprilie = Ropotinul, (Marţea Testelor, Marţea Dracului), Caloianul, 
Ajunul Armindenului. 

Particular mai mult pentru extracarpaţii sudici, festul este un 
substitut arhaic al cuptorului (voinic) de copt pâine sau a cuptorului 
cocător, din Transilvania. E făcut din piatră sau pământ, de forma unei 
cuşme cu gura întoarsă în jos. Ţestul din piatră dura vreme îndelungată, 
în schimb cel din pământ se spărgea, obligatoriu, sacramental, în fiecare 
an, în preajma Paştilor - probabil un gest reminiscent, de sacrificiu, adus 
zeităţii solare. 

„Renaşterea testului se făcea, de regulă, în marțea a treia după Paşti, 
exclusiv de către comunitatea femeilor măritate, bărbaţii fiind alungaţi 
nu numai din ogradă, ci şi din vatra satului”. Este o zi „matriarhală”. 
Aidoma matriarhatului din paleolitic, unde femeia era „patroana vetrei”. 

Fiecare moment şi fiecare acţiune a respectivului demers asuma o 
încărcătură magică aparte, iar confreria de femei avea atitudinea unor 
preotese în templu. Ţestul se făcea din pământ galbăn, călcat bine cu paie, 
pleavă, flori, bălegar...de nouă ori. Femeile, frământau pământul cu 
picioarele, prinzându-se ca într-o roată de horă, îmbrăcate de sărbătoare 
şi având părul împodobit cu flori. 

Fazele de lucru - anturate de numeroase practici şi credinţe magice 
- erau aidoma cu etapele parcurse de meşterul olar în modelarea 
lutului, mai puţin arderea în foc. Când „trupul” testului era format, se 
practica în creasta lui o gaură, prin care se petrecea cârligul acestuia. În 
final, se poceda la înfrumusețarea ţestului, nota estetică fiind majoră ca 
importanţă. Ca atare, se spoia testul cu lut foarte fin, se orna prin 
incizare, se decora cu crenguţe verzi şi flori de câmp şi, era lăsat la odihnă 
(uscat) pe frunze de nuc sau lipan, în bătaia soarelui. 

Un adevărat spectacol „de vestale în templu” era în final, ospăzul 
femeilor, care, într-o dezlănţuire frenetică se răsfățau cu mâncare şi 
băutură - în special vin, licoare cu care udau din plin şi pământul testului. 


* 


Mai puţin prezent în Transilvania, Caloianul - metamorfozat în timp 
din rit îniţiatic de sacrifiare, în obicei agrar de fertilitate, caracterizează 
satele de câmpie din extracarpaţi. A treia marţi după Paşti, era datina ca 
în zorii zilei, mai multe fete adunate la un loc, să facă un om din lut (sau 
cârpe) - aici în sensul de figură antropomorfă, păpuşă - numit Caloian 
sau Scaloian. ÎI îmbrăcau cu haine, opinci şi căciulă; îl înconjurau cu coji 
de ouă roşii păstrate de la Paşti, cu fire de busuioc, apoi îl îngropau pe 
câmp, printre bucate, prin mărăcini sau într-un loc ascuns; cu lumânări 
aprinse, în tânguiala bocetelor. 

Întregul scenariu sugerează actul jertfei unei zeități sau al unui idol 
(vezi mitul lui Osiris), ca motiv al renaşterii. Păpuşa din lut, în practicile 
mai noi este adoptată ca substitutul unei potenţiale victime umane, 
aleasă pentru sacrificare, vechile credinţe atribuind sângelui răspândit 
pe ogor capacităţi sporite de rodnicie şi germinare. 

A treia zi după înmormântarea Caloianului (joia a treia după Paşti), 
fetele, adunate iarăşi la un loc, îl dezgropau, îl boceau, îl duceau în sat 
si-l aruncau fie într-o fântână, fie îl slobozeau pe o apă curgătoare, 
urând ca anul să fie ploios şi îmbelşugat. 

Obiceiul se încheia cu „Pomana Caloianului” şi/sau „Ospăţul Caloia- 
nului”, ritual ce asumă acele conotaţii de masă comună (vezi comândarea 
sau pomana mortului), ce urmează unui sacrificiu şi unde bucatele aveau, 
la fel, valenţe ritualice - pâine, plăcinte, covrigi, mei şi/sau grâu fiert în 
lapte etc. 


C. Florar, Frunzar; Luna lerburilor (Mai) 

1 Mai = Armindeni, Începutul Verii, Ziua Pelinului (artemisia apsintium) 

Armindenul este o sărbătoare consacrată Zeului Vegeteţiei. Cunoscut 
sub diferite denumiri, precum Pomul de Mai sau Maial, în ţinuturile 
Năsăudului, Rusalii - în Țara Lăpuşului etc. el se ţine, fie de 1 Mai, fie de 
Sângeorz sau chiar de Rusalii, nota comună fiind semnificația apotropaică 
şi fertilizatoare a ceremonialului. 


145 


Numărul consistent al practicilor şi puternica lor încărcătură simbo- 
listică, detaşază această zi, într-una cu totul specială, unde momentele 
majore sunt susținute de: ridicarea armindenului; de împodobirea cu 
ramuri verzi a stâlpilor porţilor, a caselor, a grajdurilor pentru animale; 
de ospățul ritualic la iarbă verde sau în cimitir. 

Legat de ridicarea armindenului?5 sau a Pomului de Mai, trimiterea 
este una clară la naşterea simbolică a Zeului Vegetaţiei - developată în 
imaginea unui arbore tăiat (sacrificat) şi ridicat, apoi, (reînviat) la poarta 
gospodăriei; în curtea casei; în ocolul vitelor; în mijlocul stânei de oi; în 
țarină sau între hotare. În acest fel, armindenul veghea de la înălțimea sa 
de zeu, holdele şi turmele de vite, îndepărta furtuna şi grindina ori 
vrăjitoarele care încercau să fure rodul semănăturilor şi laptele vitelor. 

Ospăţul de Armindeni era, prin excelenţă, unul sacramental - atribut 
conferit de consumul alimentelor şi băuturilor ritualice: caş proaspăt de 
oaie, ceapă verde, friptură de miel, ouă, vin pelin”. 

23 Mai = Ispasul, Paştele Cailor, Joia lepelor, Joia Verde 

Zilele de Ispas, printre multe alte ritualuri, erau aşezate şi sub 
semnul leuşteanului, o plantă cu puteri miraculoase şi care, împreună cu 
pelinul, usturoiul, odoleanul, avrămeasca... asigurau protecţia magică 
asupra Ielelor, a strigoilor şi a bolilor aduse de respectivele duhuri. 


2% „Ceata de feciori taia cel mai falnic copac din codrul proaspăt înfrunzit şi-l ridică în 
punctul central al satului. Transportul trunchiului din pădure, de la locul morţii la 
locul ridicării se realizează pe o teleguţă trasă de boi sau de feciori - uneori «mortul» 
fiind purtat pe umerii flăcăilor. O grijă aparte se acordă gătitului sau împodobirii 
armindenului. Trunchiul copacului este curăţat de coajă şi de ramuri până la vârf, 
unde se lasă doar câteva crenguţe. Pe cioturile rămase se agaţă cununule şi struțurile, 
făcute de fete din flori de câmp şi de grădină, din spice de grâu şi frunze verzi. La 
baza vârfului înfrunzit se leagă o ştergură, un colac şi, adesea, o sticlă de ţuică. 
Momentul solemn al ridicării este asistat de întreaga obşte, iar apoi, feciorii fac un 
cerc în jurul zeului, cinstindu-se cu băutură, pe care şi-o petrec - într-un sens 
cosmogonic, de la răsărit la apus.” 

„Pelinul e, pe româneşte, numele absintului. În loc să boteze planta în alcool - 
precum străinii - românul a tratat buruiana cu mai multă blândeţe şi, domesticind-o, 
a obţinut o băutură mai puţin savantă, dar mai blajină. Pelinul nu e decât un vin bun, 
de preferinţă uşor şi sec în care a macerat planta cu acelaşi nume... În luna mai, i se 
adăuga pelinița (armonise absinthe), care atunci da în floare... de aceea i se spune Pelin 
de Mai” (Radu Anton Roman - 2001) 


2 


© 

Leuşteanul se agăța - în acest sens - la ferestrele şi uşile caselor, se lega 
de coarnele şi cozile vitelor cu lapte, se amesteca cu tărâţe sau cu turte 
anume preparate pentru a fi consumate. 

Femeile se încing cu tulpinile peste mijloc, iar copiii „se bat”, „se 
sorcovesc” - cu leuştean. Crucile din hotarul satelor se împodobesc cu 
coroane de leuştean şi fşlori de câmp. La fel, feciorii împodobesc caii cu 
planta sacră, cu care, ocolesc în ziua de Ispas, crucile şi troițele din sat 
(vezi Sibiel, judeţul Sibiu). 

Mănunchiul din flori şi leuştean, sfinţit la Ispas şi păstrat la icoană e 
folosit în diferite practici, pentru depăşirea momentelor de cumpănă 
ivite de-a lungul anului. 


II. Intervalul temporal mediu. Vara fierbinte a holdelor şi fânețelor 

D. Cireşar (lunie) 

1 Iunie = Moşii de Vară, Naşterea Căluşului 

Zi însemnată, cu dată mobilă, Moşii de Vară - era închinată în sâmbăta 
dinaintea Rusaliilor, celor petrecuţi. Se credea că sufletele morţilor, după 
ce au părăsit mormintele, de Joi Mari şi s-au plimbat nestingherite printre 
cei vii, se întorc supărate, la casele lor subpământene. Pentru a fi 
îmbunate, li se dă pomană, vase din lemn sau din lut, pline cu vin bun, 
apă, lapte ori mâncare gătită. Ofranda de bucate se însoțea cu flori şi 
lumânări aprinse şi, la fel, cu rostirea unor formule ritualice consacrate... 
de respectarea ceremonialului şi abundența pomanei depindea împăcarea 
şi întoarcerea morţilor, în lumea lor. 

2 Iunie = Duminica Mare, Rusaliile, Zeul Solar Mitrha, Boul Înstruţat 

În calendarul creştin, de Rusalii se prăznuieşte Pogorârea Sfântului 
Duh peste Sfinţii Apostoli şi timpul întemeierii bisericii creştine prin 
alcătuirea primei comunități creştine din lerusalim. 

„Sărbătoarea coincide la evrei, cu Cincizecimea, ziua în care Moise a 
primit - pe Muntele Sinai - Tablele Legii, de la Dumnezeu şi, cu ziua 
primelor roade din flori şi fructe, zi în care în sinagogi se înălțau cântări 
şi rugăciuni, iar casele erau împodobite cu verdeață” (E. Branişte) 

În cultura populară, avem de a face cu un interval temporal marcat 
de datini puternice: Strat de Rusalii - zi nefastă, ţinută cu multă 
consideraţie (reţinere de la orice muncă), îndeosebi de femei; Rusaliile - 

ființe malefice asumate Ielelor (rele, mânioase, necurate, amarnice, 
năluce), mai puternice peste toate ierburile câmpului; Căluşariis; Boul 
Înstruțat!; Împodobirea caselor cu ramuri verzi de tei, sfinţite în biserică; 
Sfinţirea Țarinei şi a Holdelor. 

6 Iunie = Joia Nepomenită, Buciumul Rusaliilor, Bulcile 

Joile se ţineau din Săptămâna Luminată - „toate joile până la 
Înălţare”, timp de nouă săptămâni. Prima era în Săptămâna Mare - Joia 
Mare, iar a noua e Joia Mânioasă, după Duminica Mare. În tot acest 
interval, zilele de joi erau „ţinute de gheaţă”, fiind pusă sub totală 
interdicţie munca la câmp. 

Dintre cele nouă joi ţinute, cea mai periculoasă era a nouă, numită 
Joia Bulcilor sau Joia verde, când „fierbe piatra în cer”. Era ziua când se 
credea că „Dumnezeu împrăştie lelele(Frumoasele, Șoimanele, Dânsele), 
Vânturile Rele, sau că umblă Rusaliile pe câmp; că până în această zi cresc 
toate buruienile, iar din această zi dau înapoi.” 

24 Iunie = Sânzienele, Drăgaica, Amuţitul Cucului, Sântion de Vară 

Sânzienele sau Drăgaica, se impune ca una dintre sărbătorile 
populare cele mai iubite şi de mare longevitate. Plină de mister şi magie, 


30 Cele mai vechi informaţii despre Căluşari ne parvin de la Dimitrie Cantemir, prin a sa 

Descriptio Moldavie, unde în viziunea marelui cărturar „Câluşarii erau îmbrăcaţi 
femeieşte cu cunună de pelin şi flori, cu faţa acoperită, ca să nu-i cunoască lumea şi 
vorbesc ca femeile. Ceata Căluşarilor dormea numai sub acoperişul bisericii, crezând 
că dacă ar dormi altundeva i-ar căzni îndată strigoaicele. Ceata Căluşarilor era 
formată dintr-un număr impar de jucători (7-9-11), pe termen de nouă ani, cel care 
lipsea din ceată în această perioadă era căznit de duhuri rele şi strigoaice ”. 
La sfârşitul veacului al XIX-lea, Căluşarii se întruneau şi jucau în timpul sărbătorilor 
Rusalelor cu scopul de a vindeca pe cei bolnavi, de anumite boli, şi în special, pe cei 
bolnavi de friguri şi pe cei luaţi de Iele şi Rusalii (vezi detalii la I. Toşa; Simona 
Munteanu - 2003) 

31 La Rusalii se înstruța boul. Comunitatea de feciori cerea celui mai avut om, un bou, pe 
care-l mână pe câmp să pască. Boul poate paşte oriunde. În zori se înstruțează 
(împodobeşte) cu flori, năfrămi, panglici şi ramuri verzi împletite sub formă de 
cunună, numită peană. Unul dintre juni îşi pune o mască din coajă de cireş şi poartă 
boul pe la gazde. ÎI urmează mai mulţi flăcăi, care poartă puşti şi se deghizează. Toţi 
poartă măşti ori îşi întorc hainele pe dos, pentru a nu fi recunoscuţi de spiritele 
malefice, ce bântuiau în această perioadă de criză, de tăiere a timpilui, la solstițiul de 
vară. Actul ceremonial se încheie, prin returnarea boului - în isonul muzicii - 
stăpânului său, care cinsteşte onoarea făcută, printr-un ospăț plin de fast. 

Dintr-o perspectivă similară Boul Împănat, reprezintă alaiul nupțial al Zeului Mitrha în 
ipostaza zoomorfă a boului împodobit, celebrat la solstițiul de vară (Rusalii, Sânziene). 

însemnată de solstițiu şi de jumătatea anului agricol (pârguitul holdelor, 
isprâvitul prăşitului, coacerea primelor roade, debutul cosaştinei, 
perioada de apogeu a buruienilor şi florilor de câmp etc.) este intim 
legată de spiritualitatea ţăranului român. 

Practicile ritualice sunt pline de culoare şi veselie şi, mai mult decât 
atât, ele stau sub semnul beneficului. Roua din noaptea şi dimineaţa de 
Sânziene are, bunăoară, proprietăţi miraculoase - vindecând multe boli. 
Aceleaşi atribute le au şi plantele de leac%? - culese noaptea, din locuri ne 
umblate, de femei bătrâne, meştere în a face alifii, poţiuni şi prafuri. 

Sânzienele, apoi - ființe mistice, zâne ale holdelor şi florilor - exultă 
imaginaţia, crezându-se despre ele că sunt: „şapte fete frumoase, luminate, 
harnice, curate şi bogate ce locuiesc la marginea pământului, de unde 
trimit toate moliile şi gângăniile care strică hainele, semănăturile şi 
fructele acelora care lucrează în ziua lor”; „fete robite de zmei, ţinute în 
palate fermecate din mijlocul unor ape mari, din codri unde n-a călcat 
niciodată picior de ființă omenească”; femei frumoase - care trăiesc pe 
câmpuri pline cu flori şi stârnesc vântul în urma lor; femei sfinte; zeițe; 
fiinţe cereşti - care dau roadă seminţelor şi leacuri la toate florile. 

În Calendarul Popular, Sânzienele mai era considerată, Sărbătoarea 
Soarelui, ziua în care se odihneşte soarele; era zi însemnată şi ţinută pentru 
seceriş, precum şi pentru aflarea sorții?’ 

Între alte acţiuni ale zilei se înscriau: practicarea nudității magice3t; 
aprinderea focurilor ritualice şi a roților de foc - cu scop fertilizator; dansul 


32 „Zilele în care se consideră că plantele de leac au calități tămăduitoare maxime” sunt 
sărbătorile de hotar ale timpului, de la echinocţiile de primăvară şi de toamnă şi, mai 
ales, sărbătoarea care marchează solstițiul de vare, Sânzienele... 

Culesu ierburilor e un adevărat ritua, care se desfăşoară în anumite condiţii de timp 
şi de loc (terenuri curate, ne umblate de animale, păsări şi oameni, unde nu se aud 
câinii lătrând etc.). 

Persoanele care le rup trebuie să fie curate trupeşte şi sufleteşte, să spună anumite 
cuvinte, să aibă o anumită ţinută vestimentară (îmbrăcate, dezbrăcate până la brâu 
sau de tot, cu capul descoperit), să răsplătească Pământul pe care a crescut floarea 
ruptă sau smulsă cu pâine, sare, seminţe” (după I. Ghinoiu) 

3% „A fost o fecioară care în una din zile ducându-se pe câmp, a făcut o cunună din flori 
galbene şi venind acasă a aruncat cununa pe casă zicând: «Cunună de te vei opri pe 
casă eu voi trăi mult, iar de vei cădea jos, eu voi muri»”. 

drăgaicilor (fete neprihănite) printre holdele ce dau în pârg; Moşii de 
Sânzienes:. 

După Calendarul Creştin, în această zi se prăznuieşte Naşterea Sfân- 
tului loan Botezătorul. 


E. Cuptor (Iulie) 

17 Iulie = Circovii de vară (Miezul Verii) 

Erau zile ţinute între 15 şi 17 iulie, în care nu se lucra nmic în casă, 
nu se mătura, nu se făcea leşie, femeile nu se lau (nu se pieptănau), nu 
împung cu acul - pentru a fi ferite de poceală, de amorţirea mâinilor şi a 
corpului. 

„Cine se îmbolnăveşte atunci leac n-are”, iar dacă cineva lucra la 
câmp nu era ferit de grindină şi trăznete, iar munca întreagă i se 


aprindea. 


F. Gustar (August) 

6 August = Probejania, Moşii Schimbării la Faţă 

Este un moment de prag - dată la care începea să treacă vara, iar 
frunza codrului, să se coloreze în pastelurile aurii, ale toameni. 

„La Schimbarea la Faţă se duceau la biserică prinoase din pârga 
strugurilor care se binecuvântau şi se împătțeau la cei prezenţi. Până la 
Schimbarea la Faţă nu era voie să se mănânce struguri”. La fel, femeile 
se duc în pădure, fac închinăciune lui Dumnezeu şi culeg alune, care 


sunt bune contra frigurilor. 


34 Sunt ierburi şi flori speciale, care trebuie culese - pentru a fi bune de leac, pentru 
vrăjit ori descântece - musai, fără veşminte. O astfel de plantă este mătrăguna „floare 
sfântă, floarea vieţii şi a morţii, iarbă erotică, prin excelență. Ea aduce dragoste, 
căsătorie, fecunditate, dar şi moarte sau nenorocire, dacă nu ştii s-o domoleşti. 
Aceasta este mătrăguna, amară ca iubirea şi dulce ca moartea”(V. Oprea) 

„În noaptea de Sânziene fetele, ca să fie frumoase, se scăldau goale în roua ierburilor 
în care se aflau flori mirositoare de sânziene, zicând: «Flori, flori de Sânziene/ 
Curăţaţi-mă şi mă spălaţi/ De tăte făcăturile/ De tăte hulile/ De tăte urâciunile/ Şi 
faceţi-mă frumoasă / Și drăgăstoasă / Şi iubită de feciori/ Şi de tătă lumea»” (A. Bodiu) 
„Pomenele date pentru morți în ziua de Sânziene, reprezentau primele legume şi 
fructe (mere văratice, caise, zarzăre, pere) care se coc în preajma solstițiului de vară”. 
(I.Ghinoiu) 

G. Răpciune(Septembrie) 

14 Septembrie = Ziua Crucii, Cârstovul Viilor, Ziua Șarpelui 

Era sărbătoare cea mare a viilor, deoarece strugurii erau copţi şi 
începea culesul lor. Tot acum se culegeau merele, se tăiau stupii şi aveau 
loc marile târguri de toamnă. 


H. Brumărel (Octombrie) 

14 Octombrie = Vinerea Mare, Nunta Oilor, Slobozitul Izlazurilor 

Vinerea Mare era pentru ruralul românesc, semnul că muncile 
câmpului trebuie isprăvite*. Roadela verii şi ale toamnei trebuiau puse 
la adăpost, iar ţarinile să fie slobode pentru păşunatul de toamnă în 
moşia satului sau pentru marea transhumanță. Ca atare, la Vinerea Mare 
se desființau turmele, se încheiau socotelile verii pastorale, iar în unele 
localități se lăsau berbecii între oi (Nunta Oilor). De asemenea, ciobanii 
puteau face predicții legate de iarna care urmează: „Dacă oile sunt 
îngrămădite în dimineața zilei înseamnă că va fi iarnă grea, iar dacă vor fi 
împrăștiate urmează o iarnă uşoară”. 


După Calendarul Creştin Ortodox, ziua de 14 octombrie este 
consacrată Sfintei Paraschieva. 


III. Intervalul temporal al lupilor sau timpul lunar şi al „sărbăto- 
rilor solstițiale albe” 

26 Octombrie = Sâmedru, Ziua Soroacelor 

Ziua era caracterizată, în primul rând de conotaţiile pastorale; de 
comemorarea Moșilor de Toamnă?” şi de desfăşurarea marilor soroaces. 

Se desfăceau turmele şi stânele, prilej cu care se făcea „alesul şi 


numărătoarea oilor”, iar pentru stânele de la munte - împărţitul brânzei. 


3 „Oamenii întorc carul cu proțapul spre fundul ogrăzii zicând că se pregătesc de iarnă”. 

37 „În sâmbăta care preceda ziua de Sâmedru (Moşii de Sâmedru) se aduceau ofrande 
morţilor, constând în colaci, grâu fiert amestecat cu unt sau untură, ori lapte sau 
brânză” (|. Ghinoiu) 

38 „Sfântu Dumitru (26 octombrie) este ziua soroacelor pentru slujbe şi felurite închi- 
rieri, încheiate cu şase luni în urmă, la Sângeorz. Învoielile noi aduc prilejuri de 
adălmaşuri şi de veselie.” (T. Pamfilie) 

Se aprindeau focurile ritualice la răspântii de drumuri şi înainte ca 
Sâmedru se se „petreacă” călare pe calul lui negru, ori ca timpul să intre 
sub patronajul Lupului, copii, maturi şi vârstnici, adunaţi roată în jurul 
vâlvătăii flăcărilor strigau: „Hai la focu’ de Sâmedru!”. 

Din perspectivă creştină, se prăznuieşte - prin rugăciuni şi mari pele- 
rinaje - Sfântul Dumitru, patron al oraşului Tesalonic. Fiu al guvernato- 
rului Macedoniei - în timpul împăratului Dioclețian, Dimitrie se jertfeşte 
pentru noua credinţă creştină, la acel moment, puternic dezavuată. 


G. Brumar (Noiembrie) 

14 Noiembrie = Martinii de Toamnă, Intrarea în Filipii de Toamnă, 
Lăsatul Secului de Crăciun 

Reamintim, punerea sezonului rece - în ruralul românesc tradiţional 
- sub semnul totemic al Lupului sau ai Filipilor - despre care se credeau 
„că sunt mai mari peste animalele sălbatice”. 

În Calendarul Popular, ne apar două registre ale Filipilor, anume 
Filipii de Toamnă - care se ţineau „trei zile înainte de lăsatul secului, la 
începutul postului Crăciunului, doi, după lăsatui secului şi unul, la 21 
noiembrie, cunoscut drept Filipul cel Mare (Ovidenie55)”, respectiv Filipii 
de larnă - a căror zile, variabile ca număr (2-4-6 sau chiar 8), se grefau 
peste timpul de sfârşit al lunii ianuarie şi cel de început al lunii Făurar. 

Putem vorbi în acest context, de o linie a sărbătorilor matriarhale şi 
asta, din mai multe puncte de vedere. În primul rând, numărul zilelor 
ținute era hotărât „după moştenirea pe care tânăra nevastă sau stăpâna 
casei o primea la căsătorie de la mama ei sau de la soacră”, iar din alt 
unghi, femeia avea responsabilitatea, aproape totală, să împlinească 
cutumele sărbătorii“, pentru a nu „aţâţa” pe lângă animalele casei lupii 
sau alte jigănii. 


3 Filipul cel Mare, era zi cu prilej. Femeile o ţineau cu multă precauţie şi sfințenie 
„pentru sporirea turmelor şi apărarea lor de animalele sălbatice”. 
Suprapunerea Ovideniei, ca sărbătoare religioasă, prograda semnificaţia zilei prin 
pomenile făcute (oale de lut pline cu apă şi lumânări) „pentru copii morți şi pentru 
morţii stinşi fără lumină”. 

40 „În aceste zile femeile: nu torc, nu cos şi nu ţes, nu mătură, nu scot gunoiul şi cenuşa 
afară din casă şi, nu se dă foc la nimeni din casă, altfel, dacă lupii ar apuca ceva 


cărbuni la o casă, de acolo vor mânca toate vitele.”. 

30 Noiembrie = Noaptea Strigoilor, Sfântul Andrei 

În cultura populară, Sântandreiul conjugă o semiotică extrem de 
bogată şi profundă, atât sub raport spiritual cât şi pragmatic. Practicile şi 
ritualurile ataşate respectivului moment, dezvăluie, pentru țăranul 
român, o forță narativă uluitoare, un mental de o voluptoasă imaginaţie 
şi o inteligenţă flexibilă, capabilă să muleze ascuţini, domoale raţiuni, 
dar şi profunzimi sfătoase. Astfel, într-o singură noapte, derulează o 
serie de acţiuni mistice, centrate pe practici de apărare; de aflare a ursitei 
ori de invocare a norocului. 

În continuitatea Filipilor, Sântandrei este considerat „cel mai mare peste 
turme, vite şi fiare”. Aşadar, se menţine interdicţia desfăşurării oricărei 
munci, dublată de introducerea ca element protector major, a usturoiu- 
lui+!. Se ungeau cu usturoi pisat, vitele, la bot, apoi ferestrele, uşile şi 
pragurile, atât la case cât şi la adăposturile pentru animale. Credința 
pusă în puterea apotropaică a usturoiului cristalizează treptat, în 
obiceiul „păzirii usturoiului”. 

Tot în noaptea de Sfântul Andrei, se credea că ies strigoii din mor- 
minte“ şi umblă pe la case, nărăvindu-se în a face rău, singura oprelişte 
în calea lor fiind iarăşi, crucile făcute cu usturoi, pe uşi şi pe ferestere. 

O dimensiune aparte, vizează conceptul de nupţialitate, dorința 
supremă a oricărei tinere fete fiind măritişul, act în afara căruia nu avea 
premisele de a se valoriza, de a intra „în rând cu lumea”. Pornind de 


„Pentru ca animalele sălbatice să aibă «gura încleştată», femeile leagă foarfeca şi 
încleştează dinţii pieptenilor pentru pieptănat lâna”. 

„Bărbaţii nu lucrează nimic în casă şi afară, dar mai ales nu fac găuri cu sfrederul, nu 
împung cu sula, nu bat cui în nimic, nu bat pari în pământ şi nu scot gunoiul din 
grajd, ca să nu le mănânce lupii vitele”.(după 1. Toşa; Simona Munteanu - 2003) 

4 „Usturoiul, după credinţa românilor, e cel mai bun nmijloc de apărare nu numai 
contra bolilor lipicioase, ci şi a spiritelor necurate, precum sunt strigoii şi strigoaicele, 
moroii şi moroaiele, solomonarii şi vântoasele. Drept aceea în seara înspre Sân- 
Vasile, Sân-Georgiu şi Sânt-Andrei, când se zice că umblă mai tare spiritele necurate, 
apoi în sâmbăta Sâptămânii Mari, când vin vântoasele, românii ung...cu usturoi în 
forma crucii uşile şi uşorii”.(Simion Florea, Marian) 

2 „în noaptea către Sfântu Andrei ies strigoii..., iar pentru a se apăra, oamenii ascund 
coasele şi limbile de meliță, fac cruci cu usturoi pe le uşi şi ferestre, întorc cu gura în 
jos toate vasele. Dacă strigoii nu găsesc nici un loc pe unde să intre în casă, caută să-i 
cheme afară pe cei dinăuntru. Strigoiul vine şi strigă la fereastră «Ai mâncat usturoi ?». 
Dacă omul răspunde, îl muţeşte, iar dacă tace, se îndepărtează.” (după T. Pamfilie) 

aici, componenta feminină a satului dezvoltă nenumărate practici de 
aflare a sortituluit, majoritatea lor fiind concentrate în anotimpul rece - 
în prag de mari sărbători, ori din această perspectivă nopţii de 
Sântandrei îi erau atribuite valenţe de o sporită putere. 

Sărbătoarea creştină a Sfântului Andrei este una mult dragă sufletului 
românului, Andrei fiind apostolui Mântuitorului care s-a învrednicit la 
a creştina pe vieţuitorii spaţiului danubiano-pontic (vezi Scitia Minor). 

6 Decembrie = Moş Nicolae (Sânnicoară), Crăciunul Copiilor 

Prilej de mare bucurie, îndeobşte pentru copii, este Sfântul Nicolae 
sau Moş Nicolae. Povestea celor doi este una absolut minunată, timpul 
însă le-a împletit atât de strâns - pe un fond mental ne alterat de rău - 
încât sfântul şi moşul au germinat într-un unic personaj. Din păcate, 
astăzi, sărbătoarea este atât de contaminată, încât nu numai că s-a 
anihilat simbolistica arhaică autentică, dar a şi degenerat într-un plan 
totalmente opus. Pentru a ajunge oarecum la esențe, trtebuie să nuan- 
țăm, chiar să decelăm, dimensiunea populară a moşului de dimensiunea 
istorică a Sfântului Nicolae. 

În primul caz, Moş Noicolae sau Sânnicoară este un moş al nostru, bun 
precum toţi moşii şi care deschide calea mai bătrânului Moş Crăciun+. În 
mentalul tradiţional, moşul avea chipul omului de la munte; un bătrân 
mândru, cu plete şi barbă albă, îmbrăcat cu suman şi cioareci, cu căciulă 
de miel pe cap şi desagi încărcaţi, pe umăr. În ajunul sărbătorii, el se 
slobozea - călare pe cal alb sau negru, după cum era vremea - înspre 
sate, ducând copiilor şi nevoiaşilor, daruri de fructe (nuci, mere, alune) 
şi colaci, împrăştiind lumină şi bucurie. 


8 Turta de Andrei: „Fetele mari care se adună la casa uneia pentru facerea turtei aduc 

apa cu gura. Pentru Colacul de Andrei aduc doar apă neîncepută. La turtă se pune în 
egală măsură apă sare şi făină, măsurate cu o coajă de nucă. Fiecare fată îşi coace 
turta pe vatră şi apoi o mănâncă, aşteptând peste noapte voinicul (ursita) care va veni 
în vis să-i dea apă pentru astâmpărarea setei, 
Colacul este făcut din pâine dospită, punând în mijlocui lui un câţel de usturoi. Dus 
acasă, colacul este aşezat într-un loc călduros, unde este lăsat vreme de o săptămână. 
Dacă răsare usturoiul din mijlocul colacului, fata ştie că va avea noroc. Dacă usturoiul 
nu răsare, e semn de ghinion.” (după T. Pamfilie - din Radu Anton Roman - 2001) 

+ Ciclul magic al moşilor este deschis de către Moş Andrei, fiind apoi împlinit de Moş 
Nicolae, Moş Ajun şi Moş Crăciun. 

Ce este atunci, cu bota? - care în actual se conturează drept simbolul 
de maximă pregnanţă, asociat însă, pedepsei. Este probabil cea mai puter- 
nică denaturare, în sens negativ, a unui simbol cu valenţe faste. La baza 
nuielişelor rele şi umilitoare de astăzi, se află rămurelele luate în ajunul 
sacru al sărbătorii, din pomii cu rodire timpurie (cireş cais, zarzăr...) şi, 
care puse acum în apă, vor da în floare până de Anul Nou, când vor vesti, 
după numărul florilor, rodnicia anului sau norocul oamenilor, dar vor fi 
folosite şi ca sorcove de copii, de unde sugestivele ziceri: „Să trăiţi, să- 
nfloriți/ Ca un măr, ca un păr/Ca un fir de trandafir...”. Acesta este, prin 
urmare, semnul bun şi curat al „botelor”de Moş Nicolae. 

Tot acest complex de înţelepciune arhaică, va fi întărit de nimerita 
suprapunere a sărbătorii religioase, ce comemorează la această dată, în 
fiecare an, pe vrednicul şi milostivul episcop Nicolae, trăitor în Capadocia 
secolului IV d. Hr. Înţelept, generos la suflet şi de o mare modestie, cum 
numai cei aleşi o pot avea, Nicolae, mai mare al bisericii ortodoxe şi cu o 
ascendență aristocratică, era prețuit pentru milostenia sa faţă de cei 
sărmani (copii, văduve, nevoiaşi). Una dintre cele mai cunoscute istorisiri, 
legate de actele caritabile ale episcopului Nicolae este cea care ne 
informează despre salvarea a trei fecioare, de la prostituție. Sărmane, 
aflate în imposibilitatea ca părintele lor să le asigure dota, acesta ia 
ruşinoasa hotărâre. Episcopul aude şi în noaptea dinspre 6 decemvrie 
aruncă în curtea interioară a casei trei pungi cu galbeni, salvând în acest 
fel onoarea fetelor. Probabil de aici, dar şi izvodit din alte legende, apare 
obiceiul de a face mici daruri, strecurate în cizmulite. 

20 Decembrie = Ignatul Porcilor*5 

Ziua este amprentată de motivul jertfei, preluat din ritualurile 
precreştine, sacrificiile, umane la început, apoi cele de animale şi păsări 


% În zona etnografică a Prahovei „pomana porcului” se numeşte praznic - întârind 

semnificaţia antică de jertfă şi ofrandă, a zilei de Ignat - „...şi se face ca peste tot, cu 
toată fruntea făpturii sacrificate, să fie plăcută zeilor şi de ajutor nouă. Ansamblul 
ritual al tăierii porcului este încheiat prin masa comună, numită în genere pomana 
porcului sau praznicul porcului. 
Ca formă de comuniune alimentară ce constituie faza finală a oricărui act sacrifical 
pomana porcului depăşeşte prin semnificaţiile ei, conotaţiile alimentare. În vechi tipare 
de viaţă tradiţională, ea se desfăşoară într-o atmosferă solemnă, în linişte, realizându-se 
în primul rând, comuniunea spirituală a participanţilor, la actul sacrifical înfăptuit.” 
(Ofelia Văduva - 1996) 

- ce le substituie pe primele - au existat în toate credinţele şi la toate 
civilizațiile cunoscute. Ele reprezentau un dar necesar pentru înpăcarea 
sau câştigarea bunăvoinţei zeilor, cu deosebire la cumpăna dintre ani 
sau la înnoirea anului, la vremea solstițiului de iarnă, când se credea că 
- nemulțumit - Soarele va dispărea de pe cer... 

Religia creştină se naşte ea însăşi prin jertfă, o jertfă unică şi cutre- 
murătoare - cea de pe Golgota. 

În continuare, sincretismul păgâno-creştin, lasă loc jertfei, o acceptă 
şi o consideră chiar necesară. 

În proximitatea Crăciunului, cu deosebire în ziua de Ignat, se 
sacrifică porcul. El întrupează spiritul grâului, al vegetației, al naşterii prin 
moarte, atribute aproape universale. Astfel, ca simbol al vegetației şi al 
reînnoirii continue, jertfa porcului este întâlnită şi în vechile culturi ale 
Egiptului Faraonic - unde era închinat zeului Osiris; ori în cea greacă - 
unde era ofranda specială adusă zeiței Demetra, cea mai populară 
zeitate a pantheonului grec şi a religiilor populare a misteriilor. Ea 
impropria pe Zeița Mamă, Zeița Pământ şi Zeița Fertilităţii. 

În spaţiul nostru de locuire, ritualul de sacrificare era unul religios şi 
trebuia să respecte anumite secvențe: tăierea capului; pârlirea cu paie 
(bobotaia); purificarea ritualică prin spălare cu apă; întroducerea în casă 
pe o scară cu fuştei. Între acestea, secvența bobotăii, a focului, purta o 
încărcătură majoră, de mare impact, deoarece focurile aprinse aici pe 
Pământ, în ziua de Ignat (vezi latinescul ignis=foc), progradau prin 
mulțimea lor, puterea Soarelui, ajutându-l să depăşească momentul de 
criză solstiţială. 

24 Decembrie = Ajunul Crăcunului, Moş Ajun“ 


4 „Moş Ajun şi Moş Crăciun sunt doi moşi care se aseamănă unul cu altul ca doi frați 
gemeni, ca două picături de apă: amâmdoi bătrâni, cu bărbile lungi până la pământ, 
stufoase şi albe ca zăpada, amândoi sunt buni şi darnici, amândoi cutreieră lumea de 
la un capăt la altul, răspândind veselia în juru-le, prin darurile bogate şi îmbelşugate 
ce fac cu osebire copiilor, pe care scot totdeauna din marile şi în veci plinele lor 
trăişti, amândoi umblă pe acelaşi drum, cum Dumnezeu şi Sfântul Petru... Moş Ajun 
dăruieşte din marea şi bogata lui traistă nuci, pere, covrigi, colaci, colindeţi, plăcinţi, 
prăjituri, bomboane şi alte dulceţuri şi mâncăruri plăcute lor. lar Moş Crăciun le 
aduce haine, încălțăminte, jucării, cărnaţi, cartaboaşe şi şorici de purcel” (Teodor, 
Bălăşel -,„Șezătoare. 1916” - din Radu Anton Roman) 

25 Decembrie — Crăciunul, Moş Crăciun 

1 Ianuarie = Anul Nou, Crăciunul mic, Sânvasii 

„În prima parte a ciclului Crăciunului este creată, prin obiceiuri, acte 
rituale, gesturi, formule magice, spaima de altă dată a oamenilor că 
lumea merge spre pierzanie la solstițiul de iarnă când se măreşte 
neîncetat noaptea, sporeşte frigul şi vine împărăţia întunericului. 

Scenariul ritual cuprinde, printre altele, sacrificiul ritual al porcului 
şi prepararea alimentelor rituale şi ofrandelor din grâu (colaci, turte)şi 
din carne de porc. 

Abundenţa ospeţelor şi petrecerilor din care nu lipsesc excesele de 
mâncare şi băutură, cuvintele şi expresiile licenţioase, jocurile cu măşti... 
sunt supravieţuiri ale unor orgii antice specifice marilor sărbători ale 
timpului. 

Cetele de feciori oficiază, în special prin colinde, drama naşterii şi 
morţii anuale a divinității. Stingerea luminilor la miezul nopții 
simbolizează imaginea morţii timpului, a haosului desăvârşit din care 
urmează să renască divinitatea şi, împreună cu aceasta, lumea 
înconjurătoare. Aprinderea luminii la miezul nopţii de An Nou, urările de 
sănătate şi belşug, marchează depăşirea punctului critic al solstițiului de 
iarnă, momentul din care Soarele îşi sporeşte treptat urcuşul pe bolta 
cerului, iar ziua începe să crească puţin câte puţin. Alte obiceiuri şi acte 
rituale readuc speranţa şi starea de echilibru: alungarea spiritelor malefice 
prin zgomote produse de bice, buhaie, tulnice, tălăngi etc.; credinţa că se 
deschide cerul, ard comorile şi vorbesc animalele; purificarea spaţiului 
prin stropitul şi scăldatul ritual; împăcarea pricinilor şi săvârşirea actelor 
de toleranţă şi bunăvoință; începutul simbolic al lucrului; tradiţii specifice 
începutului de an (Sorcova, Pluguşorul; Chiraleisa, Vasilica etc), din 
motive diferite ordinea logică a ritualurilor din scenariul prezentat nu 
mai este respectată întru totul, iar oamenii practică numeroase obiceiuri 
fără a le mai cunoaşte sensul inițial. 

Vechimea şi suprapunerea sărbătorilor creştine peste cele precreştine, 
a celor greco-romane şi orientale peste cele autohtone, geto-dace, au dat 
naştere unei realităţi spirituale unice în Ewuropa, greu de disociat astăzi 
în elementele care au clădit-o de-a lungul mileniilor.” (după I. Ghinoiu) 

Noroc şi nenorec în zilele săptămânii“ 

În geografia mentală, fie ea particulară geospaţiului nostru de 
locuire, fie considerată la o scară mult mai vastă, exista percepţia 
timpului bun şi a timpului rău, indiferent de dimensiunea segmentului 
temporal de referinţă (oră, zi, săptămână, an...). Aşadar, există un timp 
fast, oportun pentru a începe şi/sau desfăşura o activitate materială şi 
spirituală (a ara, a semăna, a construi, a descânta de boli, de ursită etc.) 
şi, un timp nefast (vezi cele trei ceasuri rele ale zilei de marţi) în care nu 
era bine să se desfăşoare astfel de acţiuni, fie că nu existau premise de a 
fi finalizate, fie rezultatul lor putea fi unul periculos, malefic. 

Cunoaşterea acestor timpi era vitală pentru comunitățile rurale, 
motiv pentru care informațiile specifice erau transmise prin viu grai, din 
generaţie în generaţie, coagulând un patrimoniu de înaltă valoare, care 
poate fi sinonim cu istoria orală a satului. 

În ceea ce priveşte săptămâna, cele şapte zile apar bine individua- 
lizate, cu trăsături şi funcţii precise, aspecte ce le conferă atributele de 
fast sau nefast. 

Decriptarea caracterului pozitiv sau negativ, se putea realiza, de 
asemenea, şi înterrelaționând zilele săptămânii cu planetele şi sau zeii 
cel la patronau: Diana-Luni; Marte-Marţi; Mercur-Miercuri; Jupiter-Joi; 
Venera-Vineri; Saturn-Sâmbătă; Soarele-Duminică. 

Lunea“ este sinonimă începutului, iar începutul are conotaţii de bub 
augur, de aceea, în Calendarul Popular se numeşte şi Sfânta Luni. 

„Lunea e bine să începi construcţia unei case, mai precis lunea 
dimineaţa, deoarece atunci începe şi lumina. La fel, lunea e bună pentru 
descântece la oameni şi animale, la vrăji şi farmece de dragoste sau 
orândă (sortit)”. 


Ce nu este, însă, nimerit să faci? 


+ Subliniem utilizarea ca informaţie de bază în structurarea respectivei teme a lucrării 
„Dorul fără obiect”, autor - Aurel Bodiu. 

48 „Lunea este considerată a fi o zi norocoasă: «zi mare ca ea începe săptămâna şi dacă-ţi 
merge bine lunea îţi merge toată săptămâna»”. 

„Să nu dai bani din casă, câci toată săptămâna va trebui să tot dai; să 
nu-ți tai unghiile - pentru a nu te vrăjmăşi nimeni; să nu mergi în peţit; 
să nu îngropi morţi; să nu iei ouăle din cuibar - pentru că piere sporul la 
ouat... ” 

Marțea este o zi fără noroc, prin urmare, nu se pleacă la drum (mai 
bine amâni pe miercuri); nu se pune război (pânza urzită marți se 
încurcă); nu se pune temelia la casă (lucrul început martea nu se poate 
isprăvi bine); nu e bine să se semene - căci marți e zi de primejdie şi 
grăuntele nu va răsări niciodată; cine se îmbolnăveşte în ziua de marți 
moare sâmbăta sau, se credea că - boala de marţi nu are leac şi aduce 
moartea. 

Apogeul nenorocului se împlineşte, însă, seara, când vine Marpolea®? 
şi face mare rău femeilor care torc, țes ori opăresc haine. Pe acestea „le 
toarnă în căldări clocotite şi e vai de ele”; „le suguşă sau le surzesc”; „le 
suceşte gura”; „le împunge în coaste cu fusele sau le omoară”; „dă foc la 
fuioare, sau dacă au copt le frig în cuptor”. 

Chiar dacă se avea ştiinţă că în ziua de marţi, nu e bine ca femeile să 
toarcă sau să coase, în situaţii de risc, precum îmbolnăvirea de ciumă, în 
această noapte se făcea Cămaşa Ciumei. 

Miercuri e o zi fastă, curată şi bună. Se ţine post şi se fac rugăciuni. 
În precreştinism, însă, ziua de miercuri, aflată sub patronajul lui Mercur 
era consacrată schimburilor comerciale, indisolubil legate de activități 
care procurau plăceri, cu amprentă dionisiacă. 

Despre miercuri, Calendarul Popular ne mai informează că nu este 
indicat a se face leşie ori a merge în petit, iar dacă pui cloşcă, ea „va 


SII 


scoate numai cocoşi, fără nici o puică 


2 Despre Marţolea se cunoştea că este o ființă fabuloasă: „o femeie urâcioasă cu locuinţa 

în pădure, în locuri tari; o femeie bătrână cu putere deavolească, ce locuieşte în codri 
pustii, într-un munte râpos, în văzduhuri...”. Ea vine numai seara şi umblă noaptea 
ca o nălucă. 
Sunt şi puncte de vedere care o încadrează demologiei româneşti, alături de alte ființe 
malefice ori duhuri rele, precum: Joimăriţa; Mama-Pădurii, Fata Pădurii; Zburătorii; 
Zmeii, Gheonoaia, Scorpia etc. Bunăoară, N. Densuşianu, Identifică în Marţolea un 
duh rău în raport cu acţiunea torsului sau, altfel spus, un demon al torcătoarelor, al 
şezătorilor sau clăcilor - acolo unde se lucrează cânepa şi inul. Aceeaşi opinie o 
găsim împărtăşită şi de H.H. Stahl. 

Joia% se individualizează ca o zi însemnată, norocoasă, o zi bună, în 
care poți începe orice lucrare. Acum e bine să se facă logodne şi cununii 
sau dacă rămânem în acest registru, tot joia este fastă, pentru făcut de 
dragoste sau pentru cernutul la nuntă, precum - în multe aşezări din 
transilvania, joia era ziua aleasă pentru împreunatul oilor. 

Sub raport creştin, joia era închinată Sfinților Apostoli, pentru că ea a 
fost ziua Cinei celei de Taină. Totodată, era asumată ca ziua Patimilor lui 
Cristos şi ziua Sfântului Nicolae. De asemenea, în Joia Mare, era datina de 
a se înroşi ouăle, ca ele să nu se strice, iar îngropate la hotarul holdelor, 
aveau puterea de a împrăştia grindina. 

Prin similitudine cu Marţolea, şi ziua de joi face trimitere la un duh 
la fel de malefic - Joimăriţa, închipuită ca „o femeie urâtă, cu capul mare, 
despletită, cu dinţi mari şi rânjiţi”. Despre ea se ştia că „...arde mâinile 
fetelor şi femeilor care n-au tors cânepa până la acea dată, adică în Joia 
Mare din Săptmâna Patimilor.”. „...umblă prin poduri la toate casele şi 
dacă găseşte cânepă netoarsă, o pune pe foc; răpeşte fetele leneşe şi le 
ucide degetele cu un ciocănaş sau le pune pe cărbuni aprinşi. Locuinţa o 
avea în păduri pustii, iar în casa ei se aflau numai capete de fete...” 

Vinerea „e o zi fastă, cea mai sfântă zi dintre zilele săptămânii”. 

Patronată de Venus (Venera) - Zeița Frumuseţii, la romani, respectiv 
Afrodita, în pantheonul grec - cultura noastră populară, în special lumea 
basmelor, îi ataşează, pe aceeaşi filieră, virtuțile frumuseţii spirituale şi 
fizice - întruchipând-o în Sfânta Vineri - o femeie bună, împărăteasa 
văzduhului şi zâna frumuseţii, soră bună cu Sfânta Duminică. Sunt 
consideraţii în baza cărora, în spațiul tradiţional este adjudecată ca 
vindecătoarea bolilor grele; fereşte oamenii de răutăţi; iartă păcatele 
oamenilor; grijeşte toate lighioanele pământului; dă frumuseţe femeilor, 
ori face ca fetele mari să se mărite?! şi să devină frumoase. 


5 Despre joi exista credinţa că a fost.„...o ființă care s-a sfinţit prin faptele ei bune; o 
fecioară foarte frumoasă care locuieşte în nori şi atunci când lumea se ruga ei, o 
apăra de ploi mari şi grindină; o maică care locuieşte într-o chilie; o femeie sfântă şi 
binefăcătoare care trăieşte prin câmpii şi pustietăţi; mai mare peste ploi şi grindină - 
care nu dă grindină, dacă se ţin cele nouă joi după paşti etc.” 

51 Vinerea se făcea bulgurul la nuntă: Împreună cu lăutari merg la râşniţe fete şi flăcăi 
din partea mirelui, cu un sc plin de grâu. Ajunşi acolo, primesc câte o bucată de pâine 
albă şi beau din ploscă vin, apoi unii se apucă de râşnit, iar alţiijoacă pe afară.” 
(I.Toşa; Simona Munteanu) 

În cheie creştină, vinerea este legată de Patimile Domnului, fiind 
ziua în care lisus a fost răstignit pe cruce, jertfă ce obligă pe creştini, la 
un fel anume de aducere aminte şi de a-i reţine în a se pierde în hazardul 
muncilor. Prin urmare, o serie de interdicții marchează această zi: nu se 
coace pâine, nu se coase, nu se spală haine, nu se toarce şi nu se ţese, nu 
se zideşte etc. 

În mersul anului, vinerile cinstite într-un mod cu totul aparte erau: 
Vinerea Seacă din Săptămâna Mare, respectiv Izvorul Tămăduirii, din 
Săptămâna Luminată. 

Sâmbăta, era diagnosticată în Calendarul Popular drept o zi fără 
noroc, în care orice acţiune intreprinsă e de rău. „Nici un lucru nu poate 
reuşi acum pentru că e sfârşitul săptămânii, sfârşitul fiind al morţii şi al 
morţilor.”. Considerând aceste semne, ţăranul român socoteşte nimerit 
să consacre sâmbăta moşilor şi strămoşilor;face pomeni de mâncare, 
băutură şi haine celor plecați, iar cei care nu aveau moşi slobozeau 
pomenile pe Apa Sâmbetei, de unde şi asocierea ei cu apa morților, graniță 
şi punte deopotrivă, între Lumea de Aici şi Lumea de Dincolo. 

Duminicai e Ziua Soarelui - în Calendarul Popular şi, Ziua Domnului 
- în Calendarul Creştin; ca atare este şi singura zi de sărbătoare din 
timpul săptămânii, restul zilelor fiind zile de lucru sau zile ţinute. 

